Photos: Inside Esha Deol’s baby shower-ഗര്‍ഭിണിയായ ഇഷാ ഡിയോള് വീണ്ടും വിവാഹിതയായി; ചിത്രങ്ങള് കാണാം\nബോളിവുഡ് താരസുന്ദരി ഹേമാ മാലിനിയുടേയും, നടന് ധര്‍മ്മേന്ദ്രയുടേയും മകള് കൂടിയാണ് ഇഷ ഡിയോള്.\nപ്രശസ്ത ബോളിവുഡ് താരം ഇഷാ ഡിയോളിന്റെ വിവാഹവും ഗര്‍ഭകാലവുമെല്ലാം സോഷ്യല് മീഡിയയില് എന്നും വാര്‍ത്തകളായിരുന്നു. ഇഷാ ഡിയോളിന്റെ ബേബി ഷവര് ഫോട്ടോസും ആരാധകര്‍ക്കിടയില് വൈറല് ആയിരുന്നു. പുതിയ വാര്‍ത്ത ഇഷയുടെ ഗര്‍ഭകാല വിവാഹമാണ്.\nബേബി ഷവറിന്റെ ഭാഗമായി നിറവയറുമായി ഇഷ വീണ്ടും വിവാഹത്തിനൊരുങ്ങി. ഭര്‍ത്താവ് ഭരത് ടക്താനി തന്നെയാണ് വരന്. സിന്ധി ആചാരപ്രകാരമായിരുന്നു ഇഷയുടെ ഗര്‍ഭകാല വിവാഹം. ബോളിവുഡ് താരസുന്ദരി ഹേമാ മാലിനിയുടേയും, നടന് ധര്‍മ്മേന്ദ്രയുടേയും മകള് കൂടിയാണ് ഇഷ ഡിയോള്.\nവധുവായ പെണ്‍കുട്ടിയെ അച്ഛന്റെ മടിയില് നിന്ന് കന്യാദാനം ചെയ്ത് ഭര്‍ത്താവിന്റെ മടിയിലേക്ക് മാറ്റുന്നതാണ് ഈ ചടങ്ങ്. ഗോത്ത് ബാരിയെന്ന പേരിലാണ് ചടങ്ങ് അറിയപ്പെടുന്നത്.\nചുവപ്പും റോസും ഇടകലര്‍ന്ന നിരവധി ലെയറുകളുള്ള അനാര്‍ക്കലിയായിരുന്നു ഇഷയുടെ വിവാഹ വേഷം. പ്രശസ്ത ഡിസൈനര് നീത ലുല്ലയാണ് ഇഷയ്ക്കായി വിവാഹ വസ്ത്രങ്ങള് ഒരുക്കിയത്.\nSo happy! Finally the moment has arrived! #godhbharai #celebrations #eshadeol\nA post shared by Esha Deol (@iameshadeol) on Aug 23, 2017 at 10:17pm PDT\nTags: Bollywood, Marriage


കല്‍കട്ട ക്രോമോസോം, എഴുതിയത് അമിതാവ് ഘോഷ് , വിഷയം നോവല് , ISBN 9788126452156, Published by DC Books ::: കേരളാ ബുക്ക് സ്റ്റോർ\nISBN : 9788126452156\nAuthor അമിതാവ് ഘോഷ്\nOther Books of അമിതാവ് ഘോഷ്\nmore about author അമിതാവ് ഘോഷ്\nBook Name in English : Calcutta Chromosome\nമനുഷ്യചരിത്രത്തില് ഉണ്ടായിട്ടുള്ള ഏറ്റവും മഹത്തായ കണ്ടുപിടുത്തം . മൃത്യുവിന്റെ മേല് മനുഷ്യ‌ന് നേടുന്ന വിജയം ! മലമ്പനിയെക്കുറിച്ചുള്ള ഗവേഷണത്തിന്റെ മറവില് . ഒരു ഗൂഢസംഘം നടത്തുന്ന അത്തരമൊരു പദ്ധതിയാണ് ഈ നോവലിലൂടെ അമിതാവ് ഘോഷ് ചുരുളഴിക്കുന്നത് .\nവിവര്‍ത്തനം : നന്ദിനി സി മേനോ‌ന് .\nWrite Your Review about കല്‍കട്ട ക്രോമോസോം\nഉമ്രാഓ ജാന് അദ


തീവ്രവാദത്തിനുള്ള പണമൊഴുക്ക് സഹകരണബാങ്കുകളിലൂടെ | പത്രവാര്‍ത്തകള് - യൂണികോഡില്\n← സൗഹൃദച്ചെപ്പില് കവിതകള് ബാക്കിയാക്കി രമ്യ യാത്രയായി\n‘കെട്ടിക്കിടക്കുന്ന ധാന്യങ്ങള് പാവങ്ങള്‍ക്കു നല്‍കണം’ →\nഓഗസ്റ്റ് 8, 2010 · 6:37 am\nതീവ്രവാദത്തിനുള്ള പണമൊഴുക്ക് സഹകരണബാങ്കുകളിലൂടെ\nതിരുവനന്തപുരം: കേരളത്തിലെ പ്രാഥമിക സഹകരണ ബാങ്കുകളില് അല്-ക്വയ്‌ദ, താലിബാന് തുടങ്ങിയ തീവ്രവാദ പ്രസ്‌ഥാനങ്ങളുമായി ബന്ധപ്പെട്ട നൂറോളം ബാങ്ക് അക്കൗണ്ടുകള് ഉള്ളതായി കേന്ദ്ര ആഭ്യന്തര സുരക്ഷാ വിഭാഗം കണ്ടെത്തി. ഈ അക്കൗണ്ടുകള് നിരീക്ഷിക്കാന് റിസര്‍വ് ബാങ്ക് നിര്‍ദേശം നല്‍കി.\nകേന്ദ്ര ആഭ്യന്തരവകുപ്പിന്റെ കീഴിലുള്ള സാമ്പത്തിക ഇന്റലിജന്‍സ് വിഭാഗമാണ് ഇക്കാര്യം ആദ്യം കണ്ടെത്തിയത്.\nദേശസാല്‍കൃത ബാങ്കുകളിലും ഷെഡ്യൂള്‍ഡ് ബാങ്കുകളിലുമുള്ള അക്കൗണ്ടുകള് നിരീക്ഷണ വിധേയമായ പശ്‌ചാത്തലത്തിലാണു പണം കൈമാറാന് തീവ്രവാദ സംഘടനകള് പ്രാഥമിക സഹകരണ ബാങ്കുകളെ ആശ്രയിച്ചത.്\nതീവ്രവാദ പ്രവര്‍ത്തനവുമായി ബന്ധമുള്ളവര്‍ക്കു പ്രാദേശികതലത്തില് തന്നെ ഈ ബാങ്കുകളിലെ ഉദ്യോഗസ്‌ഥരുമായി എളുപ്പം ബന്ധം സ്‌ഥാപിക്കാന് കഴിയുമെന്നതായിരുന്നു ഇതിനു കാരണം.\nനിക്ഷേപ സഹകരണയജ്‌ഞത്തിന്റെ പേരിലാണു പല ബാങ്കുകളിലും പണം വന്‍തോതില് നിക്ഷേപിച്ചത്. ഇക്കാര്യം ബാങ്കുകള്‍തന്നെ പലപ്പോഴും രഹസ്യമായി സൂക്ഷിക്കുകയാണു ചെയ്യുന്നത്. ഇതു ധനകാര്യ ഇന്റലിജന്‍സ് യൂണിറ്റ് കണ്ടെത്തിയപ്പോഴാണ് അന്വേഷണം കേന്ദ്ര ഏജന്‍സികള് ഊര്‍ജിതമാക്കിയത്.\nമലബാറിലെ പല പ്രാഥമിക സഹകരണ സംഘങ്ങളിലും വന്‍തോതിലുള്ള നിക്ഷേപമാണു ചിലര് നടത്തിയിരിക്കുന്നത്. പെട്ടെന്നു വന്‍തുക നിക്ഷേപിക്കുകയോ തിരക്കിട്ട് പിന്‍വലിക്കുകയോ ചെയ്യുന്നതും 10 ലക്ഷം രൂപയ്‌ക്കു മേലുള്ളതുമായ ഇടപാടുകളാണ് പരിശോധനാവിധേയമാക്കുക.\nതീവ്രവാദത്തിനെതിരേ ബാങ്കുകള് ജാഗ്രത പാലിക്കണമെന്നു യു.എന്. രക്ഷാസമിതിയുടെ പ്രത്യേക നിര്‍ദേശമുണ്ട്.\nഅന്വേഷണ ഏജന്‍സികള് നല്‍കുന്ന പട്ടികയിലെ വ്യക്‌തികള്‍ക്കു ബാങ്കുകളില് അക്കൗണ്ട് ഉണ്ടോയെന്ന് ആദ്യം പരിശോധിക്കണം. ഇതിനായി ബാങ്കിലെ അക്കൗണ്ട് ഉടമകളുടെ പട്ടിക പുതുക്കണം. പുതുതായി അക്കൗണ്ട് തുറക്കാന് എത്തുന്ന ആള് ഈ പട്ടികയില്‍പെടുന്ന വ്യക്‌തിയാണോ അല്ലെങ്കില് ഈ പട്ടികയില്‍പെടുന്ന ആരെങ്കിലുമായി ബന്ധമുണ്ടോയെന്നു വിശദമായി പരിശോധിക്കണം.\nOne response to “തീവ്രവാദത്തിനുള്ള പണമൊഴുക്ക് സഹകരണബാങ്കുകളിലൂടെ”\nഓഗസ്റ്റ് 8, 2010 -ല് 11:56 am\nഉം മങ്കളത്തിനു അസൂയ അല്ലാണ്ടെ എന്താ.. കേരളത്തിൽ തീവ്രവാദമോ? അങ്ങിനെ എന്താന്ന് കേട്ടിട്ടു പോലും ഇല്ല. ഇനി വല്ല സംഘപരിവാറുകാരും പറഞ്ഞുണ്ടാക്കിയതാവും ഇതൊക്കെ.മാർക്കിസ്റ്റുകാരും, കോൺഗ്രസ്സുകാരും,ലീഗുകാരും, ബി.ജെ.പികാരും, കേരളകോൺഗ്രസ്സ് (മാണി-ജേക്കബ്- പി.സി തോമസ്/സുരേന്ദ്രൻപിള്ള,ബാലകൃഷ്ണപിള്ള, പി.സി.ജോർജ്ജ് ഇനി കട്ടപ്പനയിലോ മറ്റോ വേറെ വല്ല കേരളാ കോൺഗ്രസ്സും ഉണ്ടോന്ന് അറിയില്ല.) ദൾ വീവ്ധ പേരിലുള്ളത് ഇവരൊക്കെ സഹകരണ ബാങ്കിൽ നിക്ഷേപിക്കുന്നില്ലേ? പിന്നെ ഇരകൾക്കും എന്തൊകൊണ്ട് നിക്ഷേപം ആയിക്കൂട എന്നു ചോദിക്കുവാൻ ബുജി-സാംസ്കാരിക തൊഴിലാളികൾ ഉണ്ടാകും.\nഎന്തായാലും കേരളം അപകടത്തിലേക്ക് നീങ്ങുന്നു എന്ന് വർഷങ്ങൾക്ക് മുമ്പെ പല സൂചനകളും ഉണ്ടായിരുന്നു. നമ്മൾ അത് വേണ്ടത്ര ജാഗ്രതയോടെ കേട്ടില്ല. ഇര/സ്വത്വവാദികൾ സമൂഹത്തിൽ അരക്ഷിതത്വം പടർത്തുവാൻ ശ്രമിക്കുന്നു എന്ന് തിരിച്ചറിഞ്ഞില്ല. ഭരണകൂടവും സമയത്തിനു നടപടിയെടുക്കുവാൻ വേണ്ടത്ര ജാഗ്രത കാട്ടിയില്ല എന്നു കരുതുവാൻ നിർവ്വാഹമില്ല, ഉണ്ടായിരുന്നേൽ ഇത്രയും വ്യാപിക്കില്ലായിരുന്നു. എന്തായാലും വരണത് വരട്ടെ..മറ്റൊരു കാശ്മീർ ആകാതിരിക്കുവാൻ പ്രയത്നിക്കാം പ്രാർഥിക്കാം.


IPL 2021: മോർഗാനുമായുള്ള തർക്കം; അശ്വിനെ വില്ലനെന്ന് വിളിച്ച് ഓസ്‌ട്രേലിയൻ മാധ്യമം\nഷെയിൻ വോൺ ഉൾപ്പടെയുള്ള താരങ്ങളും വിമർശനവുമായി രംഗത്ത് എത്തിയിട്ടുണ്ട്\nUpdated: September 29, 2021 6:38:52 pm\nഅപൂർവ്വമായി സംഭവിച്ച നിരുപദ്രവകരമായ ഒരു സിംഗിൾ, അത് മത്സരത്തിന്റെ ഫലത്തെ യാതൊരു വിധത്തിലും സ്വാധീനിച്ചിട്ടില്ല എന്നാലും ഇന്ന് അത് പലർക്കും ഒരു വിഷയമായിരിക്കുകയാണ്. കഴിഞ്ഞ ഡൽഹി ക്യാപിറ്റൽസ് കൊൽക്കത്ത നൈറ്റ് റൈഡേഴ്സ് മത്സരത്തിന്റെ 19 -ാം ഓവറിൽ രവിചന്ദ്രൻ അശ്വിൻ നേടിയ ഒരു സിംഗിളാണ് ചർച്ചകൾക്ക് വഴി വെച്ചിരിക്കുന്നത്.\nഓവറിന്റെ അവസാന പന്തിൽ ത്രിപാഠി ഫീൽഡ് ചെയ്ത് എറിഞ്ഞു നൽകിയ പന്ത് റിഷഭ് പന്തിന്റെ ദേഹത്ത് തട്ടി ദിശമാറിയപ്പോൾ അശ്വിൻ സിംഗിൾ നേടുകയായിരുന്നു. തുടർന്ന് കെകെആർ ക്യാപ്റ്റൻ ഓയിൻ മോർഗനും ബൗളർ ടിം സൗത്തിയും അശ്വിനുമായി തർക്കിച്ചു. അടുത്ത ഇന്നിങ്സിൽ അശ്വിൻ മോർഗനെ പുറത്താക്കിയപ്പോഴും ആ തർക്കം തുടർന്നു. മത്സര ശേഷം സംഭവത്തെ കുറിച്ചു ഓയിൻ മോർഗൻ ട്വീറ്റ് ചെയ്യുക കൂടി ചെയ്തതോടെ തർക്കം ഗ്രൗണ്ടിനു പുറത്തേക്കും എത്തി.\n“ഞാൻ കാണുന്നത് വിശ്വസിക്കാൻ കഴിയുന്നില്ല!! വളർന്നു വരുന്ന കൊച്ചുകുട്ടികൾക്കുള്ള സമോശം മാതൃക. കാലക്രമേണ, അശ്വിൻ അതിനു ഖേദിക്കുമെന്ന് ഞാൻ കരുതുന്നു.” മോർഗന്റെ ട്വീറ്റിന് രണ്ടു തരത്തിലാണ് ആരാധകർ പ്രതികരിച്ചത്. പല മറുപടികളിലും 2019 ലോകകപ്പ് ഫൈനലിനെ കുറിച്ചുള്ള പരാമർശങ്ങളും ഉണ്ടായിരുന്നു.\nകഴിഞ്ഞ ഏകദിന ലോകകപ്പിൽ ഇംഗ്ലണ്ട് കിരീടമുയർത്തിയത് ഒരു ഓവർത്രോയിലൂടെ ആയിരുന്നു. ന്യൂസിലണ്ടിനു എതിരായ ഫൈനൽ മത്സരത്തിൽ വിജയത്തിലേക്ക് ബെൻസ്റ്റോക്സ് ആർജവത്തോടെ ബാറ്റ് ചെയ്‌തെങ്കിലും അവസാനം ജയിക്കാൻ കഴിയില്ല എന്ന നിലയിലേക്ക് എത്തിയിരുന്നു. 242 റൺസ് പിന്തുടരുകയായിരുന്ന മത്സരത്തിന്റെ അവസാന ഓവറിൽ ജയിക്കാൻ മൂന്ന് പന്തിൽ ഒമ്പത് റൺസ് വേണ്ടിയിരുന്ന സമയത്ത് മാർട്ടിൻ ഗപ്ടിൽ ഫീൽഡ് ചെയ്ത് എറിഞ്ഞ പന്ത് ഡൈവ് ചെയ്യുകയായിരുന്ന സ്റ്റോക്സിന്റെ ബാറ്റിൽ തട്ടി ഫോർ ആവുകയും പിന്നീട് മത്സരം സമനിലയിലേക്കും തുടർന്ന് സൂപ്പർ ഓവറിൽ ഇംഗ്ലണ്ടിന്റെ വിജയത്തിലും കലാശിക്കുകയായിരുന്നു.\nലോകകപ്പിലെ ഓവർത്രോ വിവാദമാവുകയും ക്രിക്കറ്റിലെ ഇത്തരം വിചിത്രനിയമങ്ങൾ മാറ്റണം എന്ന നിർദേശവുമായി നിരവധിപേർ അന്ന് രംഗത്ത് എത്തുകയും ചെയ്തിരുന്നു. അശ്വിൻ സംഭവത്തിൽ ഷെയിൻ വോൺ ഉൾപ്പടെയുള്ള താരങ്ങളും വിമർശനവുമായി രംഗത്ത് എത്തിയിട്ടുണ്ട്.\nഷെയിൻ വോണിന്റെ ട്വീറ്റ് സോഷ്യൽ മീഡിയയിൽ ചർച്ചയാവുന്നതിനിടെ വോണിന്റെ ട്വീറ്റിനെ ഉദ്ധരിച്ച് ഓസ്ട്രലിയൻ മാധ്യമം ഫോക്സ് അശ്വിനെ ‘വില്ലൻ; എന്ന് വിശേഷിപ്പിച്ചു വാർത്ത നൽകുകയും ചെയ്തു. “‘നാണക്കേട്’: തീക്ഷ്ണമായ പോരാട്ടത്തിൽ ഇന്ത്യ വില്ലൻ വീണ്ടും ക്രിക്കറ്റിന്റെ ആദർശം തകർക്കുന്നു.” എന്നായിരുന്നു തലക്കെട്ട്.\n2019ലെ ഐപിഎല്ലിൽ പഞ്ചാബിന് വേണ്ടി കളിക്കുകയായിരുന്ന അശ്വിൻ ബോളിങ്ങിനിടയിൽ രാജസ്ഥാൻ റോയൽസ് താരം ജോസ് ബട്ട്ലറെ മങ്കാദിങ്ങിലൂടെ പുറത്താക്കിയതും പരാമർശിച്ചു കൊണ്ടായിരുന്നു ഫോക്സിന്റെ വാർത്ത.\nWas Ashwin's Mankad dismissal on Jos Buttler fair play? #IPL #Cricket pic.twitter.com/BlVnwlhXgt\n— OddsChecker Picks & Parlays (@OddsCheckerPick) March 25, 2019\nAlso Read: അടുത്ത രണ്ട് ട്വന്റി 20 ലോകകപ്പുകളില് അയാള് ഇന്ത്യയെ നയിക്കണം: സുനില് ഗവാസ്കര്\nIPL 2021Ravichandran Ashwin\nWeb Title: Ipl 2021 aussie media calls ashwin villain morgan reminded of stokes overthrow incident


അൽകാസറിന് പരിക്ക്, എൽ ക്ലാസിക്കോ നഷ്ട്ടമാവും | Fanport | La Liga News Malayalam\nTuesday, Apr 20, 2021 02:59 AM\nHome Football La Liga അൽകാസറിന് പരിക്ക്, എൽ ക്ലാസിക്കോ നഷ്ട്ടമാവും\nഅൽകാസറിന് പരിക്ക്, എൽ ക്ലാസിക്കോ നഷ്ട്ടമാവും\nബാഴ്സലോണ ഫോർവേഡ് പാക്കോ അൽകാസറിന് പരിക്ക്. പേശിക്ക് പരിക്ക് പറ്റിയ താരത്തിന്3ആഴ്ച്ചയെങ്കിലും നഷ്ട്ടമാവും. ഇതോടെ 23 ആം തിയതി സാന്റിയാഗോ ബെർണാബുവിൽ നടക്കുന്ന സീസണിലെ ആദ്യ എൽ ക്ലാസിക്കോയിൽ താരം ഉണ്ടാവില്ല എന്ന് ഉറപ്പായി. ഇന്നലെ നടന്ന ല ലിഗ മത്സരത്തിനിടയിൽ പരിക്കേറ്റ താരം 23 ആം മിനുട്ടിൽ പിൻവാങ്ങിയിരുന്നു.\n2016 ഇൽ വലൻസിയയിൽ നിന്നാണ് താരം ബാഴ്സയിൽ എത്തുന്നത്. ബാഴ്സയുടെ ആദ്യ ഇലവനിൽ അധികം അവസരങ്ങൾ ലഭിക്കാറിലെങ്കിലും പലപ്പോഴും മികച്ചൊരു സ്കോഡ് പ്ലെയർ ആണ് അൽകാസർ എന്ന് തെളിയിച്ചിരുന്നു. നെയ്മറിന്റെ ട്രാൻസ്‌ഫറും ദമ്പലയുടെ പരിക്കും കൂടുതൽ അവസരങ്ങൾ തുറന്ന് വന്നതിനിടെയാണ് താരത്തിനെ പരിക്ക് പിടികൂടിയിരിക്കുന്നത്. പകരക്കാരുടെ നിരയിൽ നിന്നിറങ്ങി മികച്ച പ്രകടനം നടത്താറുള്ള താരം തിരക്കേറിയ വർഷാവസാനം കളിക്കാൻ ഉണ്ടാവില്ല എന്നത് ബാഴ്സ പരിശീലകൻ വാൽവേർഡക്ക് തലവേദനയാവും. എങ്കിലും ദമ്പലെ പരിക്ക് മാറി പുതു വർഷത്തിൽ എത്തുന്നതോടെ ബാഴ്സ ആക്രമണ നിരയിൽ കൂടുതൽ പേരുണ്ടാകും. എൽ ക്ലാസിക്കോയിൽ ദമ്പലെയും ഉണ്ടാവില്ല എന്ന് ഉറപ്പായിട്ടുണ്ട്.\nPrevious articleസുവാരസിന്റെയും പൗളീഞ്ഞോയുടെയും മികവിൽ ബാഴ്സക്ക് ജയം\nNext articleപെരിന്തൽമണ്ണയിൽ ഫിഫയെ വീഴ്ത്തി ജവഹർ മാവൂർ


മുഖ്യമന്ത്രി ആശുപത്രി വിട്ടു: മെഡിക്കൽ കോളേജ് ജീവനക്കാർക്കും ജനങ്ങൾക്കും നന്ദി അറിയിച്ച് മുഖ്യമന്ത്രിയുടെ കുറിപ്പ്; ചട്ട ലംഘനമെന്ന് ആക്ഷേപം • Rounds Time Malayalam\nMon, 10 May 2021 10:10:30 +0530\nHome Kerala Calicut മുഖ്യമന്ത്രി ആശുപത്രി വിട്ടു: മെഡിക്കൽ കോളേജ് ജീവനക്കാർക്കും ജനങ്ങൾക്കും നന്ദി അറിയിച്ച് മുഖ്യമന്ത്രിയുടെ കുറിപ്പ്; ചട്ട...\nമുഖ്യമന്ത്രി ആശുപത്രി വിട്ടു: മെഡിക്കൽ കോളേജ് ജീവനക്കാർക്കും ജനങ്ങൾക്കും നന്ദി അറിയിച്ച് മുഖ്യമന്ത്രിയുടെ കുറിപ്പ്; ചട്ട ലംഘനമെന്ന് ആക്ഷേപം\nകോവിഡ് മുക്തനായതിനെ തുടര്‍ന്ന് മുഖ്യമന്ത്രി പിണറായി വിജയന് ആശുപത്രി വിട്ടു. കണ്ണൂരിലെ വീട്ടില് ഒരാഴ്ചത്തെ ക്വാറന്റീനുശേഷം അദ്ദേഹം പൊതുരംഗത്ത് സജീവമാകും. മുഖ്യമന്ത്രിയ്ക്ക് മറ്റു ആരോഗ്യപ്രശ്‌നങ്ങളില്ലെന്നും പൂര്‍ണ ആരോഗ്യവാനാണെന്നും കോഴിക്കോട് മെഡിക്കല് കോളേജ് അധികൃതർ വ്യക്തമാക്കി. മെഡിക്കൽ കോളേജിൽ മികച്ച പരിചരണമാണ് ലഭിച്ചതെന്നും ജനങ്ങളിൽ നിന്നും നല്ല മാനസീക പിന്തുണ ലഭിച്ചുവെന്നും എല്ലാവർക്കും നന്ദി മുഖ്യമന്ത്രി സമൂഹ മാധ്യമത്തിൽ പങ്കു വെച്ചു.\nഏപ്രില് എട്ടിന് വൈകീട്ടാണ് മുഖ്യമന്ത്രിയെ നിരീക്ഷണത്തിനായി കോഴിക്കോട് മെഡിക്കല് കോളേജിലേക്ക് മാറ്റിയത്.\nതിരഞ്ഞെടുപ്പ് ദിനത്തിലാണ് മുഖ്യമന്ത്രിയുടെ മകള് വീണയ്ക്കം ഭര്‍ത്താവ് മുഹമ്മദ് റിയാസിനും രോഗം സ്ഥിരീകരിക്കുന്നത്. തുടര്‍ന്ന് നടത്തിയ പരിശോധനയിലാണ് മുഖ്യമന്ത്രിക്കും രോഗം സ്ഥിരീകരിച്ചത്. അതേ സമയം മുഖ്യമന്ത്രിയുടെ കോവിഡ് പരിശോധനയും വിടുതലും വിവാദത്തിലായി. പരിശോധനയിൽ കോവിഡ് നിയന്ത്രണങ്ങൾ ലംഘിച്ചുവെന്ന് കോൺഗ്രസ് ആരോപിച്ചു. സാധാരണയായി 10 ദിവസം കഴിഞ്ഞു വേണം പരിശോധനയെന്നിരിക്കെ ഏഴാം ദിവസത്തിൽ പരിശോധന നടത്തി വിടുതൽ ചെയ്യുന്നത് ചട്ടലംഘനമാണെന്ന് കുറ്റപ്പെടുത്തുന്നു.\nPrevious articleലോ അക്കാദമി സ്ഥാപകനും ഡയറക്ടറുമായ കോലിയക്കോട് നാരായണന് നായര് അന്തരിച്ചു\nNext articleസ്പീക്കറുടെ ആരോഗ്യനിലയിൽ പുരോഗതി; മുറിയിലേക്ക് മാറ്റി\nവരന്തരപ്പിള്ളിയിൽ പരിഷത്ത് രണ്ട് സെന്റിൽ കാടൊരുക്കുന്നു\nകെ.വി.വിജയദാസ് എം.എൽ.എക്ക് തലയിൽ രക്തസ്രാവം: മുളങ്കുന്നത്തുകാവ് മെഡിക്കൽ കോളേജിൽ അടിയന്തര സർജറിക്ക് വിധേയമാക്കി; അതീവ...\nടൂള്‍കിറ്റ് കേസില് പരിസ്ഥിതി പ്രവര്‍ത്തക ദിശ രവിക്ക് ജാമ്യം\nമുളങ്കുന്നത്തുകാവ് മെഡിക്കൽ കോളേജ്: ഡെ.സൂപ്രണ്ടായി ഡോ.എം.രാധികയെയും ആർ.എം.ഒ ആയി ഡോ.എ.എം രൺദീപിനെയും നിയമിച്ചു\nസ്വർണക്കടത്ത് പ്രതികളെ പരിചയമില്ല; മുഖ്യമന്ത്രിയുമായി അടുപ്പമുണ്ട് : കിരൺ മാർഷൽ\nസാംസങ് ഇലക്ട്രോണിക്സ് ചെയർമാൻ ലീ കുൻ ഹീ അന്തരിച്ചു\nചീഫ് സെക്രട്ടറി വി.പി ജോയിയുടെ സഹോദരി കോഴിക്കോട് വാഹനാപകടത്തിൽ മരിച്ചു\nഇന്ധനവില താങ്ങാനാവുന്നില്ല: സർവീസ് നിറുത്തുമെന്ന് ബസുടമകൾ, തൃശൂരിൽ ബസ് കയറിൽ കെട്ടിവലിച്ച് ബസ് ഉടമകളുടെ...


എന് ശക്തന് നിയമസഭാ സ്പീക്കര്,യൂ ഡി എഫിന് 8 വോട്ടിന്റെ ഭൂരിപക്ഷം Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഎന് ശക്തന് നിയമസഭാ സ്പീക്കര്,യൂ ഡി എഫിന് 8 വോട്ടിന്റെ ഭൂരിപക്ഷം\n: സ്വന്തം ലേഖകന് in Keralam on March 12, 2015\nതിരുവനന്തപുരം: കേരള നിയമസഭാ സ്പീക്കറായി എന് ശക്തനെ തെരെഞ്ഞെടുത്തു. ഇടതു സ്ഥാനാര്‍ത്ഥിയായ ഐഷാപോറ്റിയെ എട്ട് വോട്ടുകള്‍ക്ക് പരാജയപ്പെടുത്തിയാണ് ശക്തന് സ്പീക്കര് സ്ഥാനം സ്വന്തമാക്കിയത്. ശക്തന് 74 വോട്ട് നേടിയപ്പോള് ഐഷാപോറ്റി 66 വോട്ട് നേടി.\nമത്സരിക്കുന്നതിന് മുന്നോടിയായി ചൊവ്വാഴ്ച രാത്രി തന്നെ ശക്തന് ഡെപ്യൂട്ടി സ്പീക്കര് സ്ഥാനം രാജിവെച്ചിരുന്നു. പ്രോ ട്ടേം സ്പീക്കര് ഡൊമനിക് പ്രസന്റേഷന്റെ അധ്യക്ഷതയിലാണ് സ്പീക്കര് തെരഞ്ഞെടുപ്പ് നടന്നത്.


കുരുന്നുകള്‍ക്ക് നവ്യാനുഭവമായി ജില്ലയിലെങ്ങും പ്രവേശനോത്സവങ്ങള് നടത്തി | Kalpetta; 'Praveshanolsavam' in schools - Malayalam Oneindia\n1 hr ago എബിവിപിക്കാർക്ക് പറ്റിയ വൻ അമളി! വിസിയുടെ വീടിന് പകരം ഉപരോധിച്ചത് ഭാര്യാപിതാവിന്റെ വീട്\nകുരുന്നുകള്‍ക്ക് നവ്യാനുഭവമായി ജില്ലയിലെങ്ങും പ്രവേശനോത്സവങ്ങള് നടത്തി\nUpdated: Sat, Jun 2, 2018, 17:12 [IST]\nകല്‍പ്പറ്റ: കുരുന്നുകള്‍ക്ക് ജില്ലയിലെ അക്ഷരമുറ്റങ്ങള് ആദ്യദിനത്തില് സമ്മാനിച്ചത് നവ്യാനുഭവങ്ങള്. ജില്ലയിലെ മുഴുവന് സ്‌കൂളുകളും വിവിധങ്ങളായ അലങ്കാര, തോരണങ്ങള് തൂക്കിയാണ് കുരുന്നുകള്‍ക്കായി കാത്തുനിന്നത്. പ്രവേശനോത്സവത്തിന്റെ ഭാഗമായി തൊപ്പിയും, തോരണവുമെല്ലാം കൈകളിലേന്തി വര്‍ണാഭമായ ഘോഷയാത്രയും സ്‌കൂളുകളും സംഘടിപ്പിച്ചു. മുമ്പെല്ലാം വിദ്യാലയങ്ങളിലെ ആദ്യദിനത്തില് മാതാപിതാക്കളുടെ കൈപിടിച്ചെത്തുന്ന കുരുന്നുകള് കരഞ്ഞുകൊണ്ടായിരുന്നു ആദ്യദിനത്തില് അക്ഷരമുറ്റം നിറയാറുള്ളതെങ്കില് ഇത്തവണ അതുണ്ടായില്ല.\nപലരിലും പല ഭാവങ്ങള്, സന്തോഷം, ആശങ്ക, അത്ഭുതം എന്നിങ്ങനെ നിരവധി ഭാവങ്ങള്. എന്തിരുന്നാലും ഇത്തവണത്തെ പ്രവേശനോത്സവം സ്‌കൂള് മുറ്റത്ത് കുരു ന്നുകള്‍ക്ക് വേറിട്ട അനുഭവമായി. മേപ്പാടി ജി.എല്.പി സ്‌കൂളിലായിരുന്നു ഇത്തവണത്തെ ജില്ലാതല പ്രവേശനോത്സവത്തിന്റെ ഉദ്ഘാടനം. കല്‍പ്പറ്റ എം എല് എ സി.കെ ശശീന്ദ്രന്, ജില്ലാ കളക്ടര് എസ്. സുഹാസ് എന്നിവരുടെ നേതൃത്വത്തില് പുതിയതായി എത്തിയ കുരുന്നുകളെ സ്വീകരിച്ചു. തുടര്‍ന്ന് വിവിധ വര്‍ണങ്ങള് വാരിവിതറിയ ക്ലാസ്മുറികളിലേക്ക് ആനയിച്ചു. കുരുന്നുകള്‍ക്ക് കൂട്ടായി മുതിര്‍ന്ന വിദ്യാര്‍ത്ഥികളും അവരെ അനുഗമിച്ചു. തുടര്‍ന്ന് ജനപ്രതിനിധികളും ഉദ്യോഗസ്ഥരും കുട്ടികള്‍ക്ക് മധുരം നല്‍കി. 73 കുട്ടികളായിരുന്നു ഒന്നാംക്ലാസ് പ്രവേശനത്തിന് ഇവിടെ എത്തിയത്.\nജില്ലാതലപ്രവേശനോത്സവത്തില് സി കെ ശശീന്ദ്രന് എം എല് എയും, ജില്ലാകലക്ടര് എസ് സുഹാസും ചേര്‍ന്ന് കുരുന്നുകളെ സ്വീകരിക്കുന്നു\nജില്ലാ പഞ്ചായത്ത് ആക്ടിംഗ് പ്രസിഡന്റ് കെ.മിനി അധ്യക്ഷത വഹിച്ചു. ബത്തേരി താലൂക്ക് പ്രവേശനോത്സവം മൂലങ്കാവ് ഗവ.ഹയര് സെക്കന്ററി സ്‌കൂളില് ഐ.സി. ബാലകൃഷ്ണന് എം.എല്.എയും മാനന്തവാടി പഞ്ചായത്ത്തല പ്രവേശനോത്സവം തിരുനെല്ലി അസീസി എല്.പി. സ്‌കൂളില് ഒ.ആര്.കേളു എം.എല്.എയും ഉദ്ഘാടനം ചെയ്തു. മൂലങ്കാവ് സ്‌കൂളില് നടന്ന ചടങ്ങില് ബ്ലോക്ക് പഞ്ചായത്ത് പ്രസിഡന്റ് ലത ശശി അധ്യക്ഷത വഹിച്ചു. എസ്.എസ്.എ. അഡീഷണല് ക്ലാസ് മുറികളുടെ ഉദ്ഘാടനം ജില്ലാ പഞ്ചായത്തംഗം എ. ദേവകിയും നൂല്‍പ്പുഴ ഗ്രാമപഞ്ചായത്ത് പട്ടികവര്‍ഗ വിഭാഗം വിദ്യാര്‍ത്ഥികള്‍ക്ക് അനുവദിച്ച സൈക്കിളിന്റെയും പട്ടികജാതി വിഭാഗം വിദ്യാര്‍ത്ഥികള്‍ക്ക് അനുവദിച്ച മേശ, കസേര എന്നിവയുടെ വിതരണോദ്ഘാടനം ഗ്രാമപഞ്ചായത്ത് പ്രസിഡന്റ് കെ. ശോഭന്‍കുമാറും നടത്തി. തിരുനെല്ലിയില് നടന്ന പ്രവേശനോത്സവത്തില് തിരുനെല്ലി പഞ്ചായത്ത് മെമ്പര് മായാദേവി അധ്യക്ഷത വഹിച്ചു.\nwayanad school admission students വയനാട് സ്‌കൂള് ജില്ല\nKalpetta; 'Praveshanolsavam' in schools


ഇറ്റാലിയന് നാവികര് തിരിച്ചുവരില്ല; ഇന്ത്യയെ ചതിച്ചതാര് ?\nകണ്ടംപററി ഡാന്‍സുമായി രമ്യാനമ്പീശന്\nTuesday 12th March 2013 12:42pm\nറോം: കടല്‍ക്കൊല കേസില് പ്രതികളായ ഇറ്റാലിയന് നാവികര് ഇന്ത്യയിലേക്ക് തിരിച്ചുവരില്ല. വോട്ട് ചെയ്യാന് വേണ്ടി ഒരു മാസത്തെ ജാമ്യത്തിലിറങ്ങി ഇറ്റലിയിലേക്ക് പോയവര് മടങ്ങിവരില്ലെന്ന് ഇന്ത്യന് വിദേശകാര്യ മന്ത്രാലയത്തെ ഇറ്റലി ഔദ്യോഗികമായി അറിയിച്ചു. ഇറ്റാലിയന് വിദേശകാര്യ മന്ത്രാലയമാണ് നിലപാട് വ്യക്തമാക്കിയത്.ഇറ്റലിയുടെ നിലപാട് അംഗീകരിക്കാനാവില്ലെന്ന് പ്രധാനമന്ത്രി. എന്നാല് നാവികരെ ഇന്ത്യയിലേക്ക് തിരിച്ചയക്കില്ലെന്ന ഇറ്റലിയുടെ നിലപാട് അംഗീകരിക്കാനാവില്ലെന്ന് പ്രധാനമന്ത്രി . ഇടത് എം.പി മാരോടാണ് ഇക്കാര്യം പ്രധാനമന്ത്രി വ്യക്തമാക്കിയത്.\nഇന്ത്യയുമായി ഈ വിഷയത്തിലുള്ള തര്‍ക്കം അന്താരാഷ്ട്ര വിഷയമാണ്. ഇരുരാജ്യങ്ങളും തമ്മില് കുറ്റവാളികളെ കൈമാറാനുള്ള കരാര് നിലവിലുണ്ട്. ഈ സാഹചര്യത്തില് ഇരുവരും ഇന്ത്യയിലേക്ക് മടങ്ങേണ്ടതില്ല” ഇന്ത്യന് സര്‍ക്കാറിനെ ഈ വിവരം അറിയിച്ചതായി ഇറ്റാലിയന് വിദേശമന്ത്രാലയം അറിയിച്ചു.\nകുറ്റവാളികളെ കൈമാറുന്ന കരാര് ഇന്ത്യയും ഇറ്റലിയും തമ്മില് ഒപ്പുവച്ചിട്ടില്ലാത്തതിനാല് നാവികരെ ഇനി വിട്ടുകൊടുക്കേണ്ടെന്നാണ് തീരുമാനമെന്ന് ഇറ്റാലിയന് വിദേശകാര്യ മന്ത്രി ജീലിയോ ടെര്‍സി അവിടത്തെ മാധ്യമങ്ങളെ അറിയിക്കുകയായിരുന്നു.\nഇക്കാര്യം ഇന്ത്യന് വിദേശ മന്ത്രാലയത്തെ ഔദ്യോഗികമായി അറിയിച്ചിട്ടുണ്ടെന്നാണ് ഇറ്റലിയുടെ വാദം. ഇറ്റലിയുടെ ഈ നീക്കത്തിനു പിന്നില് ഇന്ത്യയില് തന്നെ ഗൂഢാലോചന നടന്നതാണോ എന്നും സംശയിക്കേണ്ടിയിരിക്കുന്നു.\nഇറ്റലിയില് പ്രധാനമന്ത്രിയുടെ ഓഫീസുമായി പ്രതിരോധവകുപ്പും നിയമവകുപ്പും ചേര്‍ന്ന് മന്ത്രിതലത്തില് നടത്തിയ ചര്‍ച്ചകള്‍ക്ക് ശേഷമാണ് നാവികരെ തിരിച്ചയക്കേണ്ടതില്ലെന്ന തീരുമാനം കൈക്കൊണ്ടത്. ഇന്ത്യയും ഇറ്റലിയും കുറ്റവാളികളെ കൈമാറുന്ന കരാര് നിലവിലുണ്ട്.\nകരാര് പ്രകാരം വിദേശരാജ്യത്ത് അറസ്റ്റിലാകുന്നവര്‍ക്ക് മാതൃരാജ്യത്ത് തന്നെ ശിക്ഷ അനുഭവിക്കാനാകുന്ന വ്യവസ്ഥയുണ്ടെന്ന് കാണിച്ചാണ് നാവികര് നാട്ടില്‍ത്തന്നെ തുടരട്ടെയെന്ന് ഇറ്റലി തീരുമാനമെടുത്തത്. ഇന്ത്യ അന്താരാഷ്ട്ര നിയമം ലംഘിക്കുകയാണ് ആദ്യം മുതല് തന്നെ ഇറ്റലി പറഞ്ഞിരുന്നു.\nവെടിവെപ്പ് നടന്നത് അന്താരാഷ്ട്ര സമുദ്രാതിര്‍ത്തിയില് ആയതിനാല് വിചാരണ നടക്കേണ്ടത് ഇന്ത്യക്ക് പുറത്താണെന്നും ഇറ്റാലിയന് വിദേശകാര്യമന്ത്രാലയം വ്യക്തമാക്കി. നയതന്ത്രതലത്തില് പ്രശ്‌നപരിഹാരത്തിന് ഇന്ത്യ ശ്രമം നടത്തിയിട്ടില്ലെന്നും ഇറ്റാലിയന് വിദേശകാര്യമന്ത്രി പറഞ്ഞു.\nഅതേസമയം ഇറ്റലിയുടെ അവകാശവാദത്തോട് പ്രതികരിക്കാന് ഇന്ത്യന് വിദേശമന്ത്രാലയം ആദ്യം വിസമ്മതിച്ചു. എന്നാല് രാത്രി വൈകി ഇറ്റലിയുടെ അറിയിപ്പ് ലഭിച്ചതായി അവര് സമ്മതിച്ചു. സുപ്രീം കോടതിയില് നല്‍കിയ ഉറപ്പ് ലംഘിച്ചാണ് ഇത്തരമൊരു നിലപാട് ഇറ്റാലിയന് സര്‍ക്കാര് സ്വീകരിച്ചത്.\nഇറ്റലിയുടെ കത്ത് നിയമവിദഗ്ധരുമായി വിദേശകാര്യമന്ത്രാലയം ചര്‍ച്ച ചെയ്യുമെന്ന് വിദേശകാര്യമന്ത്രി സല്‍മാന് ഖുര്‍ഷിദ് പറഞ്ഞു. ഇറ്റലിയുടെ നിലപാട് ചര്‍ച്ച ചെയ്യും. ചര്‍ച്ചയ്ക്ക് ശേഷം അടുത്ത നടപടിയെ കുറിച്ച് ആലോചിക്കും. വിഷയത്തില് അറ്റോര്‍ണി ജനറലിന്റെ നിയമോപദേശം തേടുമെന്നും സല്‍മാന് ഖുര്‍ഷിദ് അറിയിച്ചു.\nഇറ്റലി ഇന്ത്യയെ ചതിച്ചെന്നും നാവികരെ തിരികെ കൊണ്ടുവരാന് കേന്ദ്ര സര്‍ക്കാര് നടപടി സ്വീകരിക്കണമെന്നും ബി.ജെ.പി നേതാവ് രാജീവ് പ്രതാപ് റൂഡി പറഞ്ഞു.\nഇറ്റലി വിദേശമന്ത്രി ഗ്യൂലിയോ ടെര്‍സിയാണ് ഇരുവരും മടങ്ങി വരില്ലെന്ന വിവരം ഇറ്റലിയിലെ മാധ്യമങ്ങളെ അറിയിച്ചത്. ഫിബ്രവരി 24,25 തീയതികളില് നടന്ന തിരഞ്ഞെടുപ്പില് നടന്ന വോട്ടെടുപ്പില് വോട്ടു ചെയ്യാനാണ് ഇരുവരും അനുമതി തേടിയത്.\nഡിസംബറില് ക്രിസ്മസ് ആഘോഷിക്കുന്നതിന് ഇരുവര്‍ക്കും കേരള ഹൈക്കോടതി ജാമ്യം നല്‍കിയിരുന്നു. ജനുവരി പത്തിന് ഇരുവരും തിരിച്ചെത്തിയതിനുശേഷമാണ് ഇറ്റലിയുടെ ഹരജിയില് സുപ്രീംകോടതി വിധി പറഞ്ഞത്. കേരളത്തിന് ഇരുവര്‍ക്കുമെതിരെ കേസ്സെടുക്കാന് അനുവാദമില്ലെന്നും കേന്ദ്ര സര്‍ക്കാറാണ് കേസെടുക്കേണ്ടതെന്നും ചീഫ് ജസ്റ്റീസിന്റെ ബെഞ്ച് വിധിച്ചു. ഇരുവരെയും വിചാരണ ചെയ്യുന്നതിന് പ്രത്യേക കോടതി രൂപവത്കരിക്കണമെന്നും ഉത്തരവിട്ടു.\nഇറ്റലിയില് നടന്ന തിരഞ്ഞെടുപ്പില് വോട്ടു ചെയ്യുന്നതിന് നാലാഴ്ചത്തേക്ക് നാട്ടില് പോകാനാണ് കടല്‍ക്കൊല കേസിലെ പ്രതികള്‍ക്ക് ഫിബ്രവരി 22ന് ചീഫ് ജസ്റ്റീസ് അല്‍തമാസ് കബീര് അധ്യക്ഷനായ ബെഞ്ച് അനുമതി നല്‍കിയത്. ഇന്ത്യയിലെ ഇറ്റാലിയന്‍സ്ഥാനപതി ഇരുവരെയും മടക്കിക്കൊണ്ടുവരാമെന്ന് സത്യവാങ്മൂലം നല്‍കിയതിനെ തുടര്‍ന്നാണ് സുപ്രീം കോടതി ഇരുവരെയും പോകാന് അനുവദിച്ചത്. എന്നാല്, ഇപ്പോള് ഇറ്റലി ഉന്നയിക്കുന്ന വിഷയം കോടതിയില് വാദത്തിന്റെ ഒരു ഘട്ടത്തിലും ഉന്നയിച്ചിട്ടില്ല. കുറ്റവാളികളെ കൈമാറുന്ന കരാര് നടപ്പാകണമെങ്കില് ഇരുവരെയും കുറ്റക്കാരായി കണ്ടെത്തി ശിക്ഷ വിധിക്കണം. അതുണ്ടായിട്ടില്ലെന്ന് നിയമവൃത്തങ്ങള് ചൂണ്ടിക്കാട്ടുന്നു.


കേരളത്തില് ഇനി ബി ജെ പിയുടെ 'ജലയുദ്ധം'\nകേരളത്തില് ഇനി ബി ജെ...\n3 Jan 2017 3:03 AM GMT\nകേരളത്തില് കൂടുതല് സ്വാധീനം ഉറപ്പിക്കാനുള്ള രാഷ്ട്രീയ തന്ത്രമല്ല ജലസ്വരാജ് പദ്ധതിയെന്ന് ബിജെപി നേതൃത്വം. ജലസമൃദ്ധമായ കേരളം അതിരൂക്ഷമായ വരള്‍ച്ചയെയായിരിക്കും ഈ വേനല് കാലത്ത് നേരിടാന് പോവുന്നത്. അതിനാല് കേരള ജനതയെ കൊടുംവരള്‍ച്ചയില് നിന്ന് രക്ഷിക്കേണ്ട ജോലിയാണ് ബിജെപി നേതൃത്വത്തില് നടപ്പാക്കുവാന് പോകുന്നതെന്ന് സംസ്ഥാന ജനറല് സെക്രട്ടറി എഎന് രാധാകൃഷ്ണന് അഴിമുഖത്തോട് പറഞ്ഞു. ജലസ്വരാജ് പദ്ധതിക്കായി കവി സുഗതകുമാരി 'ജലഗീതം' എന്ന പേരില് കവിത തയ്യാറാക്കിയിരുന്നു. ഈ കവിത കാവാലം ശ്രീകുമാര് സംഗീത സംവിധാനം ചെയ്ത് ഗാനമാകുകയും ചെയ്തു. ജലസ്വരാജ് പദ്ധതിയുടെ ഉദ്ഘാടനം ഇന്നലെ ശാസ്താംകോട്ടയില്, മാഗ്സസെ അവാര്‍ഡ് ജേതാവും ഇന്ത്യയുടെ ജലമനുഷ്യനുമായ(വാട്ടര്‍മാന്) ബി. രാജേന്ദ്ര സിങ്ങായിരുന്നു നിര്‍വഹിച്ചത്.ഹിലാല്, വിളയോടി വേണുഗോപാല്, കുമ്മനം രാജശേഖരന്, കാനായി കുഞ്ഞിരാമന്, ഷാജി എന് കരുണ്, കൊല്ലം തുളസി, പി കെ കൃഷ്ണദാസ് തുടങ്ങിയവരും പങ്കെടുത്തിരുന്നു. ജലസംരക്ഷത്തെപ്പറ്റിയും ജലസ്വരാജ് പദ്ധതിയെപ്പറ്റിയും എഎന് രാധാകൃഷ്ണന് സംസാരിക്കുന്നു.\n'സംഘാടക സമിതി ചെയര്‍മാനായി ശില്പ്പി കാനായി കുഞ്ഞിരാമനെയും ജനറല് കണ്‍വീനറായി സംവിധായകനായ രാജസേനനെയും ഉള്‍പ്പെടുത്തി ആരംഭിച്ചിരിക്കുന്ന പദ്ധതിയാണ് ജലസ്വരാജ്. കേരളം ഭരിച്ചുകൊണ്ടിരിക്കുന്ന ഇടതുപക്ഷ സര്‍ക്കാരും പ്രതിപക്ഷമായ കോണ്‍ഗ്രസും ഇവിടെ ജലസംരക്ഷണത്തിന്റെ ആവിശ്യകതയെപ്പറ്റി മറന്നിരിക്കുകയാണ്. ഇതുവരെ ഭരിച്ചിരുന്ന ഒരു വിഭാഗവും ജലസംരക്ഷണത്തിനായി ഒരു ഫലപ്രദമായ നടപടിയും എടുത്തിട്ടില്ല. കേരളത്തില് ഈ വേനല്‍കാലത്ത് അതിരൂക്ഷമായി വരള്‍ച്ചയായിരിക്കും ഉണ്ടായിരിക്കുകയെന്ന് മുന്നറിയിപ്പ് സര്‍ക്കാരിന് പല പാരിസ്ഥിതിക സംഘടനകളും നല്‍കി കഴിഞ്ഞു. രാജ്യം നേരിടുവാന് പോകുന്നത് 100 വര്‍ഷത്തെ ഏറ്റവും കഠിനമായ വരള്‍ച്ചയായിരിക്കും ഈ വര്‍ഷത്തേതെന്ന് റിപ്പോര്‍ട്ടുകളും വന്നു. എന്നിട്ടും ഇവിടുത്തെ ഭരണാധികാരികളോ വേണ്ടപ്പെട്ട അധികാരികളോ നടപടികള് എടുക്കാന് മുതിരാത്തതുകൊണ്ടാണ് കൊടും വരള്‍ച്ചയെ നേരിടാന് വേണ്ട തയ്യാറെടുപ്പുകള് ജനകീയ കൂട്ടായ്മയോടുകൂടി നടപ്പിലാക്കാന് ബിജെപി സംസ്ഥാന സമിതി തീരുമാനമെടുത്തത്.\nഇവിടുത്തെ സര്‍ക്കാരിന്റെ അറിവില്ലായ്മയും ദൂരക്കാഴ്ചയില്ലായ്മയും മറികടക്കാന് ബിജെപിയുടെ ജലസ്വരാജ് കര്‍മപദ്ധതിയിലൂടെ പ്രധാനമായും 15 കാര്യങ്ങളാണ് നടപ്പിലാക്കാന് ഉദ്ദേശിക്കുന്നത്.\nഎഎന് രാധാകൃഷ്ണന്, സുഗതകുമാരി\nജനങ്ങളെ ജലസാക്ഷരരാക്കുക, വരള്‍ച്ചയെ നേരിടാന് ജല കൂട്ടായ്മകള്‍ക്ക് രൂപം നല്‍കുക, വരള്‍ച്ച പ്രതിരോധ പ്രവര്‍ത്തനങ്ങള് വിവിധ മേഖലകളില് ഏറ്റെടുക്കുക, മഴവെള്ള സംഭരണം, കൃത്രിമ ഭൂജല പരിപോഷണം, നീര്‍ത്തട പദ്ധതികള് എന്നിവയെക്കുറിച്ച് ജനങ്ങളെ ബോധവല്‍ക്കരിക്കുകയും വ്യാപകമാക്കുകയും ചെയ്യുക, ജലസ്രോതസ്സുക വീണ്ടെടുക്കുകയും ജലസമൃദ്ധി സംരക്ഷിക്കുകയും ചെയ്യുക, ജലജാഗ്രത സമിതികള് രൂപം നല്‍കി പ്രവര്‍ത്തിക്കുക, ജല പഠനങ്ങള്, സര്‍വേകള് എന്നിവ നടത്തുക, ഒരു ലക്ഷത്തോളം ജല മിത്രങ്ങളെ പ്രവര്‍ത്തന സജ്ജരാക്കുക (ജലസംരക്ഷണത്തിനുള്ള ആളുകള്), 25 ലക്ഷം മഴക്കുഴികള് പ്രാദേശിക ജനങ്ങളുടെ സഹായത്തോടെ ഏറ്റെടുത്ത് നടത്തുക, 100 കുളങ്ങള് 1000 പഞ്ചായത്തുകളില് വൃത്തിയാക്കി സ്ഥിരസംരക്ഷണം നടത്തുക, മഴവെള്ളം സംഭരിക്കാന് തടയിണ നിര്‍മിക്കുക. 10 ലക്ഷം ഫലവൃക്ഷതൈ നടുക്കുകയും അവയെ സുരക്ഷിതമായ വളരാനുള്ള സാഹചര്യം ഒരുക്കയും പരിപാലിക്കുകയും ചെയ്യുക, ജനകീയ ജല കണ്‍വെന്‍ഷനുകളും ജല സാംസ്‌കാരികോത്സവവും നടത്തുക, സൗജന്യമായി ജല സംരക്ഷണ സാങ്കേതികവിദ്യകള് ജനങ്ങള്‍ക്ക് ലഭ്യമാക്കുക, ലോക ജല ദിനമായ മാര്‍ച്ച് 22, ജനകീയ പരിപാടികളോടുകൂടി ആഘോഷിക്കുകയും ജനങ്ങളെ ബോധവല്‍ക്കരിക്കുകയും ചെയ്യുക.\nകേരളം ജല റേഷനിംഗിലേക്ക്…\nരാജ്യത്ത് ലഭിക്കുന്ന മുഴുവന് മഴയുടെ ശരാശരിയേക്കാള് കണക്കാക്കുകയാണെങ്കില് അതിന്റെ മൂന്നിരിട്ടി മഴ (ഏകദേശം 1100 മി.മീറ്റര്) കേരളത്തിന് ലഭിക്കുന്നുണ്ട്. 38,555 ചതുരശ്ര കിലോമീറ്റര് വിസ്തൃതിയുള്ള കേരളത്തില് ഒരു വര്‍ഷം 11650 കോടി ഘനമീറ്റര് മഴയായിരുന്നു ലഭിച്ചുകൊണ്ടിരിക്കുന്നത്. കുടിവെള്ളത്തിനായി ഇവിടെ ഉപയോഗിക്കുന്നത് 88.3 കോടി ഘനമീറ്റര് വെള്ളമാണ്. അതായത് ആകെ മഴയുടെ 0.75% മഴവെള്ളം കരുതിയാല് നമ്മുക്കുള്ള കുടിവെള്ളം സമൃദ്ധിയായി ലഭിക്കും. കഴിഞ്ഞ 16 വര്‍ഷങ്ങളില് 2004, 2006, 2009, 2013-ലും കഠിനമായ വരള്‍ച്ചയുണ്ടായിട്ടും നമ്മുടെ അധികാരികള് വരള്‍ച്ചയെ നേരിടാന് വേണ്ട കരുതലുകള് എടുത്തിട്ടില്ല. 115 വര്‍ഷങ്ങള്‍ക്കിടയിലെ ഏറ്റവും രൂക്ഷമായ വരള്‍ച്ചയായിരിക്കും കേരളം നേരിടേണ്ടി വരുകയെന്ന് റിപ്പോര്‍ട്ടുകളുണ്ട്. തുലാവര്‍ഷ മഴയില് 61 ശതമാനമാണ് കുറവ് രേഖപ്പെടുത്തിയിരിക്കുന്നത് കാലവര്‍ഷത്തില് 34 ശതമാനമായിരുന്നു കുറവ്. ഇതു തന്നെ ഒരു മുന്നറിയിപ്പാണ് വരുന്ന വേനല്‍ക്കാലം വറുതിയുടെയും രൂക്ഷമായ ജലക്ഷാമത്തിന്റെയും നാളുകളാണെന്ന്. ലോകത്തിലേറ്റവും കൂടുതല് മഴ ലഭിക്കുന്ന പ്രദേശങ്ങളിലുള്‍പ്പെട്ട കേരളത്തിലെ മഴയിലെ കുറവ് പഠനവിധേയമാക്കാത്ത നമ്മുടെ ഭരണ നേതൃത്വങ്ങളും അധികാരികളും സംസ്ഥാനം ഒരു വരള്‍ച്ച ദുരന്ത പ്രദേശമായതിന് ശേഷം നടപടികള് എടുക്കാന് കാത്തിരിക്കുകയാണോ?\nഭീതിജനകമായ രീതിയിലാണ് കേരളത്തില് ഭൂഗര്‍ഭജലം ഇല്ലാതായികൊണ്ടിരിക്കുന്നത്. ഇതിന് പ്രതിവിധി നമ്മുടെ അയല് സംസ്ഥാനമായ തമിഴ്‌നാടിനെപ്പോലെ ഭൂഗര്‍ഭജലത്തിന്റെ തോത് വര്‍ദ്ധിപ്പിക്കുക, കിണര് റീചാര്‍ജിംഗ് നടത്തുക, മഴക്കുഴി നിര്‍മ്മാണം തുടങ്ങിയവയാണ്. 1000 ചതുരശ്ര അടി വിസ്തൃതിയുള്ള ഒരു സ്ഥലത്ത് 3000 മി.മീറ്റര് ശരാശരി മഴ കണക്കില്3ലക്ഷം ലിറ്റര് മഴ പെയ്യും. ഒരു ഹെക്ടര് മണ്ണില് ഒരു കോടി ഇരുപതു ലക്ഷം ലിറ്റര് മഴയും. ഈ മഴവെള്ളത്തെ നമുക്ക് സംരക്ഷിക്കാം. കേരളത്തില് ഒരു കോടിയിലധികം വീടുകളിലും കെട്ടിടങ്ങളിലും മഴവെള്ളം സംരക്ഷിക്കാനോ (കിണറുകളിലോ,മഴക്കുഴികളിലോ) മറ്റോ കഴിഞ്ഞാല് ഭൂഗര്‍ഭജലത്തിന്റെ തോത് വര്‍ദ്ധിപ്പിക്കാനും കുടിവെള്ള ക്ഷാമത്തിന് പരിഹാരവുമാകും.\nകേരളത്തിലെ വരള്‍ച്ചയ്ക്ക് സമഗ്രവും ശാസ്ത്രീയവുമായ ജലസംരക്ഷണ പരിപാടികള് വേണം. കേരളത്തില് പെയ്യുന്ന മഴയുടെ നല്ലൊരു പങ്കും കടലില് ചേരുകയാണ് മണ്ണിലിറങ്ങുന്നില്ല. അതുകൊണ്ട് തന്നെ ഭൂഗര്‍ഭജലം ഇല്ലാതാകുന്നു. കേരളത്തിലെ വനങ്ങളും മലകളും നശിപ്പിക്കുന്നതും ഭൂഗര്‍ഭ ജലം ഇല്ലാതാവാന് കാരണമാകുന്നുണ്ട്. ഒരു ഹെക്ടര് വനം 30,000 ഘന കിലോ മീറ്ററും, ഒരു ഹെക്ടര് വയല്3ലക്ഷം ലിറ്ററും മഴയെ ഉള്‍ക്കൊള്ളും. ഇപ്പോള് കേരളത്തില് വനങ്ങളും വയലുകളും ഇല്ലാതായികൊണ്ടിരിക്കുന്നതിനാല് നമുക്ക് ലഭിക്കുന്ന മഴവെള്ളം കടലില് ചേരുകയാണ്.\nഇതിനായിട്ടാണ് ബിജെപിയുടെ നേതൃത്വത്തില് കേരളത്തില് 18000 ബൂത്തുകളിലായി ഒരു ലക്ഷത്തോളം ജലമിത്രങ്ങളെ പരിശീലിപ്പിക്കുന്നതും, അവരുടെ നേതൃത്വത്തില് ജലജാഗ്രതാ സമിതികളുടെ രൂപീകരണം, ജലസംരക്ഷണ ബോധവല്‍ക്കരണത്തിനുള്ള ഗൃഹയാത്ര, ജലസംരക്ഷണ സന്ദേശ പരിപാടികള് നടപ്പാക്കാന് ഉദ്ദേശിക്കുന്നതും. കൂടാതെ സംസ്ഥാനത്ത് 1000-ഓളം ഫാക്കല്‍റ്റികളെയും 10,000-ഓളം സാങ്കേതിക പരിശീലനം ലഭിച്ചവരേയും ജലസ്വരാജ് പദ്ധതികളുടെ ചുമതലകള്‍ക്കായി നിയോഗിക്കുകയും ചെയ്യും.'\nകവി സുഗതകുമാരി ജലസ്വരാജ് പദ്ധതിക്കായി തയ്യാറാക്കിയ ജലഗീതം\nകേളികേട്ട കേരളമാണെന്റെ പെറ്റമ്മ\nഅമ്മതന് തൃക്കണ്ണിലയ്യോ! കണ്ണുനീരല്ലോ\nഅമ്മതന് പൂങ്കാവനങ്ങള് മുടിഞ്ഞുവെന്നോ!\nപൊന്‍വിളയും വയലൊക്കെ നികന്നുവെന്നോ!\nനിറവേലും പുഴയെല്ലാം വരണ്ടുവെന്നോ!\nകുടിവെള്ളം വിഷം തീണ്ടിക്കറുത്തുവെ ന്നോ!\nകടംകേറി കരള് ചുട്ടോര് അരുമ മക്കള്\nമറന്നുപോയ് ഗാന്ധിനാമം തളര്‍ന്നു ധര്‍മ്മം!\nഒരു പുത്തന് പുലരിതന് ഉദയം\nകൊതി പൂണ്ടോര് വാടിടാത്തോര്\nജലഗീതം-എഷ്യാനെറ്റ് ന്യൂസിന്റെ വീഡിയോ\nANRadhakrishnan bjp draught environment jalaswaraj politics WaterAwareness


കോവിഡ് ടെസ്റ്റ് മഹായജ്ഞത്തിന്റെ ഭാഗമായി വെള്ളയിൽ ഗവണ്മെന്റ് ഫിഷറീസ് യു.പി സ്കൂളിൽ നടന്ന കോവിഡ് പരിശോധന.\nഅപകടമടുത്ത്... കോട്ടയം ബേക്കർ മെമ്മോറിയൽ എൽ.പി സ്കൂളിലെ കൊവിഡ് വാക്‌സിനേഷൻ കേന്ദ്രത്തിൽ കൊവിഡ് മാനദണ്ഡം പാലിക്കാതെ വാക്‌സിനെടുക്കുവാൻ റോഡിൽ കാത്ത് നിക്കുന്നവരുടെ തിരക്ക്.\nമഴയത്തും വെയിലത്തും നരച്ച, ഇരുണ്ട കാഴ്ചകൾ മാത്രം നൽകിയിരുന്ന എറണാകുളം കെ.എസ്.ആർ.ടി.സി ബസ് സ്റ്റാൻഡിൽ വർണക്കാഴ്ചകൾ നിറയുന്നു.\nവസന്തകാലം കാത്ത്... കോട്ടയം ബേക്കർ മെമ്മോറിയൽ എൽ.പി. സ്കൂളിലെ കൊവിഡ് വാക്സിനേഷൻ സ്ഥിരം കേന്ദ്രത്തിൽ എത്തിയവരുടെ തിരക്ക്.\nതൃശൂർ പൂരത്തിനായ് തിരുവമ്പാടി വിഭാഗത്തിൻ്റെ വർണ്ണക്കുട നിർമ്മാണം.\nമഴയറിഞ്ഞ്... കോരിച്ചൊരിയുന്ന മഴയിൽ അമ്മയോടൊപ്പം നനഞ്ഞ് നിന്ന് പൂക്കച്ചവടം ചെയ്യുന്ന കുട്ടി. നനഞ്ഞുനിക്കുന്നത് കണ്ട് സമീപത്തെ കടക്കാരൻ നൽകിയ കുട അമ്മ ചൂടിയെങ്കിലും കുട്ടിമഴ നനഞ്ഞുകൊണ്ട്തന്നെ അമ്മയ്ക്ക് കൂട്ടായി. തിരുനക്കരയിൽ നിന്നുള്ള കാഴ്ച.\nതൃശൂർ പൂരത്തോടനുബന്ധിച്ച് തിരുവമ്പാടി വിഭാഗത്തിന്റെ കൊടിയേറ്റം.\nതലയൊടുപ്പോടെ... പൂരം കൊടിയേറ്റത്തിനു ശേഷം പാറമേക്കാവ് ക്ഷേത്രാങ്കണത്തിൽ നടന്ന എഴുന്നെള്ളിപ്പിൽ മേളത്തിന് നേതൃത്വം നൽകുന്ന പെരുവനം കുട്ടൻ മാരാർ.\nകൊവിഡ് വാക്സിൻ സ്വീകരിക്കാൻ തൃശൂർ ടൗൺ ഹാളിൽ കാത്തിരിക്കുക്കുന്നവർ.\nകൊവിഡ് വ്യാപനത്തിൻ്റെ പശ്ചാത്തലത്തിൽ തൃശൂർ പൂരം ചടങ്ങുകൾ മാത്രമായി നടത്തുവാൻ തീരുമാനിച്ചതിനെ തുടർന്ന് പൂരത്തിലെ പ്രധാന ആകർഷണങ്ങളിൽ ഒന്നായ സാമ്പിൾ വെടിക്കെട്ടിന് അനുമതി നിഷേധിച്ചതിനെ തുടർന്ന് സാമ്പിൾ വെടിക്കെട്ടിനായ് കുഴി ഒരുക്കിയിരുന്ന തൊഴിലാളികൾ പണി നിറുത്തി പോകുന്നു.\nഒന്നാം ഘട്ടം... കോട്ടയം ബേക്കർ മെമ്മോറിയൽ എൽ.പി. സ്കൂളിലെ കൊവിഡ് വാക്സിനേഷൻ സ്ഥിരം കേന്ദ്രത്തിൽ തിരക്ക് കൂടിയതിനെ തുടർന്ന് ടോക്കൺ ഉള്ളവരെ മാത്രം പൊലീസിന്റെ നേതൃത്വത്തിൽ അകത്തേക്ക് കത്തിവിടുന്നു.\nപാലക്കാട് ഗവ: മോയൻസ് യു.പി. സ്കൂളിൽ കൊവിഡ് വാക്സിൻ എടുത്ത് പുറത്ത് വരുന്നവർ.\nപാലായനം... കൊവിഡ് വ്യാപനത്തിൻ്റെ സാഹചര്യത്തിൽ കേരളത്തിൽ നിന്ന് ഇതര സംസ്ഥാനങ്ങളിലേക്ക് കൂട്ടത്തോടെ പോകുന്നവർ. കേരള തമിഴ്നാട് അതിർത്തിയായ വാളയാറിൽ നിന്നുള്ള കാഴ്ച്ച.\nകൊവിഡ് വ്യാപനം രൂക്ഷമായ സാഹചര്യത്തിൽ രണ്ടാം ദിവസവും പൊലീസ് നടത്തിയ പരിശോധനയിൽ മാസ്ക് ശരിയായ രീതിയിൽ ധരിക്കാത്തവർക്കെതിരെ പൊലീസ് പിഴയീടാക്കുന്നു. പാളയത്ത് നിന്നുള്ള കാഴ്ച്ച.\nജിമ്മി ജോർജ് സ്റ്റേഡിയത്തിൽ രണ്ടാം ദിവസവും വാക്‌സിനേഷൻ മുടങ്ങിയതിനെ തുടർന്ന് വാക്‌സിൻ എടുക്കാൻ എത്തിയ ആളിന് വാക്‌സിൻ ലഭ്യമാകുന്ന കേന്ദ്രങ്ങളുടെ ലിസ്റ്റ് കാണിച്ചു കൊടുക്കുന്ന സെക്യൂരിറ്റി ജീവനക്കാരൻ.\nതൃശൂർ പൂരം വെടിക്കെട്ടിനായ് തേക്കിൻക്കാട് മൈതാനിയിൽ കുഴി ഒരുക്കുന്നു.\nതൃശൂർ പൂരത്തെ വരവേറ്റ് തേക്കിൻക്കാട് മൈതാനിയിൽ പൂര കൊടി നാട്ടിയപ്പോൾ.\nകൊവിഡ് വ്യാപനം രൂക്ഷമായ സാഹചര്യത്തിൽ സുരക്ഷാ നടപടികൾ കർശനമാക്കുന്നതിന്റെ ഭാഗമായി നടത്തിയ പരിശോധനയിൽ മാസ്ക് ശരിയായ രീതിയിൽ ധരിക്കാത്തവർക്കെതിരെ പൊലീസ് പിഴയീടാക്കുന്നു. പാളയത്ത് നിന്നുള്ള കാഴ്ച്ച.\nതിരുവാർപ്പ് ശ്രീകൃഷ്ണസ്വാമി ക്ഷേത്രത്തിലെ ഉത്സവത്തോടനുബന്ധിച്ച് നടന്ന അഞ്ചാംപുറപ്പാടിൽ ബാലികമാർ വിളക്കെടുത്തപ്പോൾ.\nഅനുഗ്രഹമുഴിഞ്ഞ്... കോടിമത പള്ളിപ്പുറത്ത്കാവ് ദേവീക്ഷേത്രത്തിലെ പത്താമുദയമഹോത്സവത്തോടനുബന്ധിച്ച് നടന്ന വലിയ തീയാട്ടിൽ നിന്ന്.\nശ്രീപദ്മനാഭ സ്വാമി ക്ഷേത്രത്തിലെ പൈങ്കുനി ഉത്സവത്തോടനുബന്ധിച്ച് നടന്ന ആറാട്ടിന് ക്ഷേത്ര സ്‌ഥാനി മൂലം തിരുനാൾ രാമവർമ്മ അകമ്പടി സേവിക്കുന്നു.\nതുള്ളി ഉറഞ്ഞ്... ആലപ്ര തച്ചരിക്കൽ ശ്രീഭദ്രകാളി ക്ഷേത്രത്തിൽ നടന്ന വലിയ പടയണിയിൽ നിന്ന്.\nതാറാവ് റെഡി... പക്ഷിപ്പനിയേ തുടർന്ന് പ്രതിസന്ധിയിലായ താറാവ് കർഷകർ പ്രതീക്ഷയോടെ വീണ്ടും സജീവമാകുകയാണ്. കോട്ടയം കുമരകം റോഡിൽ ചെങ്ങളത്തിന് സമീപം വിൽപ്പനക്കെത്തിച്ച താറാവുകൾ.\nഞാൻ ഒരുങ്ങി വരാം... തിടമ്പേറ്റി പോകുന്ന തിരുവമ്പാടി ചന്ദ്രശേഖരനു സമീപത്തുക്കൂടി തനിക്കുള്ള തീറ്റയുമായി പോകുന്ന കൊമ്പൻ തൃശൂർ ഷൊർണ്ണൂർ റോഡിൽ നിന്ന്.\nതൃശൂർ പൂരത്തിനായ് കുളിച്ചൊരുങ്ങുന്ന തിരുവമ്പാടി ചന്ദ്രശേഖരൻ.\nകായ്ച് കിടക്കുന്ന പ്ളം കൊത്താനെത്തിയ കിളികൾ. കാന്തല്ലൂർ നിന്നുള്ള കാഴ്ച.\nകണി വിരിഞ്ഞു... കണിക്കൊന്നയുടെ വിശുദ്ധിയുമായി ഒരു വിഷുക്കാലം കൂടി വരവായി. തൊടിയിലെ കൊന്നമരത്തിൻ ചുവട്ടിൽ പൂക്കൾ ശേഖരിക്കുവാനെത്തിയ യുവതി. ഭരണങ്ങാനത്തിന് സമീപം നരിയങ്ങാനത്ത് നിന്നുള്ള കാഴ്ച. കേരളകൗമുദിയുടെ എല്ലാ വായനക്കാർക്കും നന്മയുടെയും സ്നേഹത്തിൻറെയും സമൃദ്ധിയുടെയും വിഷു ആശംസകൾ.\nകുളി കഴിഞ്ഞ് തൃശൂർ തേക്കിൻക്കാട് മൈതാനിയിലുടെ നടന്നു നീങ്ങിയ കൊമ്പൻ്റെ മുകളിലിരുന്ന പാപ്പാൻ കൊന്ന പൂ പറിക്കുന്നു. പാപ്പാൻ്റെ മോഹം സഫലമാക്കാൻ തുമ്പികൈ കൊണ്ട് കൊമ്പ് ചായ്ച് കൊടുത്തു.\nവേനൽ കനത്തൂ... ജില്ലയിലെ ചൂട് 38 ഡിഗ്രിക്ക് മുകളിൽ എത്തി നിൽക്കുന്ന സാഹചര്യത്തിൽ ജല സംഭരണികളും വറ്റി വരളാൻ തുടങ്ങി. ശേഷിക്കുന്ന വെള്ളത്തിൽ വലയിട്ട് മീൻ പിടിക്കുന്നയാൾ. തിരുനെല്ലായി പുഴയിൽ നിന്നുള്ള കാഴ്ച്ച.


ആവശ്യത്തിന് കക്കൂസ് ഉണ്ട്, പെട്രോള് വില വര്‍ദ്ധനകളില് നിന്ന കേരളത്തെ ഒഴിവാക്കു- കോടിയേരി | Kodiyeri's jibe at BJP yatra Arabia Newspaper Malayalam\nആവശ്യത്തിന് കക്കൂസ് ഉണ്ട്, പെട്രോള് വില വര്‍ദ്ധനകളില് നിന്ന കേരളത്തെ ഒഴിവാക്കു- കോടിയേരി\nബിജെപിയുടെ പദയാത്രയില് പങ്കെടുക്കുന്ന കേന്ദ്ര മന്ത്രിമാര് കേരളത്തില് ആവശ്യത്തിന് കക്കൂസ് ഉണ്ടെന്ന് കണ്ടെത്തുമെന്നും ഇതുകൊണ്ട് പെട്രോള് വില വര്‍ദ്ധനയില് നിന്ന കേരളത്തെ ഒഴിവാക്കണമെന്നും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. .\nബിജെപി സംസ്ഥാന അദ്ധ്യക്ഷന് കുമ്മനം രാജശേഖരന് നടത്തുന്ന ജനരക്ഷാ യാത്രയില് കേന്ദ്ര മന്ത്രിമാര് പങ്കെടുക്കുന്നുണ്ട്. ഇവര് കേരളത്തിലൂടെ നടക്കുമ്പോള് സംസ്ഥാനത്ത് ആവശ്യത്തിന് കക്കൂസ് ഉണ്ടെന്ന് മനസിലാക്കും. ഇതിനാല്, കേരളത്തെ പെട്രോള് വില വര്‍ദ്ധനയില് നിന്നും ഒഴിവാക്കണമെന്ന് കോടിയേരി പറഞ്ഞു.\nബിജെപിയുടെ ദേശീയ അദ്ധ്യക്ഷന് പദയാത്ര നടത്തുന്നത് ആട് ഇലകടിച്ചതു പൊലെയാണ്. ഒരു സ്ഥലത്ത് തുടങ്ങിയാല് അടുത്ത ഇടം വരെ നടക്കണം. എന്നാല്, അമിത് ഷായുടെ നടത്തം പയ്യന്നൂരില് തുടങ്ങി പിലാത്തറ വരെ കുറച്ച് നടത്തമാണ്. പിന്നെ നടക്കില്ല, വിശ്രമമാണ്, ഒരു ദിവസം നടന്നാല് അടുത്ത ദിവസം വിശ്രമിക്കണം. അമിത്ഷായ്ക്ക് നടക്കുന്നതില് വിഷമം ഉണ്ട്. ഇത്തരം പദയാത്ര ചരിത്രത്തില് തന്നെ ആദ്യമാണ് കോടിയേരി പറഞ്ഞു.\nകേന്ദ്ര മന്ത്രിമാര് നടക്കുന്നത് നല്ലതാണ്. കേരളത്തിന്റെ പ്രകൃതി ഭംഗി കാണാം. മറ്റ് സംസ്ഥാനങ്ങളില് നിന്നും വ്യത്യസ്തമായി എന്തൊക്കെ കേരളത്തില് ഉണ്ടെന്ന് കാണാം. നടന്നു പോകുമ്പോള് മൂത്രം ഒഴിക്കണമെന്ന് തോന്നിയാല് പരസ്യമായി ചെയ്യേണ്ടി വരില്ല.\nകേരളത്തിലെ എല്ലാ വീടുകളിലും കക്കൂസ് ഉണ്ടെന്ന് ഇവര്‍ക്ക് മനലിലാകും. കക്കൂസ് ഉണ്ടാക്കാന് വേണ്ടിയാണല്ലോ ഇന്ധന വില കൂട്ടുന്നത്. അങ്ങിനെ എങ്കില് കേരളത്തില് ഇന്ധന വില വര്‍ദ്ധനവ് ഒഴിവാക്കി തന്നൂടെയെന്നും കോടിയേരി ചോദിച്ചു.


സോളാര് കേസ്: അന്തിമ റിപ്പോര്‍ട്ട് ജസ്റ്റിസ് ശിവരാജന് മുഖ്യമന്ത്രിക്ക് കൈമാറി – Chandrika Daily\nBy chandrika Tuesday September 26, 2017 15:13 pm\nസോളാര് കേസ്: അന്തിമ റിപ്പോര്‍ട്ട് ജസ്റ്റിസ് ശിവരാജന് മുഖ്യമന്ത്രിക്ക് കൈമാറി\nതിരുവനന്തപുരം: സോളാര് കമ്മീഷന് അന്വേഷണത്തിന്റെ അന്തിമ റിപ്പോര്‍ട്ട് സമര്‍പ്പിക്കാനായി ജസ്റ്റിസ് ശിവരാജന് മുഖ്യമന്ത്രി പിണറായി വിജയന്റെ ഓഫീസിലെത്തി. വൈകിട്ട് മൂന്ന് മണിയോടെ മുഖ്യമന്ത്രിയുടെ ചേംബറിലെത്തിയ ജസ്റ്റിസ് ശിവരാജന്…\nതിരുവനന്തപുരം: സോളാര് കമ്മീഷന് അന്വേഷണത്തിന്റെ അന്തിമ റിപ്പോര്‍ട്ട് സമര്‍പ്പിക്കാനായി ജസ്റ്റിസ് ശിവരാജന് മുഖ്യമന്ത്രി പിണറായി വിജയന്റെ ഓഫീസിലെത്തി. വൈകിട്ട് മൂന്ന് മണിയോടെ മുഖ്യമന്ത്രിയുടെ ചേംബറിലെത്തിയ ജസ്റ്റിസ് ശിവരാജന് റിപ്പോര്‍ട്ട് മുഖ്യമന്ത്രിക്ക് കൈമാറി. കമ്മിഷന്റെ കാലാവധി നാളെ അവസാനിക്കാനിരിക്കെയാണ് ഇന്ന് റിപ്പോര്‍ട്ട് കൈമാറിയത്.\n“നാല് ഭാഗങ്ങളായുള്ള റിപ്പോര്‍ട്ടാണ് കൈമാറിയത്. തുടര്‍നടപടികള് സര്‍ക്കാറാണ് തീരുമാനിക്കേണ്ട്. റിപ്പോര്‍ട്ട് സംബന്ധിച്ച് വിശദാംശങ്ങള് മുഖ്യമതന്ത്രി തന്നെ പറയുമെന്നും, ജസ്റ്റിസ് ശിവരാജന് മാധ്യമങ്ങളോട് പ്രതികരിച്ചു.\nആദ്യം ആറു മാസത്തേക്ക് നിയമിച്ച കമ്മീഷന്റെ കാലാവധി പലപ്രാവശ്യം ദീര്‍ഘിപ്പിച്ചിരുന്നു. മൂന്ന് വര്‍ഷവും 11 മാസവും നീണ്ട അന്വേഷണത്തിനൊടുവിലാണ് റിപ്പോര്‍ട്ട് സമര്‍പ്പിക്കുന്നത്. അതേസമയം റിപ്പോര്‍ട്ടിന്മേല് തുടര് നടപടികള് സ്വീകരിക്കണമോ അതോ തള്ളണമോ എന്ന് തീരുമാനിക്കാനുള്ള വിവേചനാധികാരം സര്‍ക്കാരിനുണ്ട്.\nകേരള രാഷ്ട്രീയത്തില് ഏറെ കോളിളക്കം സൃഷ്ടിച്ച കേസിലാണ് അന്വേഷണം പൂര്‍ത്തിയാകുന്നത്. അന്വേഷണം തുടങ്ങി നാല് വര്‍ഷത്തിന് ശേഷമാണ് റിപ്പോര്‍ട്ട് സമര്‍പ്പിക്കുന്നത്. 2013 ഓഗസ്റ്റ് 16നാണ് മന്ത്രിസഭ ജുഡീഷ്യല് അന്വേഷണം പ്രഖ്യാപിച്ചത്. 2013 സെപ്തംബര് രണ്ടിന് ചേര്‍ന്ന മന്ത്രിസഭായോഗം മുഖ്യമന്ത്രിയുടെ ഓഫീസിനെക്കൂടി അന്വേഷണ പരിധിയില് ഉള്‍പെടുത്താന് തീരുമാനിച്ചു. തുടര്‍ന്ന് ഒക്‌ടോബര് 10ന് ചേര്‍ന്ന മന്ത്രിസഭാ യോഗം പരിഗണനാ വിഷയങ്ങള് തീരുമാനിച്ചു. ഒക്‌ടോബര് 23ന് റിട്ട. ജസ്റ്റിസ് ജി.ശിവരാജനെ കമ്മിഷനായി നിശ്ചയിച്ചു. സോളാര് വൈദ്യുത പദ്ധതിയുമായി സര്‍ക്കാരിനെ സമീപിച്ച സരിതാ നായര്‍ക്ക് വേണ്ടി മുഖ്യമന്ത്രിയുടെ ഓഫീസും മന്ത്രിമാരും അധികാര ദുര്‍വിനിയോഗം നടത്തിയെന്നായിരുന്നു ആരോപണം. പ്രധാന സാക്ഷിയായ സരിത നായരില് നിന്നടക്കം തെളിവുകള് ശേഖരിക്കാന് ഉണ്ടായ കാലതാമസമാണ് കമ്മിഷന്റെ നടപടികള് വൈകിപ്പിച്ചത്.\nCategories: More, Video Stories, Views Tags: oommen chandy, pinarayi vijayan, saritha, solar case


ശരീരത്തിലെ പാലുണ്ണി മാറാൻ ഇതാ ചില പരിഹാരങ്ങൾ » Newsthen\nശരീരത്തിലെ പാലുണ്ണി മാറാൻ ഇതാ ചില പരിഹാരങ്ങൾ\nഒരു വൈറസ് രോഗമാണ് പാലുണ്ണി.തൊലിയുടെ നിറമോ അൽപം വെളുത്തതോ ആയ ചെറിയ മിനുസമുള്ള മുത്തുപോലെ നടുഭാഗം അൽപം കുഴിഞ്ഞ് തടിച്ച രൂപത്തിലുള്ള കുരുക്കളാണ് പാലുണ്ണി.\nപോക്‌സ് വൈറസാണ് പാലുണ്ണിക്ക് കാരണം.5 സെ.മീ.വരെ വലിപ്പമുളള കുമിളകളായാണ് പാലുണ്ണി പ്രത്യക്ഷപ്പെടുക. ഇത് പൊട്ടിക്കാൻ ശ്രമിച്ചാൽ വെള്ള നിറത്തിലുള്ള സ്രവം പുറത്തു വരുന്നു ഈ വെളുത്ത ദ്രാവകം ശരീരത്തിന്റെ മറ്റു ഭാഗങ്ങളിൽ തട്ടിയാൽ അവിടേക്ക് പാലുണ്ണി പരക്കാൻ സാധ്യതയുണ്ട്. മാത്രമല്ല ആ ഭാഗത്ത് കുഴി ഉണ്ടാകുകയും ചെയ്യുന്നു. അതിനാൽ പാലുണ്ണി കുത്തിപ്പൊട്ടിക്കരുത്.\nരണ്ട് തരം പാലുണ്ണികൾ സാധാരണയായി ഉണ്ടാകാറുണ്ട്. എണ്ണ ഗ്രന്ഥികൾ ശരിയായ രീതിയിൽ പൂർണമായി വികസിക്കാത്തത് മൂലം ഉണ്ടാകുന്നതാണ് ഇതിൽ ആദ്യത്തെ തരം. രണ്ടേമത്തെ തരം ചർമ്മത്തിലുണ്ടാകുന്ന പരുക്കുകളുടെ ഫലമായി ഉണ്ടാകുന്നതാണ്. സൂര്യപ്രകാശം കൂടുതലായി ഏറ്റാലും പാലുണ്ണി ഉണ്ടാകാം. ചർമ്മത്തിൽ രാസവസ്‌തുക്കളുടെ ഉപയോഗം കുറയ്‌ക്കുകയും സൂര്യപ്രകാശം ഏൽക്കുന്നത് കുറയ്‌ക്കുകയും ചെയ്യുന്നതിലൂടെ പാലുണ്ണി ഉണ്ടാകാനുള്ള സാധ്യത കുറയ്‌ക്കാം.\nഇരട്ടി മധുരം തേനിലരച്ചു പുരട്ടുക പാലുണ്ണി പഴുത്തുപൊട്ടിപ്പോകും.\nഇരട്ടി മധുരം വറുത്തു പൊടിച്ചു നെയ്യ് ചേർത്തു പുരട്ടുക.\nആരോഗ്യകാര്യത്തില് മാത്രമല്ല സൗന്ദര്യസംരക്ഷണത്തിന്റെ കാര്യത്തിലും വെളുത്തുള്ളി മുന്നില് തന്നെയാണ്.വെളുത്തുള്ളി കഴിയ്ക്കുന്നതും വെളുത്തുള്ളിയും പാലും ചേര്‍ത്ത മിശ്രിതം പാലുണ്ണിയുള്ള സ്ഥലത്ത് പുരട്ടുന്നതും ഇതിനെ പ്രതിരോധിക്കുന്നു. വെളുത്തുള്ളി അരച്ച് ഇതിനു മുകളിൽ ആഴ്ചയിൽ നാലു തവണയെങ്കിലും അരമണിക്കൂറെങ്കിലും വച്ചാൽ ഇവ കരിഞ്ഞു പോകും.\nനാരങ്ങ നീര് നിറം വർദ്ധിപ്പിക്കാൻ മാത്രമല്ല,പാലുണ്ണിയെ ഇല്ലാതാക്കാനും സഹായിക്കും,നാരങ്ങ നീര് അകത്തോട് സേവിക്കുന്നതും പുറമെ തേക്കുന്നതും നല്ലതാണ്\nവിറ്റമിൻ സി കൂടുതൽ ഉള്ള ഭക്ഷണം കഴിക്കുന്നതും ഇവ കൊഴിഞ്ഞു പോകാൻ സഹായിക്കും.\nതാമരയിലനീരിൽ ഇരട്ടിമധുരം അരച്ചുകലക്കി വെളിച്ചെണ്ണയും വെളിച്ചെണ്ണയ്ക്കു സമം പശുവിൻ പാലും ചേർത്ത് കാച്ചിയരച്ച് പുരട്ടുക.\nവാഴപ്പഴത്തിന്റെ തൊലിയാണ് സൗന്ദര്യ സംരക്ഷണത്തിന്റെ കാര്യത്തില് മുന്‍പില് നില്‍ക്കുന്നത്.പഴത്തൊലി ചെറുതായി അരിഞ്ഞു പേസ്റ്റാക്കി പാലുണ്ണിയുള്ള ഭാഗത്ത് തേച്ച് പിടിപ്പിക്കുക.രാത്രി ഇത് ചെയ്തതിനു ശേഷം രാവിലെ കഴുകിക്കളയാം.\n6.ആവണക്കെണ്ണയും ബേക്കിംഗ് സോഡയും\nആവണക്കെണ്ണയും ബേക്കിംഗ് സോഡയും ചേര്‍ന്ന മിശ്രിതം പേസ്റ്റാക്കി പാലുണ്ണിയിൽ പുരട്ടുക.ഇത് ദിവസവും ചെയ്യുക.പാലുണ്ണി പോകുമെന്ന കാര്യത്തില് സംശയം വേണ്ട.\nഉള്ളിനീര് പാലുണ്ണി കളയാന് നല്ലതാണ്.മാത്രമല്ല ഇത് ചര്‍മ്മത്തിന് നല്ല നിറവും നല്‍കുന്നു.\nപൈനാപ്പിള് പേസ്റ്റാക്കി പാലുണ്ണിയുള്ള ഭാഗത്ത് പുരട്ടുക.കൂടാതെ പൈനാപ്പിള് ജ്യൂസ് രണ്ടു നേരവും ശരീരത്തില് പുരട്ടുന്നതും നിറം വര്‍ധിപ്പിക്കാന് സഹായിക്കുന്നു.\n9.ടീ ട്രീ ഓയില്\nടീ ട്രീ ഓയിലും ഇത്തരത്തിലുള്ള ചര്‍മ്മ പ്രശ്നങ്ങള് ഇല്ലാതാകുന്നു.ഇത് ചര്‍മ്മത്തെ മറ്റു വിഷാംശങ്ങളില് നിന്ന് സംരക്ഷിക്കുകയും ചെയ്യുന്നു.\nകറ്റാർവാഴ നെടുകെ പിളര്‍ന്ന് പാലുണ്ണിക്കു മുകളിൽ ഉരസുക.15 മിനിട്ട് നേരം (ദിവസം മൂന്ന് നേരം) ഇങ്ങനെ ചെയ്യുക. പാലുണ്ണി മാറും എന്ന കാര്യത്തില് സംശയം വേണ്ട. മാത്രമല്ല എല്ലാ വിധത്തിലുമുള്ള സൗന്ദര്യ പ്രശ്‌നങ്ങള്‍ക്ക് പരിഹാരം കാണുന്നതിന് കറ്റാര് വാഴ മികച്ചതാണ്.\nഗുണ്ടൽപേട്ടിലെ പൂപ്പാടങ്ങൾ പിന്നിട്ട് മലമുകളിലെ ഗോപാൽസ്വാമി ബേട്ട ക്ഷേത്രത്തിലേക്ക്\nരുചികരമായ ജാതിക്ക ചമ്മന്തി തയാറാക്കാം;ജാതിക്കയുടെ ആരോഗ്യ ഗുണങ്ങൾ


സുപ്രീം കോടതി അന്ത്യശാസനം: മരടിലെ ഫ്ലാറ്റ് സമുച്ചയങ്ങള് പൊളിച്ചു നീക്കാനുള്ള നടപടികള് തുടങ്ങി; ഇറങ്ങേണ്ടി വരുന്നത് 350 ഫ്ലാറ്റുകളിലെ താമസക്കാര്\n8 Sep 2019 1:53 PM GMT\nകൊച്ചി മരടില് തീരദേശ മേഖലാ ചട്ടം ലംഘിച്ച് നിര്‍മിച്ച അഞ്ചു ഫ്ലാറ്റ് സമുച്ചയങ്ങള് പൊളിച്ചു നീക്കാനുള്ള നടപടികള് തുടങ്ങി. ഇതു സംബന്ധിച്ച സര്‍ക്കാര് ഉത്തരവ് മരട് നഗരസഭാ സെക്രട്ടറിക്കു ലഭിച്ചു. പൊളിക്കാനുള്ള ഏജന്‍സിയെ കണ്ടെത്താനും നിര്‍ദേശമുണ്ട്. താമസക്കാരെ ഒഴിപ്പിച്ച് താത്കാലികമായി പുനരധിവസിപ്പിക്കാനും നിര്‍ദേശത്തില് ഉള്‍പ്പെടുന്നു. ഈ മാസം 20-നകം എല്ലാ ഫ്ലാറ്റുകളും പൊളിച്ചു നീക്കി റിപ്പോര്‍ട്ട് സമര്‍പ്പിക്കണമെന്ന് സുപ്രീം കോടതി അന്ത്യശാസനം നല്‍കിയാതോടെയാണിത്. ഇല്ലെങ്കില് സര്‍ക്കാരിനെതിരെ കോടതിയലക്ഷ്യ നടപടികള് അടക്കം ഉണ്ടാവുമെന്നും സുപ്രീം കോടതി മുന്നറിയിപ്പ് നല്‍കിയ സാഹചര്യത്തിലാണ് ഫ്ലാറ്റ് സമുച്ചയങ്ങള് പൊളിച്ചു നീക്കാനുള്ള നടപടികള് ആരംഭിച്ചത്.\nവിഷയം ചര്‍ച്ച ചെയ്യാന് നഗരസഭ കൌണ്‍സില് ഉടന് യോഗം ചേരുമെന്ന് ചെയര്‍പേഴ്സണ് എന്.എച്ച് നാദിറ വ്യക്തമാക്കി. ഈ ഫ്ലാറ്റുകള് ഒറ്റയ്ക്ക് പൊളിച്ചു നീക്കാന് നഗരസഭയ്ക്ക് കഴിയാത്ത സാഹചര്യത്തില് കളക്ടറുമായി വിഷയം ചര്‍ച്ച ചെയ്യുമെന്നും അവര് പറഞ്ഞു.\nകുണ്ടന്നൂര് ഹോളി ഫെയ്ത് എച്ച്ടുഒ, നെട്ടൂര് ആല്‍ഫ വെഞ്ചേഴ്‌സ് ഇരട്ട ഫ്ലാറ്റ് സമുച്ചയം, ഗോള്‍ഡന് കായലോരം, നെട്ടൂര് കേട്ടേഴത്ത് കടവ് ജെയ്ന് കോറല് കോവ്, ഹോളിഡേ ഹെറിറ്റേജ് എന്നിവയാണ് സുപ്രീം കോടതി പൊളിച്ച് നീക്കാന് ആവശ്യപ്പെട്ട ഫ്ളാറ്റ് സമുച്ചയങ്ങള്. ഇതില് ഹോളിഡേ ഹെറിറ്റേജ് പണി തുടങ്ങിയിട്ടില്ല. പഞ്ചായത്ത് അനുമതി നല്‍കിയിരുന്നെങ്കിലും പിന്നീട് നഗരസഭ സ്റ്റോപ്പ് മെമ്മോ നല്‍കിയതിനാല് നിര്‍മ്മാണം തുടങ്ങാനായില്ല. മറ്റ് നാല് സമുച്ചയങ്ങളിലായി 350 ഫ്ളാറ്റുകളാണ് ഉള്ളത്.\nഅഞ്ച് ഫ്ളാറ്റ് സമുച്ചയങ്ങള് ഒരു മാസത്തിനകം പൊളിച്ച് നീക്കണമെന്ന് സുപ്രീംകോടതി ഉത്തരവിട്ടത് മെയ് എട്ടിനായിരുന്നു. ഫ്‌ളാറ്റുകള് പൊളിച്ചുനീക്കി റിപ്പോര്‍ട്ട് നല്‍കണമെന്നാണ് കോടതിയുടെ ഉത്തരവ്. എന്നാല് കോടതി വിധി നടപ്പാക്കിയില്ല. മാനുഷിക പരിഗണന കാട്ടണമെന്നും കേസില് യാതൊരുവിധത്തിലും പങ്കാളികളല്ലാത്ത തങ്ങളെ കേള്‍ക്കാന് കോടതി തയ്യാറാവണമെന്നും അപേക്ഷിച്ച് ഫ്‌ളാറ്റ് ഉടമകള് പുന:പരിശോധനാ ഹര്‍ജി നല്‍കി. എന്നാല് ജൂലൈ 11ന് കോടതി പുന:പരിശോധനാ ഹര്‍ജികളെല്ലാം തള്ളി.\nഇതിനിടെ അവധിക്കാല ബഞ്ചിനെ സമീപിച്ച് ഉടമകള് ഇടക്കാല സ്റ്റേ വാങ്ങി. എന്നാല് ഒരു മാസത്തിനകം നടപ്പാക്കണമെന്ന ഉത്തരവ് പാലിക്കപ്പെടാത്ത സാഹചര്യത്തില് സുപ്രീം കോടതി സ്വമേധയാ മുന്‍വിധി പരിഗണിക്കുകയായിരുന്നു. കോടതി വിധി നടപ്പാക്കാത്ത കേരള സര്‍ക്കാരിനെ വിമര്‍ശിച്ചുകൊണ്ട് ഈ മാസം 20-നകം എല്ലാ ഫ്‌ളാറ്റുകളും പൊളിച്ചു നീക്കി റിപ്പോര്‍ട്ട് നല്‍കണമെന്ന അന്ത്യശാസനം നല്‍കുകയായിരുന്നു സുപ്രീം കോടതി. ഉത്തരവ് നടപ്പാക്കാന് മടിക്കുന്നതില് കടുത്ത അതൃപ്തി പ്രകടിപ്പിച്ച ജസ്റ്റിസ് അരുണ് മിശ്രയുടെ നേതൃത്വത്തിലുള്ള ബഞ്ച് വരുന്ന 23ന് ചീഫ് സെക്രട്ടറിയോട് നേരിട്ട് ഹാജരാവാനും നിര്‍ദ്ദേശിച്ചു.\nതീരദേശ മേഖലാ ചട്ടം ലംഘിച്ചാണ് ഫ്ളാറ്റ് നിര്‍മ്മിച്ചതെന്നായിരുന്നു കോടതിയുടെ കണ്ടെത്തല്. സുപ്രീം കോടതി നിയോഗിച്ച മൂന്നംഗ സമിതിയുടെ റിപ്പോര്‍ട്ട് പ്രകാരമാണ് കോടതി വിഷയത്തില് ഉത്തരവ് പുറപ്പെടുവിച്ചത്. നിര്‍മ്മാണം നിരോധിക്കപ്പെട്ട തീരദേശ ചട്ടം- മൂന്നിലെ ഭൂമിയിലാണ് ഫ്ളാറ്റ് നില്‍ക്കുന്നത് എന്നാണ് സമിതിയുടെ കണ്ടെത്തല്.\nതീരനിയമം ലംഘിച്ച് കായലോരത്ത് നിര്‍മ്മിച്ച ഫ്‌ളാറ്റുകള് പൊളിക്കുന്ന കാര്യം വച്ചുതാമസിപ്പിക്കാനുള്ള തന്ത്രങ്ങളാണ് ഉണ്ടാകുന്നതെന്ന് സുപ്രീം കോടതി കുറ്റപ്പെടുത്തി. സംസ്ഥാനം സുപ്രീം കോടതി വിധി ലംഘിച്ചു. അതിസാഹസമൊന്നും വേണ്ട. ഫ്‌ളാറ്റുകള് പൊളിക്കുന്നതിനെതിരായ സ്റ്റേ തള്ളിയപ്പോള് അവധിക്കാല ബഞ്ചിനെ സമീപിച്ച് സ്റ്റേ വാങ്ങുകയാണുണ്ടായത്. മുതിര്‍ന്ന അഭിഭാഷകരാണ് ഇതിന് പിന്നില് പ്രവര്‍ത്തിച്ചത്. പണം മാത്രമാണോ നിങ്ങള്‍ക്ക് എല്ലാം? എന്നിങ്ങനെയായിരുന്നു ജസ്റ്റിസ് അരുണ് മിശ്രയുടെ വിമര്‍ശനം. സംസ്ഥാന സര്‍ക്കാരിന് ഇനി ഒരു അവസരമില്ല എന്ന് വ്യക്തമാക്കിക്കൊണ്ടായിരുന്നു ജസ്റ്റിസ് അരുണ് മിശ്ര അധ്യക്ഷനായ ബഞ്ചിന്റെ അന്ത്യശാസനം. ഫ്‌ളാറ്റുകള് പൊളിക്കുന്നതിന് ചെന്നൈ ഐഐടിയുടെ റിപ്പോര്‍ട്ട് തേടിയിട്ടുണ്ടെന്ന് സര്‍ക്കാര് കോടതിയെ അറിയിച്ചപ്പോള് അത്തരം മുടന്തന് ന്യായങ്ങള് പറയേണ്ട എന്നായിരുന്നു ജസ്റ്റിസ് അരുണ് മിശ്രയുടെ പ്രതികരണം. 14 ദിവസത്തിനകം ഫ്‌ളാറ്റുകള് പൊളിക്കണമെന്നും ഇതിന് ഇത്രയും ദിവസം ധാരാളമാവുമെന്നും കോടതി പറഞ്ഞു. അല്ലാത്ത പക്ഷം വലിയ പ്രത്യാഘാതങ്ങള് ഉണ്ടാവുമെന്ന മുന്നറിയിപ്പ് കൂടി കോടതി നല്‍കി.\nപൊളിച്ച് നീക്കണമെന്ന കടുംപിടുത്തത്തില് സുപ്രീം കോടതി നിലനില്‍ക്കുമ്പോള് കിടപ്പാടം ഇല്ലാതായാല് ജീവനൊടുക്കുമെന്നാണ് കഴിഞ്ഞ ദിവസം ഉടമകള് പറഞ്ഞത്. "ജീവിതത്തിലെ അവസാനഘട്ടത്തിലൂടെ കടന്ന് പോവുന്നവരാണ് ഫ്ളറ്റിലുള്ള പലരും. ജീവിത സമ്പാദ്യങ്ങളല്ലാം ചേര്‍ത്ത് ഫ്‌ളാറ്റ് വാങ്ങിയവരാണ് അതില് എഴുപത് ശതമാനവും. വിദേശത്ത് പോയും, ജോലി ചെയ്തും സമ്പാദിച്ച പണവും സ്വത്തും എല്ലാം ഇതില് നിക്ഷേപിച്ചവര്. ഇത് പോയാല് അവര്‍ക്ക് വേറെ വഴിയില്ല. ഇനി സമ്പാദിക്കാനുള്ള വഴിയുമില്ലാത്തവരാണ് അധികവും. അവരെ സംബന്ധിച്ച് കായലില് ചാടി ആത്മഹത്യ ചെയ്യുക എന്ന വഴിയേ മുന്നിലുള്ളൂ. വിദേശത്ത് ജോലി ചെയ്യുന്നവരുടെ ആയുഷ്‌ക്കാല സമ്പാദ്യമാണിത്. ഫ്ളാറ്റ് പൊളിക്കുകയാണെങ്കില് തന്റെ മൃതദേഹം വിദേശത്ത് നിന്ന് നാട്ടിലെത്തിക്കാനുള്ള നടപടികള് സര്‍ക്കാര് ചെയ്യണമെന്നാണ് ഒരു സ്ത്രീ ആവശ്യപ്പെട്ടിരിക്കുന്നത്”, ഒരു ഫ്ളാറ്റ് ഉടമ കഴിഞ്ഞ ദിവസം അഴിമുഖത്തോട് പറഞ്ഞു. (വിശദമായ റിപ്പോര്‍ട്ട് ഇവിടെ: ‘ഫ്‌ളാറ്റ് പൊളിക്കുമ്പോള് ഞങ്ങള്‍ക്കുള്ള കല്ലറ കൂടി ഒരുക്കൂ’; സുപ്രീം കോടതി പൊളിക്കാന് അന്ത്യശാസനം നല്‍കിയ മരട് ഫ്ലാറ്റിലെ താമസക്കാര്)\nനഗരസഭയുടെ വിവിധ ഭാഗങ്ങളിലായി കായല് തീരത്ത് ഒരേക്കറിലേറെ സ്ഥലത്ത് ഒരുലക്ഷം ചതുരശ്ര അടിയില് നിര്‍മ്മിച്ചിട്ടുള്ള ഫ്ലാറ്റ് സമുച്ചയങ്ങളാണ് പൊളിക്കാന് ഉത്തരവിട്ടിരിക്കുന്നത്. പത്ത് വര്‍ഷം മുമ്പ് തന്നെ ലക്ഷങ്ങള് മുടക്കി ഫ്ളാറ്റ് വാങ്ങിയവരുണ്ട്. അന്ന് നാല്‍പ്പത് ലക്ഷം മുതല് എണ്‍പത് ലക്ഷം വരെ നല്‍കിയാണ് പലരും ഫ്ളാറ്റുകള് സ്വന്തമാക്കിയത്. കഴിഞ്ഞ വര്‍ഷങ്ങളിലും മൂന്ന് മാസം മുമ്പ് വരെയും ഒരു കോടിയും മൂന്ന് കോടി വരെയും പണം മുടക്കി ഫ്ളാറ്റ് വാങ്ങിയവരുമുണ്ട്. ഗോള്‍ഡന് കായലോരം, മരടില് ആദ്യം നിര്‍മ്മിച്ച ഫ്ളാറ്റ് സമുച്ചയമാണ്. 2006ല് 40ഉം 50ഉം ലക്ഷം രൂപ മുടക്കിയാണ് പലരും ഫ്ളാറ്റ് വാങ്ങിയത്. ചമ്പക്കര കനാല് റോഡില് കായലിനോട് ചേര്‍ന്നുള്ള അറുപത് സെന്റിലാണ് ഫ്ലാറ്റ്. പത്ത് നിലകളില് മൂന്ന് മുറികളോട് കൂടിയ നാല്‍പ്പത് ഫ്ളാറ്റുകള്. 37 എണ്ണത്തില് താമസക്കാരുണ്ട്. ഹോളി ഫെയ്ത്തും ആല്‍ഫ വെന്‍ച്വറും ജയിന് ഹൗസിങ്ങും ലക്ഷ്വറി അപാര്‍ട്‌മെന്റ്‌സ് ആണ്. കുണ്ടന്നൂര് ജംഗ്ഷനില് നിന്ന് 200 മീറ്റര് ദൂരത്തില് കുണ്ടന്നൂര് കായല് തീരത്താണ് ഹോളി ഫെയ്ത്ത് അപ്പാര്‍ട്‌മെന്റ്. ഒരേക്കര് സ്ഥലത്ത് 60,000 ചതുരശ്ര അടി വിസ്തീര്‍ണമുള്ള ഫ്ലാറ്റ് സമുച്ചയത്തില് നൂറിലേറെ കുടുംബങ്ങള് താമസമുണ്ട്. കായല് തീരത്ത് നിന്ന് പത്ത് മീറ്റര് വ്യത്യാസത്തില് മാത്രമാണ് ഫ്ലാറ്റ് സമുച്ചയം നിര്‍മ്മിച്ചിരിക്കുന്നത്. നെട്ടൂരില് കടത്തുകടവിന് സമീപം ഒരേക്കര് സ്ഥലത്ത് 10 നിലകളുള്ള രണ്ട് ഫ്ളാറ്റ് സമുച്ചയങ്ങളാണ് ആല്‍ഫ വെന്‍ച്വര്. ഇവയും കായല് തീരത്ത് നിന്ന് പത്ത് മീറ്റര് വ്യത്യസത്തിലാണ് നിര്‍മ്മിച്ചിരിക്കുന്നത്. മരട് നഗരസഭാ കെട്ടിടത്തിന് സമീപത്താണ് ഫ്ളാറ്റ് സമുച്ചയം. നെട്ടൂര് ഐഎന്‍ടിയുസി ജംഗ്ഷന് സമീപത്താണ് ജെയിന് ഹൗസിങ്. സമുച്ചയത്തിലെ ഒട്ടുമിക്ക ഫ്ളാറ്റുകളും പലരും സ്വന്തമാക്കിയെങ്കിലും നഗരസഭാ ശ്മശാനം മുന്നൂറ് മീറ്റര് വ്യത്യാസത്തില് മാത്രമായതിനാല് ശ്മശാനത്തില് നിന്നുള്ള പുക ഫ്ളാറ്റുകളിലേക്ക് എത്തുന്നതു കൊണ്ട് പലരും അവിടെ താമസിക്കാറില്ല. നെട്ടൂര് കായലില് നിന്ന് മൂന്ന് മീറ്റര് വ്യത്യാസം മാത്രമാണ് ഫ്ലാറ്റ് സമുച്ചയത്തിനുള്ളത്.\nസിആര്‍ഇസെഡ്-3 കാറ്റഗറിയിലുള്ളയിടത്ത് എന്ത് തരത്തിലുള്ള നിര്‍മ്മാണ പ്രവര്‍ത്തനങ്ങള്‍ക്കും കേരള കോസ്റ്റല് സോണ് മാനേജ്മെന്റ് അതോറിറ്റിയുടെ അനുമതി വേണം. എന്നാല് 2006-2007 കാലഘട്ടത്തില് നഗരസഭയായി മാറുന്നതിന് മുമ്പ് മരട് പഞ്ചായത്ത് അതോറിറ്റിയെ അറിയിക്കാതെ നിര്‍മ്മാണ അനുമതി നല്‍കുകയായിരുന്നു. ഇതാണ് ഇന്ന് 350-ലേറെ ഫ്ലാറ്റുകള് പൊളിക്കേണ്ടതിലേക്ക് എത്തിയിരിക്കുന്നത്.\n(ചിത്രം കടപ്പാട്: ദി ഹിന്ദു)\nillegal construction kochi corporation Maradu flats supreme court


ഗോത്രവർഗക്കാരുടെ അമ്പേറ്റ് മരിച്ച ജോണിന് സെന്റിനൽ ദ്വീപിൽ അന്ത്യവിശ്രമം; മൃതദേഹം വീണ്ടെടുക്കാനാകില്ല | call of efforts to retrieve body of jihn allen chau from sentinal island - Malayalam Oneindia\nPublished: November 27 2018, 14:09 [IST]\nപോർട്ട് ബ്ലയർ: ആൻഡമാനിലെ സെന്റിനൽ ദ്വീപിൽ ഗോത്രവർഗക്കാരുടെ അമ്പേറ്റ് മരിച്ച ജോണിന്റെ മൃതദേഹം വീണ്ടെടുക്കാനുള്ള ശ്രമങ്ങൾ പോലീസും നാവിക സേനയും ഉപേക്ഷിക്കുന്നു. ദ്വീപുവാസികൾക്കിടയിൽ മതപരിവർത്തനം നടത്താനായി എത്തിയതായിരുന്നു അമേരിക്കക്കാരനായി 27കാരൻ ജോൺ അലൻ ചൗ. എന്നാൽ പുറംലോകത്ത് നിന്നുള്ളവരുടെ സാന്നിധ്യം ഇഷ്ടപ്പെടാത്ത സെന്റിനൽ ഗോത്രവർഗക്കാർ ജോണിന് നേ്രെ അമ്പെയ്യുകയായിരുന്നു.\nവംശനാശ ഭീഷണി നേരിടുന്നവരാണ് സെന്റിനൽ ഗോത്രവർഗക്കാർ. നാൽപ്പതിൽ താഴെ മാത്രമാണ് അവരുടെ ജനസംഖ്യയെന്നാണ് കരുതുന്നത്. സംരക്ഷിത വിഭാഗമായ ഗോത്രവർഗക്കാതെ ഭയപ്പെടുത്തിയും പ്രതിരോധിച്ചും മൃതദേഹം വീണ്ടെടുക്കു എളുപ്പമല്ല. പോലീസ് നടത്തിയ ശ്രമങ്ങൾ വിഫലമായതോടെയാണ് മൃതദേഹം വീണ്ടെടുക്കാനുള്ള ശ്രമം ഉപേക്ഷിക്കുന്നത്.\nകഴിഞ്ഞ നവംബർ 17നാണ് മതപ്രചാരകനായ ജോൺ സെന്റിനൽ ദ്വീപിലെത്തുന്നത്. ദ്വീപിന്റെ3കിലോമീറ്റർ ചുറ്റളവിലേക്ക് പ്രവേശിക്കുന്നതിൽ മുൻപ് നിയന്ത്രണങ്ങൾ നിലനിന്നിരുന്നു. എന്നാൽ സഞ്ചാരികൾ‌ക്ക് പ്രത്യേക അനുമതിയില്ലാതെ പ്രവേശനമാകാമെന്ന് അടുത്തിടെയാണ് ഇളവ് അനുവദിച്ചത്. എങ്കിലും തീരത്തേയ്ക്ക് അടുക്കാൻ അനുമതിയില്ല. മത്സ്യത്തൊഴിലാളികൾക്ക് 25000 രൂപ നൽകിയാണ് ജോൺ ദ്വീപിലേക്ക് എത്തുന്നത്. ഗോത്രവർഗക്കാർക്കിടയിൽ മതപരിവർത്തനം നടത്തുകയായിരുന്നു ജോണിന്റെ ലക്ഷ്യം.\nആദ്യ രണ്ടു തവണയും തീരത്തേയ്ക്ക് അടുക്കാൻ ശ്രമിച്ച ജോണിനെ ഗോത്രവർഗക്കാർ അമ്പെയ്തും കുന്തങ്ങൾ എറിഞ്ഞും വിരട്ടിയോടിച്ചു. കൗമാരക്കാരനായ ഗോത്രവർഗത്തിലെ കുട്ടി എയ്ത അമ്പെ ജോണിന്റെ കൈയ്യിലിരുന്ന ബൈബിളിൽ തറഞ്ഞ് കയറുകയായിരുന്നു. രണ്ടു തവണയും തിരികെയെത്തിയ ജോൺ ദ്വീപിലെ അനുഭവങ്ങൾ ഡയറിയിൽ കുറിച്ചു. മൂന്നാം തവണ ദ്വീലിലേക്ക് എത്തിയ ജോണിനെ സെന്റിനലുകൾ കൊലപ്പെടുത്തി. മൃതദേഹം കെട്ടിവലിച്ചുകൊണ്ടുപോകുന്നത് കണ്ടെന്ന് മത്സ്യത്തൊഴിലാളികൾ കരയിലുള്ള ജോണിന്റെ സുഹൃത്ത് അലക്സിനെ അറിയിക്കുകയായിരുന്നു.\nഏഷ്യയിലെ ഏറ്റവും അപകടകാരികളായ വിഭാഗമായാണ് സെന്റിനലുകളെ കണക്കാക്കുന്നത്. ആക്രമിക്കപ്പെടുമെന്ന് ബോധ്യമുണ്ടായിരുന്ന ജോൺ സുരക്ഷാ മുൻകരുതലുകളും സ്വീകരിച്ചിരുന്നു. വയറിലും നെഞ്ചിലും ഷീൽഡുകൾ കെട്ടിവച്ചു. രക്തം കട്ടയാകാനുള്ള മരുന്നും വിറ്റാമിൻ ഗുളികകളും കരുതിയിരുന്നു. ഗോത്രവർഗക്കാർക്ക് തൂവാലകളും റബ്ബർ ട്യൂബുകളും സമ്മാനമായി കരുതിയിരുന്നു.\nദ്വീപിലെത്തി മൃതദേഹം വീണ്ടെടുക്കുക ദുഷ്കരമാണ്. പുറംലോകത്ത് നിന്നുള്ളവരെ അമ്പുകളും കുന്തങ്ങളും കൊണ്ടാണ് സെന്റിനലുകൾ എതിരേക്കുന്നത്. വളരെകുറച്ച് വിവരങ്ങൾ മാത്രമാണ് സെന്റിനലുകളെക്കുറിച്ച് പുറംലോകത്തിന് അറിയു. ഇവരുമായി ബന്ധമുള്ള മറ്റ് ഗോത്രവർഗങ്ങളുടെ ആചാരങ്ങൾ നിരീക്ഷിച്ചും ലഭ്യമായ അറിവുകൾ വിശകലനം ചെയ്തു മറവ് ചെയ്ത് രണ്ട് ദിവസത്തിനുള്ളിൽ മൃതദേഹം വീണ്ടും പുറത്തെടുക്കുമെന്ന് മനസിലാക്കി. പുറലോകത്ത് നിന്ന് എത്തുന്നവരെ ഭയപ്പെടുത്താനായി മുളയിൽ കൊരുത്ത് മൃതദേഹം തീരത്ത് പ്രദർശിപ്പിക്കാറുണ്ടെന്ന് നരവംശ ശാസ്തശാസ്ത്രജ്ഞർ അഭിപ്രായപ്പെട്ടു.\nമത്സ്യത്തൊഴിലാളികൾക്കൊപ്പം നാവിക സേനയുടെ ബോട്ടിൽ പോലീസ് ദ്വീപിന് ചുറ്റും നിരീക്ഷണം നടത്തി. ബൈനോക്കുലറിലൂടെ നോക്കിയപ്പോൾ മൃതദേഹത്തിന് ചുറ്റും അമ്പും വില്ലുമായി നിൽക്കുന്ന ഗോത്രവർഗക്കാരെയാണ് കണ്ടത്. ഗോത്രവർഗക്കാരെ ബുദ്ധിമുട്ടിച്ച് മൃതദേഹം വീണ്ടെടുക്കേണ്ടതില്ലെന്ന് ജോണിന്റെ കുടുംബവും അറിയിച്ചിരുന്നു.\nവംശനാശ ഭീഷണി നേരിടുന്നവർ\nരോഗപ്രതിരോധ ശേഷി തീരെ കുറഞ്ഞവരാണ് സെന്റിനലുകൾ. പതിനെട്ടാം നൂറ്റാണ്ടിൽ ബ്രിട്ടിഷുകാരാണ് ആദ്യമായി സെന്റിനലുകളെ പുറംലോകത്തിന് പരിചയപ്പെടുത്തുന്നത്. അത് എണ്ണായിരത്തോളമായിരുന്നു അവരുടെ ജനസംഖ്യ. പുറംലോകത്ത് നിന്നുള്ളവരുടെ ഇടപെടലുകൾ സെന്റിനലുകൾക്കിടയിൽ പകർച്ചവ്യാധികൾക്കും കൂട്ടമരണങ്ങൾക്കും ഇടയാക്കുകയായിരുന്നു.\nഗോത്രവർഗക്കാരുടെ സംരക്ഷണത്തിന് വേണ്ടി പ്രവർത്തിക്കുന്ന സർവൈവൽ ഇന്റർനാഷണൽ എന്ന അന്താരാഷ്ട്ര സംഘടനയാണ് മൃതദേഹം വീണ്ടെടുക്കാനുള്ള ശ്രമങ്ങൾ സെന്റിനലുകൾക്കും ഉദ്യോഗസ്ഥർക്കും ഒരുപോലെ ഭീഷണി ഉയർത്തുന്നുണ്ടെന്ന മുന്നറിയിപ്പുമായി രംഗത്തെത്തിയിരിക്കുന്നത്. പുറംലോകത്ത് നിന്ന് തുടർച്ചയായുള്ള ഇടപെടൽ അവരുടെ മാനസീകവും ശാരീരികവുമായ ആരോഗ്യത്തെ ഒരുപോലെ തളർത്തുമെന്നാണ് സംഘടന മുന്നറിയിപ്പ് നൽകുന്നത്. ചെറിയ അസുഖങ്ങൾ പോലും സെന്റിനൽ ഗോത്രവർഗക്കാരെ ഭൂമുഖത്ത് നിന്ന് പാടെ തുടച്ചുനീക്കിയേക്കും.\ncall of efforts to retrieve body of jihn allen chau from sentinal island


ജില്ലയില് 147 പേര്‍ക്ക് കൂടി കോവിഡ് : 307 പേര്‍ക്ക് രോഗമുക്തി - Newswayanad.in\n*ടെസ്റ്റ് പോസിറ്റിവിറ്റി റേറ്റ് 8.88\n*307 പേർക്ക് രോഗമുക്തി*\n*718 പേര് പുതുതായി നിരീക്ഷണത്തില്*\nകോവിഡുമായി ബന്ധപ്പെട്ട് ജില്ലയില് ഇന്ന് (13.06.21) പുതുതായി നിരീക്ഷണത്തിലായത് 718 പേരാണ്. 915 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 11078 പേര്. ഇന്ന് പുതുതായി 45 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 905 സാമ്പിളുകളാണ് ഇന്ന് പരിശോധനയ്ക്ക് അയച്ചത്. ഇതുവരെ 470029 സാമ്പിളുകളാണ് പരിശോധനയ്ക്ക് അയച്ചത്. ഇതില് 469866 എണ്ണത്തിന്റെ ഫലം ലഭിച്ചു. 408831 പേര് നെഗറ്റീവും 60888 പേര് പോസിറ്റീവുമാണ്.


അന്യഗ്രഹ ജീവികള് വരും, ആക്രമിക്കുന്നതിനുപകരം സഹായിക്കും; ചന്ദ്രനില് കാലുകുത്തിയ ശാസ്ത്രജ്ഞന്റെ അഭിപ്രായത്തിലെ അന്യഗ്രഹജീവികള് വിശാലമനസ്‌കര് | Reporter Live\nഅന്യഗ്രഹ ജീവികള് വരും, ആക്രമിക്കുന്നതിനുപകരം സഹായിക്കും; ചന്ദ്രനില് കാലുകുത്തിയ ശാസ്ത്രജ്ഞന്റെ അഭിപ്രായത്തിലെ അന്യഗ്രഹജീവികള് വിശാലമനസ്‌കര്\nBy Web Desk\tMarch 30, 2017 9:22 pm A+ A-\nഅന്യഗ്രഹ ജീവികളേപ്പറ്റി ആശങ്കകള് മിക്ക ശാസ്ത്രജ്ഞന്മാരും പങ്കുവയ്ക്കാറുള്ളതാണ്. പലരും മുന്നറിയിപ്പ് തരുന്നുമുണ്ട് ഭൂമിയിലേക്ക് ഭാവിയില് എത്തിപ്പെടാന് സാധ്യതയുള്ള അന്യഗ്രഹ ജീവികളെ സൂക്ഷിക്കണമെന്നും. മറ്റു ഗ്രഹങ്ങളെ മനുഷനു ജീവിക്കാന് സാധ്യമാകുന്ന രീതിയില് ഒരുക്കാന് ബഹികാരാശ ഗവേഷക കേന്ദ്രങ്ങള് പരമാവധി ശ്രമിക്കുന്നുമുണ്ട്. എന്നാല് അന്യഗ്രഹ ജീവികള് മനുഷ്യന് ഭയക്കുന്നതുപോലെ അത്ര ഭീകരരാവില്ല എന്നാണ് ആദ്യ ചാന്ദ്ര യാത്രകളില് ഭാഗഭാക്കായ അലന് ബീന് അഭിപ്രായപ്പെടുന്നു.\nഒരു ഓസ്‌ട്രേലിയന് ഓണ്‍ലൈന് മാധ്യമത്തിന് അനുവദിച്ച അഭിമുഖത്തിലാണ് അന്യഗ്രഹജീനവികളെ സംബന്ധിച്ച തന്റെ അഭിപ്രായം അലന് തുറന്നുപറഞ്ഞത്. അന്യഗ്രഹ ജീവികളുണ്ടെന്ന കാര്യത്തില് യാതൊരു സംശയവും വേണ്ട. ഇതുവരെ ഭൂമിയിലെത്തിയില്ലെങ്കിലും അവ എത്തിപ്പെടുകതന്നെ ചെയ്യും. പക്ഷേ അവര് സഹായ മനസ്ഥിതി ഉള്ളവരായിരിക്കും എന്നാണ് അലന് ബീന് പറയുന്നത്.\n“സൂര്യനേപ്പോലെ കോടിക്കണക്കിന് നക്ഷത്രങ്ങളാണ് പ്രപഞ്ചത്തിലുള്ളത്. അവയില് ജീവനും നാഗരികതയും കണ്ടേക്കാം. പക്ഷേ അവര് എത്രത്തോളം അക്രമകാരിയാണെന്നാണ് പറയാനാവില്ല. ചിലപ്പോള് 10000 വര്‍ഷം മുമ്പ് എങ്ങനെയാണ് മനുഷ്യര് അതുപോലെയാവാം അവരും. അല്ലങ്കില് 10000 വര്‍ഷം കഴിഞ്ഞ് നാം എങ്ങനെയാവും അതേപോലെയുള്ളവരും. ചിലപ്പോള് നമ്മെപ്പോലെതന്നെ. എന്തായാലും ഇത്ര അകലെനിന്ന് എത്താന് അതുപോലുള്ള സാങ്കേതിക മികവ് കൂടിയേതീരൂ. അത് അവരുടെ ചിന്തയിലും സ്വഭാവത്തിലും പ്രതിഫലിക്കും” അലന് പറയുന്നു.\nസഹായ മനസ്ഥിതി അവര് പ്രകടിപ്പിക്കും. ഉദാഹരണത്തിന് ക്യാന്‍സര് പോലുള്ള അസുഖങ്ങളുടെ മരുന്ന് അവര് വികസിപ്പിച്ചിട്ടുണ്ടാകും. അവര് അത് തരുന്നതുപോലെ നമ്മുടെ കയ്യിലെ സാങ്കേതിക വിദ്യകള് അവര്‍ക്കും നല്‍കാം. 1000 വര്‍ഷം കൊണ്ടുതന്നെ ഇത് സാധ്യമാകുമെന്നും അലന് പ്രതീക്ഷ പ്രകടിപ്പിച്ചു.\nനാസയുടെ ചാന്ദ്ര ദൗത്യങ്ങളായ അപ്പോളോ 12ലാണ് അലന് പങ്കെടുത്തത്. ലൂണാര് മൊഡ്യൂള് പൈലറ്റ് ആയിരുന്നു അദ്ദേഹം. നാസയുടെ സാങ്കേതിക തികവാര്‍ന്ന ചാന്ദ്ര പദ്ധതിയായിരുന്നു അപ്പോളോ 12. പില്‍ക്കാലത്ത് നാസയില് നിന്ന് ജോലി രാജിവച്ച അലന് ചിത്രരചനയ്ക്കായി ജിവിതം മാറ്റിവച്ചിരിക്കുകയാണ്.\nMar 30, 2017 9:22 pm\nമരുഭൂമിയില് നിന്നും അജ്ഞാത കൈപ്പത്തി; അന്യഗ്രഹ ജീവികളുടേതെന്ന് ഗവേഷകര്


പാതയോരത്ത് ഉറങ്ങിയവരുടെ മേല് പന്ത്രണ്ടാംക്ലാസുകാരന് ഓടിച്ച കാര് പാഞ്ഞുകയറി; ഒരാള് മരിച്ചു | ACCIDENT | NewDelhi | Plustwostudent\nപാതയോരത്ത് ഉറങ്ങിയവരുടെ മേല് പന്ത്രണ്ടാംക്ലാസുകാരന് ഓടിച്ച കാര് പാഞ്ഞുകയറി; ഒരാള് മരിച്ചു\nമഥുര റോഡിലുള്ള ഡല്‍ഹി പബ്ലിക് സ്‌കൂളിലെ മൂന്നുവിദ്യാര്‍ഥികളാണ് കാറിലുണ്ടായിരുന്നതെന്ന് പോലീസ് പറഞ്ഞു.\nന്യൂഡല്‍ഹി: പാതയോരത്ത് ഉറങ്ങിക്കിടന്നവരുടെ മേല് പന്ത്രണ്ടാം ക്ലാസുകാന് ഓടിച്ച കാര് നിയന്ത്രണംവിട്ട് പാഞ്ഞുകയറി ഒരാള് മരിച്ചു. മൂന്നുപേര്‍ക്ക് പരിക്കേറ്റു. വടക്കന് ഡല്‍ഹിയില് കശ്മീരിഗേറ്റ് മേഖലയില് വ്യാഴാഴ്ച രാവിലെ 5.45-നാണ് സംഭവം. മരിച്ചയാളെ തിരിച്ചറിഞ്ഞിട്ടില്ല. പരിക്കേറ്റ ആസിഫ്, കരണ്, സഞ്ജയ് എന്നിവരെ ആസ്പത്രിയില് പ്രവേശിപ്പിച്ചു.\nമഥുര റോഡിലുള്ള ഡല്‍ഹി പബ്ലിക് സ്‌കൂളിലെ മൂന്നുവിദ്യാര്‍ഥികളാണ് കാറിലുണ്ടായിരുന്നതെന്ന് പോലീസ് പറഞ്ഞു. പന്ത്രണ്ടാം ക്ലാസില് കൊമേഴ്‌സ് വിഭാഗം വിദ്യാര്‍ഥികളാണിവര്. കാര് ഓടിച്ചിരുന്ന വിദ്യാര്‍ഥിക്ക് കഴിഞ്ഞമാസമാണ് 18 വയസ്സ് തികഞ്ഞത്. എന്നാല്, ഡ്രൈവിങ് ലൈസന്‍സില്ലെന്ന് ഡി.സി.പി. ജതിന് നര്‍വാല് പറഞ്ഞു.\nസുഹൃത്തിന്റെ പിതാവിന്റെ കാറിലാണ് ഇവര് സഞ്ചരിച്ചത്. ഉടമയുടെ അനുവാദത്തോടെയാണോ ഇവര് കാര് എടുത്തത്, കാറോടിച്ച വിദ്യാര്‍ഥിക്ക് ലൈസന്‍സില്ലെന്ന് ഉടമയ്ക്ക് അറിയാമായിരുന്നോ തുടങ്ങിയ കാര്യങ്ങള് അന്വേഷിച്ചുവരികയാണ്. ലൈസന്‍സില്ലെന്ന് അറിഞ്ഞുകൊണ്ടാണ് കാര് വിട്ടുകൊടുത്തതെങ്കില് ഉടമയ്‌ക്കെതിരെയും നടപടിയുണ്ടാകുമെന്ന് അദ്ദേഹം പറഞ്ഞു.\nവണ്ടിയോടിച്ച വിദ്യാര്‍ഥിയെ പോലീസിന് പിടികൂടാനായെങ്കിലും മറ്റുരണ്ടുപേരും രക്ഷപ്പെട്ടു. ഇവര് പിന്നീട് കശ്മീരിഗേറ്റ് പോലീസ് സ്റ്റേഷനിലെത്തി കീഴടങ്ങി. കാറോടിച്ച വിദ്യാര്‍ഥി മദ്യപിച്ചിരുന്നോ എന്നറിയാന് വൈദ്യപരിശോധനയ്ക്ക് വിധേയനാക്കി.\nഒരുമിച്ചിരുന്നു പഠിക്കാന് ഒരാളുടെ വീട്ടില് ഒത്തുകൂടിയ തങ്ങള് രാവിലെ സ്‌കൂളിലേക്ക് പോകുംവഴിയാണ് അപകടമുണ്ടായതെന്ന് വിദ്യാര്‍ഥികള് പറഞ്ഞു. എന്നാല്, മൂവരും സ്‌കൂള് യൂണിഫോമായിരുന്നില്ല ധരിച്ചിരുന്നതെന്ന് പോലീസ് പറഞ്ഞു.\nമഹാരാജ അഗ്രസെന് നഴ്‌സുമാരുടെ സമരം പിന്‍വലിച്ചു\nസ്പീഡ് ട്രാക്കില് പൊടുന്നനെ ബ്രേക്കിട്ടു, പിന്നാലെ വന്ന വണ്ടികള് തലകുത്തനെ വീണു\nമയൂര് വിഹാര് ഫെയ്‌സ്-മൂന്ന് ധര്‍മശാസ്താ ക്ഷേത്രം ചുറ്റമ്പല സമര്‍പ്പണം ഇന്ന്\nസഞ്ജയ് നഗര് അയ്യപ്പ ക്ഷേത്രോത്സവം\nപ്രധാനമന്ത്രി ആവശ്യങ്ങള് അംഗീകരിക്കുംവരെ നിരാഹാരം തുടരും -മാലിവാള്\nഹരിയാണ വെള്ളം നല്‍കുന്നില്ലെന്ന് ഡല്‍ഹി\nകെജ്രിവാളിന്റെ പ്രൈവറ്റ് സെക്രട്ടറിയെ പോലീസ് ചോദ്യംചെയ്തു


കനത്ത മഴയില് കാസര്‍ഗോഡ് വോട്ടിംഗ് മെഷിനും വിവിപാറ്റും നനഞ്ഞു; വോട്ടിംഗ് നിര്‍ത്തിവെച്ചു | DoolNews\nകനത്ത മഴയില് കാസര്‍ഗോഡ് വോട്ടിംഗ് മെഷിനും വിവിപാറ്റും നനഞ്ഞു; വോട്ടിംഗ് നിര്‍ത്തിവെച്ചു\nTuesday, 23rd April 2019, 5:51 pm\nകാസര്‍കോട്: കനത്ത മഴയെ തുടര്‍ന്ന് കാസര്‍ഗോഡ് ബിരിക്കുളത്ത് വോട്ടിംഗ് മെഷിനും വിവിപാറ്റും നനഞ്ഞു. മഴയെയും കാറ്റിനെയും തുടര്‍ന്ന് പോളിംഗ് ബൂത്തിന്റെ മേല്‍ക്കൂര പറന്ന് പോയതിനെ തുടര്‍ന്നാണ് വോട്ടിംഗ് ഉപകരണങ്ങള് നനഞ്ഞത്.\nബിരികുളം എ.യു.പി സ്‌ക്കൂളില് ഒരുക്കിയ 180,181 ബൂത്തുകളിലെ ഉപകരണങ്ങളാണ് നനഞ്ഞത്. സ്‌ക്കൂള് കെട്ടിടത്തിനും നാശനഷ്ടമുണ്ടായി. വോട്ടിംഗ് മെഷിന് നനഞ്ഞതിനെ തുടര്‍ന്ന് വോട്ടിംഗ് നിര്‍ത്തിവെച്ചിരിക്കുകയാണ്. പകരം സംവിധാനം ഒരുക്കാനുള്ള ശ്രമത്തിലാണ് അധികൃതര്.\nലോക്‌സഭാ തെരഞ്ഞെടുപ്പില് ഏറ്റവും കൂടുതല് മണ്ഡലങ്ങളില് പോളിങ് നടക്കുന്ന മൂന്നാം ഘട്ടത്തില് രാജ്യവ്യാപകമായി ഇ.വി.എം മെഷീനുകളില് തകരാറുകള് ഉണ്ടെന്ന് ആരോപണം ഉയരുന്നുണ്ട്.


ladak | വടക്കൻ മേഖലയിൽ കടന്നു കയറി ചൈനീസ് പ്രകോപനം; മറുപടി നൽകാൻ ഇന്ത്യൻ സേന നുഴഞ്ഞു കറിയത് തെക്കു ഭാഗത്ത് ഏഴിടത്ത്; കസേന നേടിയത് ചൈനയുടെ സേനാതാവളം സ്ഥിതി ചെയ്യുന്ന മോൾഡോയ്ക്കു മേലുള്ള നിരീക്ഷണ മുൻതൂക്കം; അടിക്ക് തിരിച്ചടിയെന്ന സന്ദേശം നൽകി ഇന്ത്യ; ചൈനയെ വിറപ്പിച്ച് ബ്രഹ്മോസിന്റെ പുതിയ വെർഷനും പരീക്ഷിച്ചു; ലഡാക് അതിർത്തിയിൽ ഇന്ത്യ രണ്ടും കൽപ്പിച്ച് - MarunadanMalayalee.com\nOctober 19, 202011:30 AM IST Permalink\nന്യൂഡൽഹി: ഇന്ത്യാ-ചൈനാ അതിർത്തി സംഘർഷ ഭരിതം. കിഴക്കൻ ലഡാക്ക് അതിർത്തിയിൽ ചൈനീസ് പ്രകോപനത്തിന് മറുപടി നൽകി ഏഴിടത്തു കടന്നുകയറി ഇന്ത്യൻ സേന. ഇതോടെ ചൈന തീർത്തും വെട്ടിലാകുകയാണ്. നുഴഞ്ഞു കയറാൻ തങ്ങൾക്കും കഴിയുമെന്ന സന്ദേശം നൽകി ഇന്ത്യ അതിശക്തമായ മുന്നറിയിപ്പ് നൽകുകയാണ്. ഇന്ത്യയുടെ ഒരിഞ്ച് മണ്ണ് പോലും ആർക്കും വിട്ടു കൊടുക്കില്ലെന്ന് ആഭ്യന്തര മന്ത്രി അമിത് ഷാ പ്രഖ്യാപിച്ചിരുന്നു ഇതിന് പിന്നാലെയാണ് പുതിയ വാർത്ത.\nപാംഗോങ് തടാകത്തിന്റെ വടക്കൻ തീരത്തു ചൈനീസ് സേന കടന്നുകയറിയിരുന്നു. ഇന്ത്യ പലവട്ടം ആവശ്യപ്പെട്ടിട്ടും പിന്മാറിയില്ല. ഇതിന് മറുപടിയായി തെക്കൻ തീരത്തെ ചുഷൂൽ സെക്ടറിൽ ഏഴിടങ്ങളിൽ ഇന്ത്യൻ സേനാംഗങ്ങൾ യഥാർഥ നിയന്ത്രണ രേഖ (എൽഎസി) കടന്നു നിലയുറപ്പിച്ചത്. ഇതോടെ യുദ്ധത്തിന് തയ്യാറാണെന്ന സന്ദേശം ഇന്ത്യ ചൈനയ്ക്ക് നൽകുകകയാണ്.\nകടന്നുകയറിയ സ്ഥലങ്ങളിൽനിന്നു പിന്മാറാൻ ചൈന കൂട്ടാക്കാത്ത സാഹചര്യത്തിലാണു സമാന നീക്കം ഇന്ത്യയും നടത്തിയത്. രണ്ട് ദിവസം മുമ്പ് യുദ്ധസജ്ജമാകാൻ ചൈനീസ് പ്രസിഡന്റ് സേനയ്ക്ക് നിർദ്ദേശം നൽകിയിരുന്നു. ഇന്ത്യയെ ഭയപ്പെടുത്താനാണ് ഈ നീക്കമെന്നായിരുന്നു വിലയിരുത്തൽ. ഇതിനുള്ള മറുപടി കൂടിയാണ് ഇന്ത്യൻ സേനയുടെ മുമ്പോട്ട് പോക്ക്. ചൈനയുടെ അതേ തന്ത്രത്തിലൂടെ സൈനിക തിരിച്ചടി നൽകാനുള്ള ഇന്ത്യൻ തീരുമാനത്തിന്റെ ഭാഗമാണ് ഇത്.\nചുഷൂലിലെ ഉയർന്ന മലനിരകളിൽ ആധിപത്യമുറപ്പിച്ചതു വഴി ചൈനയുടെ സേനാതാവളം സ്ഥിതി ചെയ്യുന്ന മോൾഡോയ്ക്കു മേൽ ഇന്ത്യൻ സേനയുടെ നിരീക്ഷണമെത്തുകയാണ്. ഇന്ത്യയ്ക്ക് മേൽകൈ നൽകും. വടക്കൻ തീരത്തു നിന്നു ചൈന പിന്മാറിയാൽ തങ്ങളും പിന്മാറാമെന്ന വാദമുയർത്തി, അതിർത്തി സംഘർഷത്തിനു പരിഹാരം കാണാനുള്ള വഴിയാണു സേന തേടുന്നത്. ഇത് ചൈനയേയും സമ്മർദ്ദത്തിലാക്കുന്നുണ്ട്.\nകഴിഞ്ഞ ദിവസം നടന്ന ഉന്നത സേനാതല ചർച്ചയിലും ഇന്ത്യ ഇക്കാര്യമറിയിച്ചു. ചുഷൂലിൽ നിന്ന് ആദ്യം ഇന്ത്യ പിന്മാറിയാൽ വടക്കൻ തീരത്തുനിന്നു തങ്ങളും മാറാമെന്ന ചൈനയുടെ വാഗ്ദാനം ഇന്ത്യ തള്ളി. ഒന്നിച്ചുള്ള പിന്മാറ്റം മാത്രമേ അംഗീകരിക്കൂവെന്നാണ് ഇന്ത്യൻ നിലപാട്. ഇതോടെ ചൈനയ്ക്കും പിന്നോട്ട് പോകേണ്ടി വരുമെന്ന സ്ഥിതി വരികയാണ്. എന്തിനും ഇന്ത്യ തയ്യാറാണെന്ന സന്ദേശമാണ് ഇപ്പോൾ മോദി സർക്കാരും ലോകത്തിന് നൽകുന്നത്. ഇതിനിടെ, ശൈത്യകാലം ആരംഭിക്കാനിരിക്കെ അതിർത്തി മേഖലകളിലെ സേനാംഗങ്ങൾക്കു കൊടുംതണുപ്പ് അതിജീവിക്കാൻ ആവശ്യമായ വസ്ത്രങ്ങൾ യുഎസിൽ നിന്ന് ഇന്ത്യ വാങ്ങി. ശൈത്യകാലത്തും ഇത്തവണ സേനയെ പിൻവലിക്കില്ല. നിരീക്ഷണം തുടരാനാണ് തീരുമാനം.\nഅതിനിടെ ബ്രഹ്മോസ് സൂപ്പർസോണിക് ക്രൂസ് മിസൈലിന്റെ മറ്റൊരു ഘട്ടവും വിജയകരമായി പരീക്ഷിച്ച് ഇന്ത്യ. തദ്ദേശീയമായി നിർമ്മിച്ച ഇന്ത്യൻ നാവികസേനയുടെ സ്റ്റെൽത്ത് ഡിസ്‌ട്രോയറായ ഐഎൻഎസ് ചെന്നൈയിൽ നിന്ന് അറബിക്കടലിൽ വിന്യസിച്ച ടാർഗെറ്റിലേക്ക് ആക്രമണം യുദ്ധക്കപ്പലിൽ നിന്നുള്ള ക്രൂസ് മിസൈൽ വിക്ഷേപണം ഇന്ത്യ വിജയകരമാക്കിയത്. പ്രതിരോധ ഗവേഷണ വികസന സംഘടന (ഡിആർഡിഒ)യുടെ നേതൃത്വത്തിലായിരുന്നു പരീക്ഷണം. ഇന്ത്യയുടെ പ്രൈം സ്ട്രൈക്ക് മിസൈൽ എന്ന നിലയിൽ ബ്രഹ്മോസ് നാവിക, ഉപരിതല ആക്രമണത്തിന് മികച്ചതാണ്. മിസൈൽ വിജയകരമായി വിക്ഷേപിച്ചതിന് പ്രതിരോധമന്ത്രി രാജ്നാഥ് സിങ് ഡിആർഡിഒ, ബ്രഹ്മോസ്, ഇന്ത്യൻ നേവി എന്നിവരെ അഭിനന്ദിച്ചു.\nഇന്ത്യയും റഷ്യയും ചേർന്നു വികസിപ്പിച്ചതാണു ബ്രഹ്മോസ് മിസൈൽ. ഇന്ത്യൻ നാവികസേനയുടെ ഐഎൻഎസ് കൊൽക്കത്ത, രൺവീർ, തൽവാർ എന്നീ കപ്പലുകൾക്കും കരയാക്രമണ ബ്രഹ്മോസ് വിക്ഷേപിക്കാനുള്ള ശേഷിയുണ്ട്. യുഎസ്, റഷ്യ, ബ്രിട്ടൻ, ചൈന എന്നീ രാജ്യങ്ങളുടെ നാവികസേനയ്ക്കാണു സമാനമായ ആക്രമണശേഷിയുള്ള മിസൈലുകൾ സ്വന്തമായുള്ളത്. യുദ്ധക്കപ്പലിൽ നിന്നുള്ള ക്രൂസ് മിസൈൽ യാഥാർഥ്യമായതോടെ സമുദ്രശക്തിയിൽ ഇന്ത്യയോടു മത്സരിക്കുന്ന ചൈനയുടെ സാമ്പത്തികേന്ദ്രമായ കിഴക്കൻ തീരത്ത് ഇന്ത്യൻ നാവികസേനയ്ക്കു വെല്ലുവിളി ഉയർത്താനാവുമെന്നാണ് പ്രതിരോധ ഗവേഷകർ പറയുന്നത്. നിലവിൽ ബ്രഹ്മോസ് മിസൈലിന്റെ അഞ്ചോളം ആക്രമണ രീതികൾ ഇന്ത്യ പരീക്ഷിച്ച് വിജയിച്ചിട്ടുണ്ട്.\nകരയിൽനിന്നു കരയിലേക്കു തൊടുത്തുവിടുന്ന കരസേനാ പതിപ്പ്, കരയിൽനിന്നു വിക്ഷേപിച്ചു കപ്പലിനെ തകർക്കുന്ന പതിപ്പ്, കപ്പലിൽനിന്നു തൊടുത്തുവിട്ട് മറ്റു കപ്പലിനെ തകർക്കുന്ന പതിപ്പ്, മുങ്ങിക്കപ്പലിൽ നിന്നു വിക്ഷേപിച്ച് മറ്റു കപ്പലുകളെ തകർക്കുന്ന പതിപ്പ് ,വിമാനത്തിൽനിന്നു തൊടുത്തുവിട്ട് നിലത്തെ ലക്ഷ്യങ്ങൾ തകർക്കുന്ന പതിപ്പ്- എന്നിങ്ങനെയാണ് ഇവ.


Home » SAUDI ARABIA » അപകടത്തില് കാല് നഷ്ട്ടമായി; മലയാളി നാട്ടില് പോകാന് കഴിയാതെ ബുദ്ധിമുട്ടുന്നു\nJul 4, 2019 Editor\nഅല്‍ഹസ്സ : ജോലിക്കിടയിലുണ്ടായ അപകടത്തെത്തുടര്‍ന്ന് ഇടതുകാല് മുറിച്ചുമാറ്റേണ്ടി വന്ന തിരുവനന്തപുരം സ്വദേശി രാജു കരുണാകരന് നിയമക്കുരുക്കുകള് കാരണം നാട്ടില് പോകാന് കഴിയാതെ ബുദ്ധിമുട്ടുന്നു. ഒരു മാസം മുന്‍പാണ് അപകടം ഉണ്ടായത്. അല്‍ഹസ്സ, മുബാറസ് റാഷിദ് മാളിനടുത്തുള്ള കാര് സര്‍വീസ് സ്റ്റേഷനിലെ ജോലിക്കാരനാണ് രാജു. ജോലിക്കിടെ സഹപ്രവര്‍ത്തകനായ ബംഗ്ലദേശ് സ്വദേശി അശ്രദ്ധമായി ഓടിച്ചു വന്ന കാര്, രാജുവിനെ ഇടിച്ചു വീഴ്ത്തുകയായിരുന്നു. ഉടനെ ആശുപത്രിയിലെത്തിച്ച രാജുവിന്റെ ഇടതുകാല് മുട്ടിനു മുകളില് മുറിച്ചു മാറ്റുകയും ഗുരുതരമായി പരുക്കേറ്റ വലതുകാലിനു ശസ്ത്രക്രിയ നടത്തുകയും ചെയ്തു.\n53കാരനായ രാജു കഴിഞ്ഞ 12 വര്‍ഷമായി സൗദിയില് തുച്ഛവേതനത്തിന് ജോലി ചെയ്തു വരികയാണ്. രണ്ടു വര്‍ഷം മുമ്പാണ് ദമാമിലെ സ്‌പോണ്‍സറില് നിന്ന് അല്‍ഹസ്സയിലെ സ്‌പോണ്‍സറിലേക്കു വിസ മാറ്റിയത്. എന്നാല്, ഇതുവരെ താമസരേഖ ശരിയാവാത്തതിനാല് ചികിത്സാ ചിലവോ മറ്റു ആനുകൂല്യങ്ങളോ ലഭ്യമായിരുന്നില്ല.\nനവോദയ നേതാക്കളായ ചന്ദ്രശേഖരന് മാവൂര്, ഷിഹാബ് ഇറയസന്, പ്രമോദ് കേളോത്ത്, മുജീബ് പൊന്നാനി, സുനില്‍കുമാര്, പ്രദീപ്, കേന്ദ്ര സാമൂഹ്യക്ഷേമ വിഭാഗം കണ്‍വീനര് ഇ.എം.കബീര്, രാജുവിന്റെ നാട്ടുകാരായ മോഹനന്, സന്തോഷ്, ഗോപകുമാര് എന്നിവര് അടങ്ങുന്ന സംഘം നിലവിലെസ്‌പോണ്‍സറുമായി നടത്തിയ നിരന്തര ഇടപെടലുകളെത്തുടര്‍ന്നു ആശുപത്രി ചിലവ് വഹിക്കാന് അദ്ദേഹം തയാറായിട്ടുണ്ട്. നിയമക്കുരുക്കുകള് അഴിയുന്നു മുറയ്ക്ക് മറ്റു യാത്രാ ചിലവുകളും സ്‌പോണ്‍സര് ഏറ്റെടുത്തു. കാര് ഓടിച്ച ബംഗ്ലദേശ് സ്വദേശി ഇപ്പോള് ജയിലിലാണ്.\nഭാര്യയും മൂന്നു കുട്ടികളുമുള്ള കുടുംബത്തിന്റെ ഏക ആശ്രയമായ രാജുവിന്റെ അപകടം കുടുംബത്തെ ദുരിതത്തിലാക്കിയിരിക്കുകയാണ്. പൊലീസ് ക്ലിയറന്‍സ് ലഭിക്കുന്ന മുറയ്ക്ക് രാജുവിനെ നാട്ടിലെത്തിയ്ക്കാന് കഴിയുമെന്ന് നവോദയ പ്രവര്‍ത്തകര്‍്പറഞ്ഞു.\nറിയാദില് നിന്ന് പോയ സൗദി എയര്‍ലൈന്‍സ് വിമാനത്തില് അമ്പതോളം യാത്രക്കാരെ കയറ്റിയില്ല


G Suresh Kumar against Kerala Government | രാജഭരണ കാലത്തു പോലും നടക്കാത്ത സംഭവം; അവാർഡ് ജേതാക്കളെ സർക്കാരും മുഖ്യമന്ത്രിയും വിളിച്ചു വരുത്തി അപമാനിച്ചു; കോവിഡ് പ്രോട്ടോക്കോൾ പാലിച്ചു ഗ്ലൗസ് ഇട്ടു മുഖ്യമന്ത്രിക്ക് അവാർഡുകൾ വിതരണം ചെയ്യാമായിരുന്നു; അപമാനിതരായിട്ടും അതു തുറന്നു പറയാനുള്ള തന്റേടം ആർക്കുമില്ലാത്തതു കഷ്ടമാണ്; സർക്കാറിനെതിരെ ജി സുരേഷ് കുമാർ - MarunadanMalayalee.com\nരാജഭരണ കാലത്തു പോലും നടക്കാത്ത സംഭവം; അവാർഡ് ജേതാക്കളെ സർക്കാരും മുഖ്യമന്ത്രിയും വിളിച്ചു വരുത്തി അപമാനിച്ചു; കോവിഡ് പ്രോട്ടോക്കോൾ പാലിച്ചു ഗ്ലൗസ് ഇട്ടു മുഖ്യമന്ത്രിക്ക് അവാർഡുകൾ വിതരണം ചെയ്യാമായിരുന്നു; അപമാനിതരായിട്ടും അതു തുറന്നു പറയാനുള്ള തന്റേടം ആർക്കുമില്ലാത്തതു കഷ്ടമാണ്; സർക്കാറിനെതിരെ ജി സുരേഷ് കുമാർ\nJanuary 30, 202102:07 PM IST Permalink\nതിരുവനന്തപുരം: സംസ്ഥാന ചലച്ചിത്ര അവാർഡ് ഇന്നലെയാണ് വിതരണം ചെയ്തത്. ഈ നടപടിക്കെതിരെ സൈബർ ഇടത്തിൽ പ്രതിഷേധം ഉയരുമ്പോൾ സമാനമായി എതിർപ്പുയർത്തി പ്രശസ്ത നിർമ്മാതാവും കേരള ഫിലിം പ്രൊഡ്യൂസേഴ്‌സ് അസോസിയേഷൻ മുൻ പ്രസിഡന്റുമായ ജി.സുരേഷ്‌കുമാർ രംഗത്തെത്തി. സംസ്ഥാന ചലച്ചിത്ര അവാർഡുകൾ മേശപ്പുറത്തു വച്ചു കൊടുത്തതിലൂടെ അവാർഡ് ജേതാക്കളെ സർക്കാരും മുഖ്യമന്ത്രിയും വിളിച്ചു വരുത്തി അപമാനിച്ചുവെന്നാണ് അദ്ദേഹം ആരോപിച്ചത്.\nകോവിഡ് പ്രോട്ടോക്കോൾ പാലിച്ചു ഗ്ലൗസ് ഇട്ടു മുഖ്യമന്ത്രിക്ക് അവാർഡുകൾ വിതരണം ചെയ്യാമായിരുന്നു.അല്ലെങ്കിൽ അദ്ദേഹം മാറി നിന്നു മറ്റു മന്ത്രിമാരെ കൊണ്ടു വിതരണം ചെയ്യിക്കാമായിരുന്നു. രാജഭരണ കാലത്തു പോലും നടക്കാത്ത സംഭവമാണ് ഇത്. അവാർഡുകൾ വീടുകളിൽ എത്തിച്ചു കൊടുക്കുന്നതായിരുന്നു ഇതിലും ഭേദം.സർക്കാരിന്റെ ക്ഷണം സ്വീകരിച്ചു മുഖ്യമന്ത്രിയുടെ കയ്യിൽ നിന്ന് അവാർഡ് വാങ്ങാൻ പ്രതീക്ഷയോടെ എത്തിയവരെ അപമാനിക്കേണ്ടായിരുന്നു.അപമാനിതരായിട്ടും അതു തുറന്നു പറയാനുള്ള തന്റേടം ആർക്കുമില്ലാത്തതു കഷ്ടമാമെന്നും സുരേഷ് കുമാർ കുറ്റപ്പെടുത്തി.\n2018ൽ ദേശീയ ചലച്ചിത്ര അവാർഡുകളിൽ 10 എണ്ണം രാഷ്ട്രപതി റാംനാഥ് കോവിന്ദും ശേഷിച്ചതു കേന്ദ്ര മന്ത്രിമാരും വിതരണം ചെയ്തതിന്റെ പേരിൽ ചടങ്ങു ബഹിഷ്‌കരിച്ചവരാണ് നമ്മുടെ നാട്ടിലുള്ളത്. അന്നു ഫാൽക്കെ അവാർഡ് ഉൾപ്പെടെ പ്രധാന അവാർഡുകൾ രാഷ്ട്രപതി വിതരണം ചെയ്തു. ഇവിടെ അതിനു തുല്യമായ ജെ.സി.ഡാനിയേൽ അവാർഡ് പോലും എടുത്തു കൊടുക്കാൻ മുഖ്യമന്ത്രി തയാറായില്ല. ജെ.സി.ഡാനിയേൽ അവാർഡ് ഏറ്റു വാങ്ങാൻ സംവിധായകൻ ഹരിഹരൻ എത്താതിരുന്നതു ഫലത്തിൽ നന്നായി.മുൻ ചീഫ് സെക്രട്ടറി കെ.ജയകുമാറിനെ പോലെ പ്രശസ്തനായ ഒരാളാണ് ഹരിഹരനു വേണ്ടി മേശപ്പുറത്തു നിന്ന് അവാർഡ് എടുക്കാനെത്തിയത്.\nസ്റ്റാംപ് പ്രകാശനവും അവാർഡ് സ്മരണിക പ്രകാശനവും നേരിട്ടു നടത്തിയ മുഖ്യമന്ത്രിക്ക് ജെ.സി.ഡാനിയേൽ അവാർഡ് പോലും എടുത്തു കൊടുക്കാൻ തോന്നാതിരുന്നതു കഷ്ടമാണെന്നും സുരേഷ്‌കുമാർ പറഞ്ഞു. ഇന്നലെയാണ് അമ്പതാമത് ചലച്ചിത്ര പുരസ്‌ക്കാരം സമ്മനിച്ചത്. താരങ്ങളെയെല്ലാം ക്ഷണിച്ചു വരുത്തിയ ശേഷം മേശപ്പുറത്തുവെച്ച പുരസ്‌ക്കാരം താരങ്ങൾ എടുക്കുകായിരുന്നു.\nജെ.സി.ഡാനിയേൽ പുരസ്‌കാരത്തിന്റെ മാതൃകയിൽ അടുത്ത വർഷം മുതൽ ടെലിവിഷൻ രംഗത്ത് സമഗ്ര സംഭാവനയ്ക്കുള്ള പുരസ്‌കാരം നൽകുമെന്ന് അദ്ദേഹം പറഞ്ഞു.ജെ.സി. ഡാനിയേൽ പുരസ്‌കാരം സംവിധായകൻ ഹരിഹരന് വേണ്ടി ഗാനരചയിതാവും മുൻ ചീഫ് സെക്രട്ടറിയുമായ കെ. ജയകുമാർ ഏറ്റുവാങ്ങി. മികച്ച നടൻ സുരാജ് വെഞ്ഞാറമൂട്, നടി കനി കുസൃതി, സംവിധായകൻ ലിജോ ജോസ് പെല്ലിശ്ശേരി, സ്വഭാവ നടി സ്വാസിക വിജയ്, മികച്ച ചിത്രമായ വാസന്തിയുടെ സംവിധായകർ ഷിനോസ് റഹ്മാൻ, സജസ് റഹ്മാൻ, പ്രത്യേക ജൂറി പരാമർശം നേടിയ നിവിൻ പോളി, അന്നബെൻ, പ്രിയംവദ കൃഷ്ണൻ തുടങ്ങിയവർ പുരസ്‌കാരങ്ങൾ ഏറ്റുവാങ്ങി.\nഐ.എഫ്.എഫ്.കെയുടെ പേരിലുള്ള തപാൽ സ്റ്റാമ്പ് കേരള സർക്കിൾ ചീഫ് പോസ്റ്റ് മാസ്റ്റർ ജനറൽ മറിയാമ്മ തോമസ് മുഖ്യമന്ത്രി പിണറായി വിജയന് നൽകി പ്രകാശനം ചെയ്തു. ഇങ്ങനെ പ്രകാശനം നിർവ്വഹിക്കാമെങ്കിൽ എന്തുകൊണ്ട് നേരിട്ടു നൽകിയില്ലെന്ന ചോദ്യം ഉയരുകയായിരുന്നു. വേദിയിലെ മേശപ്പുറത്ത് വച്ച പുരസ്‌കാരങ്ങൾ ജേതാക്കൾ സ്വയം എടുത്തശേഷം മുഖ്യമന്ത്രിക്കും മറ്റുമന്ത്രിമാർക്കുമൊപ്പം ഫോട്ടോയെടുക്കുകയായിരുന്നു.\n77ാം പിറന്നാൾ ആഘോഷിക്കുന്ന പിണറായിയുടെ വ്യക്തി വിശേഷങ്ങൾ\nപിണറായി ഡിക്ഷനറി ചർച്ചയാവുമ്പോൾ\nദുബായ് രാജാവും അബുദാബി ചേമ്പറും കേരളത്തിലെത്തും


വോഡഫോണ് യുവിനോടൊപ്പം ഗെയിമത്തോണ് ആസ്വദിക്കാം – Future Kerala :\nകൊച്ചി: രാജ്യത്തെ മുന്‍നിര ടെലികോം സേവന ദാതാക്കളില് ഒന്നായ വോഡോഫോണ് ഗെയിം തല്‍പ്പരര്‍ക്കുവേണ്ടി, ഇന്ത്യയിലാദ്യത്തെ 15 ദിന ഓണ്‍ലൈന് ഗെയിമിങ് ഫെസ്റ്റിവെലിന്റെ ഭാഗമായി വോഡഫോണ് യു ഗെയിമത്തോണ് അവതരിപ്പിച്ചു.\nസ്‌പോര്‍ട്ട്‌സ്, സിമുലേഷന്, പസില്‍സ് തുടങ്ങി നിരവധി ഇനങ്ങള് ഉള്ള ഈ ഗെയിമുകള് ഗൂഗിള് പ്ലേ സ്റ്റോറില് ലഭ്യമാണ്. ഇന്ത്യയിലെ യുവജനങ്ങളുടെ ജീവിതശൈലിക്ക് അനുസൃതമായി രൂപകല്‍പ്പന ചെയ്ത സവിശേഷമായ ഒന്നാണ് വോഡഫോണ് യു. പരമ്പരാഗത നിരക്കു പദ്ധതികളില് നിന്നു വ്യത്യസ്തമായി ടെലികോം, ടെലികോം ഇതര മേഖലകളിലെ നിരവധി നേട്ടങ്ങളാണ് വോഡഫോണ് യു ലഭ്യമാക്കുന്നത്.\nഇന്നത്തെ ഇന്ത്യയിലെ യുവജനങ്ങളുടെ ആവേശമാണ് ഗെയിമുകള്. ചാറ്റിംഗ് ആപ്ലിക്കേഷനുകള് കഴിഞ്ഞാല്, ഡിജിറ്റല് മേഖയില് യുവജനങ്ങള് കൂടുതലായി ഇഷ്ടപ്പെടുന്നത് ഗെയിമുകളാണ്. വോഡഫോണ് യു ബ്രാന്‍ഡ് പ്രപ്പോസിഷ്യന്‍ആയ ഫണ് ഓള്‍വേയ്‌സ് ഓണ് അനുസരിച്ച് ഞങ്ങള് വോഡഫോണ് യു ഗെയിമത്തോണ് അവതരിപ്പിക്കുന്നതുവഴി പതിനെട്ട് ഇന്‍ഡി ഗെയിമുകള് ആസ്വദിക്കാനുള്ള അവസരമാണ് ഉപഭോക്താക്കള്‍ക്ക് ലഭിക്കുന്നതെന്ന്, വോഡഫോണ് യു ഗെയിമത്തോണിലേക്ക് ഉപഭോക്താക്കളെ ക്ഷണിച്ചുകൊണ്ട് വോഡോഫോണ് ഇന്ത്യ നാഷണല് ബ്രാന്‍ഡ് ഹെഡ്, സിദ്ധാര്‍ത്ത് ബാനര്‍ജി പറഞ്ഞു.\nഇന്ത്യയിലെ സ്മാര്‍ട്ട് ഫോണ് ഉപഭോക്താക്കളില് 71 ശതമാനവും സ്ഥിരമായി മൊബീല് ഗെയിമുകള് കളിക്കുന്നുണ്ട്. ചാറ്റ് ആപ്പുകള്‍ക്കു പിന്നില് രണ്ടാം സ്ഥാനമാണ് ഗെയിമിങ് ആപ്പുകള്‍ക്കുള്ളത്. ഡിസംബര് ഒന്നിന് ആരംഭിച്ചു കഴിഞ്ഞ ഈ ഗെയിമത്തോണില് ആക്ഷന്, ക്രിക്കറ്റ്, അഡ്‌വെന്‍ജര്, റേസിംഗ്, പസില്, സ്ട്രാറ്റര്‍ജി എന്നീ ആറു വിഭാഗങ്ങളിലായി പതിനെട്ടോളം ഗെയിമുകളുണ്ട്. വിജയികള്‍ക്ക് നിരവധി സമ്മാനങ്ങളും നല്‍കുന്നുണ്ട്. ഓരോ ഗെയിമിനും പ്രതിദിന വിജയി ഉണ്ടാകും. ഈ വിജയികള്‍ക്ക് സോണി യു ബ്രാന്‍ഡഡ് ഹെഡ് ഫോണിനോടൊപ്പം വോഡഫോണ് യു ഹാമ്പര് നല്‍കും. ഈ ഉല്‍സവ കാലാവധിയുടെ അവസാനത്തില് ഓരോ ഗെയിമിലും ഉള്ള വിജയികള്‍ക്ക് ഒരു ഗൂഗിള് പിക്‌സല് സ്മാര്‍ട്ട് ഫോണോടു കൂടിയ വോഡഫോണ് യു ഹാമ്പര് നല്‍കും.\nഗെയ്മില് പങ്കെടുക്കുന്നതിനായി https://www.vodafone.in/u/uexperience.html -ല് ക്ലിക്ക് ചെയ്യുക.\nTags:\t'Game-a-Thon', announces, Vodafone


പ്രതിപക്ഷ ബഹളത്തെ തുടര്‍ന്ന് പാര്‍ലമെന്റിന്റെ ഇരുസഭകളും പിരിഞ്ഞു – DN News\nHome/News/പ്രതിപക്ഷ ബഹളത്തെ തുടര്‍ന്ന് പാര്‍ലമെന്റിന്റെ ഇരുസഭകളും പിരിഞ്ഞു\nഅണ്ണാ ഡിഎംകെ, ടിഡിപി അംഗങ്ങളുടെ പ്രതിഷേധത്തെത്തുടര്‍ന്ന് ലോക്‌സഭ ഇന്നത്തേക്ക് പിരിഞ്ഞു. ബഹളത്തെതുടര്‍ന്ന് അവിശ്വാസ പ്രമേയം ചര്‍ച്ചയ്‌ക്കെടുക്കാന് സ്പീക്കര് സുമിത്രാ മഹാജന് അനുവദിച്ചില്ല. ഇരു പാര്‍ട്ടികളും ബഹളം വച്ചതിനാല് രാജ്യസഭയും ഇന്നത്തേക്കു പിരിഞ്ഞു. രാജ്യസഭയില്‍നിന്നു വിരമിക്കുന്ന 40 അംഗങ്ങള്‍ക്കു യാത്രയയപ്പു നല്‍കാന് തീരുമാനിച്ചിരുന്നെങ്കിലും ബഹളം മൂലം അതും നടന്നില്ല.\nകാവേരി നദീ ജല ബോര്‍ഡ് രൂപീകരിക്കണമെന്ന് ആവശ്യപ്പെട്ട് അണ്ണാ എഡിഎംകെ ലോക്‌സഭ ആരംഭിച്ചപ്പോള് മുതല് പ്രതിഷേധം നടത്തിയിരുന്നു. പ്ലക്കാര്‍ഡുകള് പിടിച്ച് സഭയുടെ നടുത്തളത്തിലിറങ്ങി അവര് പ്രതിഷേധിച്ചു. അതിനിടെ, ആന്ധ്രാപ്രദേശിന് പ്രത്യേക പദവി ആവശ്യപ്പെട്ടു ടിഡിപി എംപിമാരും ബഹളം വെച്ചു. സഭ പ്രക്ഷുബ്ധമായതോടെ മിനിറ്റുകള്‍ക്കുള്ളില് സ്പീക്കര് സമ്മേളനം ഉച്ചവരെ നിര്‍ത്തിവച്ചു. ബജറ്റ് സമ്മേളനത്തിനായി അവധിക്കുശേഷം സഭ ചേര്‍ന്ന മാര്‍ച്ച് അഞ്ച് മുതല് എല്ലാ ദിവസവും കാര്യമായ ചര്‍ച്ചകള് നടക്കാതെ ലോക്‌സഭ പിരിയുന്നതാണ് പതിവ്.\nരാജ്യസഭ ഇന്നത്തേക്കു പിരിയുന്നതായി പ്രഖ്യാപിച്ചതിനു പിന്നാലെ അംഗങ്ങളാരും പോകരുതെന്ന് അഭ്യര്‍ഥിച്ചു പ്രതിപക്ഷ നേതാവ് ഗുലാം നബി ആസാദ് രംഗത്തെത്തി. ഇതോടെ ബിജെപി അംഗങ്ങളും പ്രതിപക്ഷ പാര്‍ട്ടികളിലെ അംഗങ്ങളില് ഭൂരിഭാഗവും സീറ്റുകളില് ഇരുന്നു. എന്നാല് 10 മിനിറ്റിനുശേഷം ട്രെഷറി ബെഞ്ചിലെ മിക്ക അംഗങ്ങളും സ്ഥലം കാലിയാക്കി.\nകേന്ദ്രമന്ത്രിയും സഭാ നേതാവുമായ അരുണ് ജയ്റ്റ്‌ലി, ആസാദ് ഉള്‍പ്പെടെയുള്ള നേതാക്കളുമായി ചര്‍ച്ച നടത്തുന്നതു കാണാമായിരുന്നു. ഉച്ചയ്ക്കു 12 മണിയോടുകൂടി കോണ്‍ഗ്രസ്, ബിഎസ്പി അംഗങ്ങള്‍ക്കൂടി സീറ്റില്‍നിന്നു പോയി. രാവിലെ പ്രതിഷേധത്തെത്തുടര്‍ന്ന് 15 മിനിറ്റ് നേരത്തേക്കു രാജ്യസഭ നിര്‍ത്തിവച്ചിരുന്നു. പിന്നീടു ചേര്‍ന്നപ്പോള് പ്രതിഷേധം നടത്തരുതെന്നും സഭ മുന്നോട്ടുകൊണ്ടുപോകാനും യാത്രയയപ്പു സമ്മേളനം നടത്താനും സാഹചര്യമൊരുക്കണമെന്നും ചെയര്‍മാന് എം. വെങ്കയ്യ നായിഡു അഭ്യര്‍ഥിച്ചു.\nഅണ്ണാ എഡിഎംകെ അംഗങ്ങള് പ്രതിഷേധം തുടര്‍ന്നു. സഭയിലുണ്ടായിരുന്ന പ്രധാനമന്ത്രി നരേന്ദ്രമോദി വിഷയത്തില് ഇടപെടണമെന്നായിരുന്നു അവരുടെ ആവശ്യം. ബഹളം ശമിപ്പിക്കാനാകാത്തതിനാല് രാജ്യസഭയും ഇന്നത്തേക്കു പിരിയുകയായിരുന്നു.\nബസുകളില് നിന്ന് യാത്ര ചെയ്യുന്നത് ഹൈക്കോടതി വിലക്കി


അനീഷ് വില്ലയിലെ അലങ്കാര പ്രാവുകൾ : Deepika.com Karshakan News | അനീഷ് വില്ലയിലെ അലങ്കാര പ്രാവുകൾ\nവിപണി തേടുന്നവർ അറിയണം "ഒന്ന് ...\nനമ്മുടെ നിലനിൽപ്പിന് സംരക്ഷി...\nഅലങ്കാര പ്രാവുകളുടെ പറുദീസയായി മാറിയിരിക്കുകയാണ് മാവേലിക്കര കൊറ്റാർകാവിൽ വാഴപ്പള്ളി വടക്കതിൽ അനീഷ് വില്ല. ഇവിടെ നൂറുകണക്കിന് ഇനം പ്രാവുകളുടെ ശേഖരമൊരുക്കുകയാണ് രണ്ടു സഹോദരന്മാർ- അഖിൽ വർഗീസും അനീഷ് വർഗീസും.\nപ്രാവിനൊപ്പം നായകളെയും വളർത്തുന്നുണ്ടിവർ. ജർമൻ ഷെപ്പേർഡ്, ലാബ്രഡോർ, ഡാഷ്ഹണ്ട് എന്നിവയാണ് പ്രധാന നായഇനങ്ങൾ. ചെറുപ്രായം മുതൽ ആരംഭിച്ച പ്രാവു വളർത്തൽ അവർക്കൊപ്പം വളർന്നു. ഇന്നതൊരു സംരംഭമായി മാറിയിരിക്കുന്നു. ജോഡിക്ക് 1500 മുതൽ 30,000 രൂപ വരെ വിലവരുന്ന പ്രാവുകളുടെ വൻശേഖരത്തിന് ഉടമകളാണിന്നിവർ. മട്ടുപ്പാവിലും പഴയ പശു തൊഴുത്തിലും കൂടുകൾ ക്രമീകരിച്ചാണു പ്രാവുകളെ വളർത്തുന്നത്.\nനാടനിൽ നിന്നു തുടക്കം\nനാടൻ പ്രാവുകളിലായിരുന്നു ഇവരുടെ തുടക്കം. പിന്നീട് ആട്ട പ്രാവ്, മുഖി, തുടങ്ങിയവയിലൂടെ വളർന്ന് ഹങ്കേറിയൻ ജയന്‍റ്, ബൊക്കാറോ എന്നീ മുന്തിയയിനം പ്രാ വുകളികളിൽ വരെയെത്തി നിൽക്കു ന്നു ഇവരുടെ ശേഖരം. അലങ്കാര പ്രാവുവളർത്തൽ വലിയൊരു വ്യാപാര മേഖലയായി മാറിയതോടെ വിൽക്കാൻ കാത്തിരിക്കേണ്ട അവസ്ഥയുമില്ല.\nവാട്ട്സാപ്പ് ഗ്രൂപ്പുകളിലൂടെയും ഫേസ് ബുക്ക് പേജ് വഴിയുമൊക്കെ വിൽപന തകൃതിയാണ്. മുട്ടവിരിഞ്ഞു കുഞ്ഞി റങ്ങി രണ്ടു മാസത്തിനു ശേഷമാണു വിൽക്കുന്നത്. ഫോട്ടോയെടുത്ത് ഗ്രൂപ്പു കളിലേക്ക് ഇടേണ്ട താമസം അതിന്‍റെ വിൽപ്പനയും നടക്കും. പറക്കമുറ്റിയ ഇത്തരം കുഞ്ഞുങ്ങളെ വാങ്ങിവളർ ത്തി പ്രായപൂർത്തിയാക്കി വലിയ വില യ്ക്ക് വിൽക്കുന്നവരും ഈ മേഖലയിലുണ്ട്.\nമുഖി, ആട്ടപ്രാവ്, ലാഹോറി, സാറ്റിൻ, മുദിന, കിംഗ്, ഫ്രിൽ, ചുവാചന്ദ്, ബ്യൂട്ടി ഹോമർ, ഹങ്കേ റിയൻ ജയന്‍റ്, ബൊക്കാറോ, ബർപ്പൻ, ഹോമർ, ഹിപ്പി, ലോംഗ്ഫേസ് തുടങ്ങി നിരവധി ഇനങ്ങളിലുള്ള മുന്നൂറി ലധികം ഫാൻസി പ്രാവുകൾ ഇവരുടെ പക്കലുണ്ട്. നാടൻ ഇനങ്ങൾ വേറെ യും.\nഗോതന്പ്, ചെറുപയർ, ചോളം, തിന എന്നീ ധാന്യങ്ങളാണ് ഇവയുടെ ഭക്ഷണം. കടയിൽ നിന്നു വാങ്ങുന്ന ധാന്യങ്ങൾ കഴുകി വൃത്തിയാക്കി, വെയിലിൽ ഉണക്കും. ഇവയോടൊപ്പം മഞ്ഞൾ, ഉണക്കിയ ആര്യവേപ്പില എന്നിവ ചേർത്താണ് പ്രാവുകൾക്കു നൽകുന്നത്. ആഴ്ചയിലൊരിക്കൽ മൾട്ടി വിറ്റാമിനുകൾ, ലിവ്- 52 എന്നി വയും കൊടുക്കുന്നു. ദഹനത്തിനായി ഗ്രിറ്റും നൽകുന്നുണ്ട്. കൽപ്പൊടി, മണൽതരി, മുട്ടത്തോട്, കരി, പാറക്കൽ പ്പൊടി, മഞ്ഞൾപ്പൊടി തുടങ്ങിയവയും ഉപ്പും ചേർത്താണ് ഗ്രിറ്റുണ്ടാക്കുന്നത്.\nഅതിരാവിലെ തന്നെ ഇവയ്ക്കു ഭക്ഷണവും വെളളവും നിറച്ചു കൊടു ക്കും. പഴകിയ ധാന്യങ്ങൾ കൃത്യമായി മാറ്റിയ ശേഷം തീറ്റപാത്രം വൃത്തിയാ ക്കിയിട്ടേ പുതിയതീറ്റ നൽകൂ. ശുദ്ധ മായ ഭക്ഷണവും വെള്ളവും രോഗസാധ്യത കുറക്കും.\nനാലുമാസത്തിലൊരിക്കൽ വിരയി ളക്കൽ നിർബന്ധമാണ്. മെഡിവാം എന്ന മരുന്നാണ് കൂടുതൽ ഫലപ്രദം. എന്നാൽ ഇതു ലഭ്യമല്ലാത്ത അവസരങ്ങളിൽ നിമോസിഡ്, ബണ്ടി പ്ലസ്, അൽബോമെർ, ഹൈടെക്, ആക്ടിപ്ര എന്നീ മരുന്നുകളും ഉപയോഗിക്കുന്നു.\nമൂന്നുതരം വിരകളാണ് പ്രാവുകൾക്ക് അസ്വസ്ഥതയുണ്ടാക്കുന്നത്. വിരശല്യമുള്ള പ്രാവുകളിൽ വയറി ളക്കം, പച്ച നിറത്തിലുള്ളതോ അമിത മായ ജലാംശംതോടുകൂടിയതോ ആയ കാഷ്ഠം എന്നിവയുണ്ടാകുന്നു. നെ ഞ്ചിന്‍റെ എല്ലുകൾ തള്ളുക, ശരീരഭാരം കുറയുക, കഫം, തുടങ്ങി പല ലക്ഷ ണങ്ങളും കാണാറുണ്ട്.\nഒരു കുഞ്ഞുവിരിഞ്ഞ് ഒന്പതാഴ്ച യാകുന്പോൾ ആദ്യ വിരയിളക്കൽ നടത്തണം. മുട്ടയിടാൻ തയാറായി നിൽ ക്കുന്നവർ, അട ഇരിക്കുന്നവർ, കുട്ടി കളെ നോക്കുന്നവർ, മറ്റെന്തെങ്കിലും അസുഖമുള്ളവർ, പുതിയ തൂവലുകൾ വരുന്ന പ്രാവുകൾ എന്നിവരെ വിര യിളക്കാറില്ല.\nവിര ഇളക്കേണ്ട വലിയ പ്രാവിന് നാലു തുള്ളി വിരമരുന്നാണ് നൽകുന്നത്. ഒന്പതാഴ്ച പ്രായമുള്ള പ്രാവിന് മൂന്നു തുള്ളിയും പൗട്ടർ, കിംഗ് പ്രാവു കൾക്ക് അഞ്ചു മുതൽ എഴു തുള്ളി വരെയും വിരമരുന്നു നൽകാം. രാത്രി യാണു മരുന്നു നൽകുക. കൂട്ടിലെ വെള്ളം, ആഹാരം എന്നിവ മാറ്റിയ ശേഷം ഒരു ന്യൂസ് പേപ്പർ കൂട്ടിൽ വിരി ച്ചിടുന്നു. ഇതിനുശേഷമാണു വിരമരുന്നു നൽകുക. വിര പോയിട്ടുണ്ടെ ങ്കിൽ അതു കാണാനും കൂടുകൾ വൃ ത്തിയാക്കാനുള്ള എളുപ്പത്തിനുമാണിത്.\nപോഷകഭക്ഷണത്തിന് ഒരു ടൈംടേബിൾ\nഒന്നാം ദിവസം വിരയിളക്കൽ, ര ണ്ടാം ദിവസം മൾട്ടിവിറ്റാമിൻ, ലിവർ ടോണിക് മൂന്നു മുതൽ ഏഴു ദിവസം വരെ പ്രോ ബയോട്ടിക്കിക്, ഒൻപതാം ദിവസം മൾട്ടിവിറ്റാമിൻ, ലിവർ ടോ ണിക് എന്നിങ്ങനെയാണ് നൽകുക. രണ്ടാമതു വിരമരുന്നു നൽകുന്പോൾ വിരയ്ക്കായി ആദ്യം നൽകിയ മരുന്നു മാറ്റി പുതിയ മരുന്നു നൽകും. ശുദ്ധ മായ തൈരിന്‍റെ മുകളിലുള്ള വെള്ളം നല്ലൊരു പ്രോബയോട്ടിക്കാണ്. ഇത് ഒരു പ്രാവിനു രണ്ടുതുള്ളി വരെ നൽകാം.\nപ്രാവുകൾ അഞ്ചു മുതൽ എട്ടു മാസത്തിനുള്ളിൽ പ്രായപൂർത്തിയാ കും. പ്രാവു വളർത്തലുകാരുടെ ഭാഷ യിൽ പറഞ്ഞാൽ പത്തു കള്ളി ആകു ന്പോഴേക്കാണ് ഒരു പ്രാവ് പ്രായപൂർ ത്തിയാകുന്നത്. പറക്കാനുപയോഗി ക്കുന്ന വളർന്നുവരുന്ന തൂവലുകൾ ആദ്യം കൊഴിഞ്ഞു വീണ്ടും കിളിർത്തു വരുന്ന കാലഘട്ടമാണിത്. ഇതിനു ശേഷമായിരിക്കും ഇണചേരുന്നത്. ഇണചേർന്നു കഴിഞ്ഞാൽ 20 ദിവസ ത്തിനകം പെണ്‍പ്രാവ് ആദ്യ മുട്ടയിടും.\nരണ്ടു ദിവസത്തിനു ശേഷം രണ്ടാമ ത്തെ മുട്ടയുമിടുന്നു. എന്നാൽ ഒന്നാ മത്തെ മുട്ടയിട്ടയുടൻ തന്നെ അതു മാറ്റും. രണ്ടാമത്തെ മുട്ടയും ഇട്ടതിനു ശേഷം ഇവ ഒരുമിച്ചാണ് അടയിരി ക്കാനായി വച്ചു കൊടുക്കുന്നത്. ഇങ്ങനെ ചെയ് തില്ലെങ്കിൽ ആദ്യത്തെ മുട്ട 18 ദിവസമാകുന്പോൾ വിരിയും. താമസിച്ചു വിരിയുന്ന രണ്ടാം മുട്ടയിലെ കുഞ്ഞിനു തള്ളയുടെ പരിചരണം കുറയും. മുട്ട വിരിഞ്ഞു നാലു മുതൽ ആറാഴ്ചകൾക്കുള്ളിൽ കുഞ്ഞു ങ്ങൾ വേർപിരിയുകയും പെണ്‍പ്രാവു വീണ്ടും മുട്ടയിടുകയും ചെയ്യും. ഒരു പ്രാവ് ഒരു വർഷം എട്ടു പ്രാവശ്യം മുട്ടയിടുമെങ്കിലും ഗുണമേ·യാണ് വില നിർണയിക്കുന്നതെന്നതിനാൽ ഇത് മൂന്ന് അല്ലെങ്കിൽ നാല് ക്ലച്ചായി പരിമിതപ്പെടുത്തുകയാണു പതിവ്.\nചില മുന്തിയയിനം പ്രാവുകൾ മുട്ടയ്ക്ക് അടയിരിക്കാറില്ല. അത്തരം പ്രാവുകളുടെ മുട്ടകൾ നാടൻ, ഹോമർ, ലാഹോറി എന്നീ അടയിരിക്കുന്നതരം പ്രാവുകൾക്കു വച്ചാണു വിരിയിക്കുന്നത്.\nകൂടൊരുക്കൽ മുതൽ കൂട്ടിൽ നമ്മുടെ ശ്രദ്ധ എല്ലായിപ്പോഴും ഉണ്ടാകണം. മുട്ടയിട്ടു വിരിയുന്ന കുഞ്ഞുങ്ങൾക്ക് ചില പ്രാവുകൾ തീറ്റ കൊടുക്കില്ല. അപ്പോൾ കൈകൊണ്ടുള്ള തീറ്റ നൽകൽ മാത്രമാണു പരിഹാരം. സിറിഞ്ച് ഉപയോഗിച്ചാണ് ഇതു ചെയ്യേണ്ടത്. വിവിധ കന്പനി കളുടെ ഹാൻഡ് ഫീഡിംഗ് മിക്സു കൾ വിപണിയിൽ ലഭ്യമാണ്.\nപ്രാവുകളിൽ കണ്ടുവരുന്ന മാരക രോഗാവസ്ഥയാണ് തലതിരിച്ചിൽ. ഇതിനൊപ്പം തന്നെ തൂങ്ങി നിൽ ക്കലും. പാരാമിക്സോ, ഹീമോപ്രോട്ടി യസ് എന്നീ രോഗങ്ങൾ കാരണമാ ണിത്. പാരാമിക്സോ രോഗത്തിനു ഫലപ്രദമായ ചികിത്സയില്ല. രോഗം വരാതിരിക്കാതെ നോക്കുകയാണു പ്രതിവിധി.\nകൂടുതൽ ഇനങ്ങളെ ഉൾപ്പെടുത്തി ഇവരുടെ ന്ധഎംവികെ ലോഫ്റ്റെന്ന’ സംരംഭത്തെ വിപുലീകരിക്കുയാണ് അഖിലിന്‍റെയും അനീഷിന്‍റെയും അടുത്ത ലക്ഷ്യം. അഖിൽ ഫാബ്രി ക്കേറ്ററും അനീഷ് നഴ്സുമാണ്. ഇവരുടെ അഭാവത്തിൽ മാതാപിതാ ക്കളായ വർഗീസും ലിസിയും പരി പാലനം ഏറ്റെടുക്കും.\nഫോണ്: അഖിൽ- 96052 95592.\nസമ്മേളനം വക കോവിഡ് ക്ലസ്റ്റർ! എന്നിട്ടും തിരുവാതിരയ്ക്കു പിന്നാലെ സിപിഎം ഗാനമേള\nകെ റെയിൽ ജനങ്ങളോടുള്ള യുദ്ധപ്രഖ്യാപനമല്ലെന്ന് മന്ത്രി കെ.രാജൻ


കമ്യൂണിസ്റ്റ് - Sayahna\n1947 മുതൽ 1957 വരെ കമ്യൂണിസ്റ്റ് അനുഭാവിയായി. അക്കാലത്ത് വാലംകരയിൽ കമ്യൂണിസ്റ്റ് അനുഭാവികൾ വേറെയുമുണ്ടായിരുന്നു. വാലംകര ചേരാനല്ലൂരിന്റെ മോസ്കോ എന്ന് പ്രശസ്തി നേടിയ കാലം. അക്കാലത്ത് സഖാവ് പപ്പൻ ചേട്ടൻ പതിവായി ചേരാനല്ലൂരിലും വാലത്തും രാത്രികാലങ്ങളിൽ സ്റ്റഡിക്ലാസ് എടുക്കുമായിരുന്നു. ക്ലാസ് ഉള്ള ദിവസം വാലത്തിന്റെ വീട്ടിൽ പകല് തന്നെ വിവരമെത്തിക്കും. രഹസ്യത്തിലാണ്. ‘ഇന്നു പപ്പൻ ചേട്ടൻ വരും!’ വാലത്തിനും കുടുംബത്തിനും സന്തോഷമാണ്. പപ്പൻ ചേട്ടൻ അത്രയ്ക്ക് ആദരണീയനാണ്. കമ്യൂണിസത്തിനു വേണ്ടി ജീവിതം ഹോമിച്ചു. പപ്പൻ ചേട്ടൻ അനുഭവിച്ചത്ര പോലീസ് മർദ്ദനവും ജയിൽവാസവും അന്നത്തെ കാലത്ത് പപ്പൻ ചേട്ടന്റെ നിലവാരത്തിലുള്ള മറ്റാർക്കും നേരിടേണ്ടി വന്നിട്ടില്ല. കൃശോദരിട്ടീച്ചരിന്റെ സഹോദരനും വാലത്തിന്റെ പ്രിയമിത്രവുമായിരുന്നു, സഖാവ് കെ. കെ. പത്മനാഭൻ എന്ന പപ്പൻ ചേട്ടൻ.\nഅക്കാലത്ത് വാലംകരയിൽ നിന്നു ചേരാനല്ലൂരിലേക്ക് താമസം മാറി. ചേരാനല്ലൂരിൽ ഹിന്ദുക്കൾ കുറവാണെന്നു പറയാം. ഭഗവതി ക്ഷേത്രത്തോടും മാരാപ്പരമ്പ് ശിവക്ഷേത്രത്തോടും ചേർന്നുള്ള ഏതാനും നായർ ഭവനങ്ങൾ ഒഴിച്ചാൽ ബാക്കി ചേരാനല്ലൂർക്കാർ മുഴുവൻ ക്രിസ്ത്യാനികളോ മുസ്ലീങ്ങളോ ആയിരുന്നു.\nതലമുറകൾക്കു മുൻപ് ചേരാനല്ലൂർ കർത്താവിന്റെ വീട്ടിലെ ഒരു യുവതി അന്യജാതിക്കാരനായ ഒരാളുമായി അനുരാഗത്തിലായി. വാർത്തയറിഞ്ഞ കർത്താവ് ക്ഷുഭിതനായി, ആ അന്യജാതിക്കാരനെ വധിക്കാൻ മട്ടാഞ്ചേരിയിലെ ഏതോ മാപ്പിളമാർക്ക് കല്പന കൊടുത്തു. അവർ ദൌത്യം നിർവഹിച്ചു. ആ അന്യജാതിക്കാരന്റെ ശിരസ്സ് അറുത്ത് കർത്താവിന്റെ കാൽക്കൽ കാഴ്ച വച്ചു. സംപ്രീതനായ കർത്താവു ചേരാനെല്ലൂരു നാട്ടുവഴിയുടെ (ഇന്നത്തെ വരാപ്പുഴ മുതൽ ‘കോകസന്ദേശ’ത്തിൽ പറയുന്ന പുകണക്കാവ് ക്ഷേത്രം വരെയുള്ള നാട്ടുവഴി) കിഴക്ക് മഞ്ഞുമ്മൽ പുഴ വരെയുള്ള സ്ഥലം മാപ്പിളമാർക്ക് കരമൊഴിവായി സമ്മാനം നൽകി. അങ്ങനെയാണ് ചേരാനല്ലൂരിൽ മുസ്ലിങ്ങൾ വന്നതെന്ന് അന്ന് കൊല നടത്തിയ മാപ്പിളയുടെ അനന്തര തലമുറയിൽപെട്ട മംഗലശ്ശേരി നൈന അബ്ബാസ് മകൻ റിട്ട. അദ്ധ്യാപകൻ എം. എ. അബ്ദുൽഖാദർ മാസ്റ്റർ ഈ ലേഖകനോട് നേരിട്ട് പറഞ്ഞിട്ടുള്ളതാണ്. ആദ്യകാലത്ത് എത്തിച്ചേർന്ന മുസ്ലിങ്ങൾ പിൽക്കാല ജന്മികളുമായി.\nമേല്പറഞ്ഞ മുസ്ലിങ്ങളും ക്രിസ്ത്യാനികളും കറകളഞ്ഞ കോൺഗ്രസ്സുകാരായിരുന്നു. കടുത്ത കമ്മ്യൂണിസ്റ്റ് വിരോധികളും. അവർക്കിടയിൽ കമ്മ്യൂണിസ്റ്റായി വാലത്ത് ജീവിച്ചു. ജീവിച്ചു എന്നല്ല, പോരടിച്ചു എന്ന് പറയണം. കാരണം, ഉപരോധം കൊണ്ട് വാലത്തിനെ അവർ ശ്വാസം മുട്ടിച്ചിരുന്നു. ‘കമ്മൂണിസ്റ്റ്’ എന്ന് അവഹേളിച്ചു. കുടിവെള്ളം വിലക്കി. അക്കാലത്ത് അവിടെ ക്രിസ്ത്യാനികളിൽ രണ്ടേരണ്ടു കമ്മ്യൂണിസ്റ്റുകളെ ഉണ്ടായിരുന്നുള്ളൂ…ഒരാൾ സഖാവ് പീറ്റർ വാര്യത്ത്. അടുത്തയാൾ സഖാവ് സേവിയർ. സഖാവ് എന്ന വിളി പരിഹസിച്ചു വിളിക്കുന്നതാണ്. ഈ മൂവരുമാണ് അന്നത്തെ കമ്മ്യൂണിസ്റ്റുകാർ. 1957-ലെ പഞ്ചായത്ത് തെരഞ്ഞെടുപ്പിൽ വാലത്ത് ആദ്യമായും അവസാനമായും കമ്മ്യൂണിസ്റ്റ് പാർടി സ്ഥാനാർഥിയായി മൽസരിച്ചു മൂന്നു വോട്ടിനു തോറ്റു. ഒരു കോൺഗ്രസ് കോട്ടയിൽ കയറി മാറ്റുരയ്ക്കാൻ കാണിച്ച ചങ്കൂറ്റവും മൂന്നു വോട്ടിന്റെ പരാജയവും വാലത്തിനു ഒരു കരുത്തുറ്റ പ്രതിച്ഛായ സമ്മാനിച്ചു.\nRetrieved from "http://ml.sayahna.org/index.php?title=VVK_Valath_15&oldid=18799"


കടുകട്ടി ഇംഗ്ലീഷ് വേണ്ടേ..വേണ്ടാ..സിവില് സര്‍വീസ് ബാലികേറാ മലയല്ല | CivilServiceToppersSpeak2017\nകടുകട്ടി ഇംഗ്ലീഷ് വേണ്ടേ..വേണ്ടാ..സിവില് സര്‍വീസ് ബാലികേറാ മലയല്ല\nരണ്ടാമത്തെ ശ്രമത്തിലാണ് അതുൽ ഐ.എ.എസ്. എന്ന ലക്ഷ്യം നേടുന്നത്. ആദ്യം പരിശീലനത്തിനൊന്നും പോകാതെ ഫ്രീയായി എഴുതി. കാര്യങ്ങൾ മനസ്സിലാക്കി\n# വിനോദ് പരിയാരം\nPublished: Jun 7, 2017, 11:22 AM IST\nകണ്ണൂർ പരിയാരം മേലേരിപ്പുറം എം.വി.ഹൗസിൽ അതുൽ ജെ.യുടെ നിഘണ്ടുവിൽ അസാധ്യം എന്നൊരു വാക്കില്ല. ഏതുപ്രതിസന്ധിയും മറികടന്ന് ലക്ഷ്യം നേടിയെടുക്കുക. അങ്ങനെയാണ് കുസാറ്റിൽ മെക്കാനിക്കൽ എൻജിനീയറിങ് കഴിഞ്ഞ് കാമ്പസ് ഇന്റർവ്യൂവിൽ ജോലി ലഭിച്ചിട്ടും വേണ്ടെന്നുവെച്ച് സിവിൽ സർവീസിന് പഠിക്കാൻ തുടങ്ങുന്നത്.\nനിരന്തരമായ സപര്യക്കൊടുവിൽ മലയാളികൾക്കെല്ലാം അഭിമാനമായി അഖിലേന്ത്യാതലത്തിൽ 13-ാം റാങ്കാണ് തേടിയെത്തിയത്. ഇത്തവണത്തെ സിവിൽ സർവീസിൽ കേരളത്തിലെ ഒന്നാമൻ.പയ്യന്നൂർ കേന്ദ്രീയവിദ്യാലയയിൽനിന്ന് പ്ലസ്ടു. പട്ടാളക്കാരനായ അച്ഛന്റെ സ്ഥലംമാറ്റത്തിനൊപ്പം രാജ്യത്തിന്റെ വിവിധ ഭാഗങ്ങളിലായിരുന്നു സ്കൂൾ പഠനം. ഏതുപ്രതിസന്ധിയും നേരിടാനുള്ള കരുത്താണ് ആ യാത്രകൾ നൽകിയത്.\nലക്ഷ്യം നേടിയത് രണ്ടാമത്തെ ശ്രമത്തിൽ\nരണ്ടാമത്തെ ശ്രമത്തിലാണ് അതുൽ ഐ.എ.എസ്. എന്ന ലക്ഷ്യം നേടുന്നത്. ആദ്യം പരിശീലനത്തിനൊന്നും പോകാതെ ഫ്രീയായി എഴുതി. കാര്യങ്ങൾ മനസ്സിലാക്കി. പിന്നെ തിരുവനന്തപുരം സിവിൽ സർവീസ് അക്കാദമിയിലും സ്വകാര്യ അക്കാദമിയിലും പ്രത്യേക പരിശീലനം നേടി. പരീക്ഷയും ഇന്റർവ്യൂവും കഴിഞ്ഞപ്പോൾ പ്രതീക്ഷയുണ്ടായിരുന്നു.\nഐ.എ.എസ്.തന്നെ കിട്ടുമെങ്കിലും ഐ.എഫ്.എസിനോടാണ് അതുലിന് താത്പര്യം. ജ്യോഗ്രഫിയാണ് ഓപ്ഷനൽ എടുത്തത്. നല്ല റാങ്കോടെ വിജയിക്കണമെന്ന ലക്ഷ്യത്തിനായി നന്നായി അധ്വാനിച്ചു. ഹിന്ദുപത്രം എല്ലാ ദിവസവും വായിക്കും. പേപ്പർകട്ടിങ് ശേഖരിച്ചുവെക്കാറില്ല. ചില വാർത്തകളുടെ ലിങ്ക് നോട്ട്ചെയ്തുവെക്കും. സാധാരണപോലെ ടി.വി. കാണും; പ്രത്യേകിച്ച് സ്പോർട്‌സ്.\nസിവിൽ സർവീസ് ബാലികേറാ മലയല്ല. അതിന് പുസ്തകപ്പുഴുവാകേണ്ടതുമില്ല. കടുകട്ടി ഇംഗ്ലീഷും ആവശ്യമില്ല. പ്രത്യേകിച്ച് ഇന്റർവ്യൂവിന്. നമ്മൾ പറയുന്നതിലെ കാര്യങ്ങളാണ് ഇന്റർവ്യൂ ബോർഡ് നോക്കുക. വേണമെങ്കിൽ മലയാളത്തിലും പറയാം. പറയാനുണ്ടെങ്കിൽ തീർച്ചയായും അവർ സഹായിക്കും. ഭാഷ പ്രശ്നമല്ല. ഈ മേഖലയിലേക്ക് വരാൻ താത്പര്യമുള്ളവരോട് ഇത്രയേ പറയാനുള്ളൂ: ‘എല്ലാ കാര്യത്തെക്കുറിച്ചും താത്പര്യത്തോടെ അറിയാൻ ശ്രമിക്കുക. സ്വന്തമായ അഭിപ്രായമുണ്ടാക്കാൻ ശ്രമിക്കുക. നാടിനെക്കുറിച്ചും നമ്മെക്കുറിച്ചും ആഴത്തിൽ മനസ്സിലാക്കുക. പൊതുവിജ്ഞാനം കാപ്‌സ്യൂൾ മോഡലിൽമാത്രം നേടാതെ എല്ലാ വശവും മനസ്സിലാക്കുക’. പ്രഗല്‌ഭരുടെ പ്രഭാഷണങ്ങൾ കേൾക്കുന്നതും ഗുണം ചെയ്യും -അതുൽ പറയുന്നു.


indian aros beat gokulam kerala – News18 Malayalam\nഗോകുലം വീണു; ആരോസിന്റെ ജയം എതിരില്ലാത്ത ഒരു ഗോളിന്\nLast Updated : December 21, 2018, 19:50 IST\nകട്ടക്ക്: ഐ ലീഗില് ഗോകുലം കേരള എഫ്.സിക്ക് തോല്‍വി. കട്ടക്കില് നടന്ന മത്സരത്തില് ഇന്ത്യന് ആരോസിനോട് എതിരില്ലാത്ത ഒരു ഗോളിനാണ് ഗോകുലം പരാജയപ്പെട്ടത്. കേരളാ ടീമിന്റെ മൂന്നാം തോല്‍വിയാണിത്. ആരോസിന്റെ രണ്ടാമത്തെ ജയവും. പെനാല്‍റ്റിയിലൂടെയായിരുന്നു ആരോസിന്റെ വിജയഗോള്.\nവിക്രം സിങ്ങിനെ ഡാനിയല് എഡോയും കാസ്ട്രോയും ചേര്‍ന്ന് ബോക്സില് വീഴ്ത്തിയതിനായിരുന്നു റഫറി പെനാല്‍റ്റി അനുവദിച്ചത്. കിക്കെടുത്ത അമര്‍ജിത്ത് സിങ്ങ് ലക്ഷ്യം കാണുകയും ചെയ്തു.\nAlso Read: കോഹ്‌ലിയുടെ അഗ്രഷന് നല്ലതോ?; ഇന്ത്യന് നായകനു നേരെ 'ബൗണ്‍സറുമായി' അക്തര്\nപ്രധാന താരങ്ങളായ പ്രീതം സിങ്, അര്‍ജുന് ജയരാജ്, അഭിഷേക് ദാസ് ഭഗത് എന്നിവര്‍ക്ക് വിശ്രമം അനുവദിച്ചായിരുന്നു കോച്ച് ബിനോ ജോര്‍ജ് ഇന്ന് ടീമിനെ ഇറക്കിയത്. ഇത് ടീമിന്റെ പ്രകടനത്തെ ബാധിക്കുകയും ചെയ്തു.\nDont Miss: ഫേസ്ബുക്കില് കവര് ചിത്രം മാറ്റിയ ബ്ലാസ്റ്റേഴ്‌സിനെ ട്രോളി ആരാധകര്\nഅവസാനം കളിച്ച മൂന്നു മത്സരങ്ങളില് ഗോകുലത്തിന്റെ രണ്ടാം തോല്‍വിയാണിത്. തോല്‍വിയോടെ ഒമ്പതു മത്സരങ്ങളില് നിന്ന് 10 പോയിന്റുമായി ഗോകുലം എട്ടാം സ്ഥാനത്ത് തുടരുകയാണ്. അതേസയമം എട്ടു മത്സരങ്ങളില് നിന്ന് ഏഴു പോയിന്റുള്ള ആരോസ് ഒമ്പതാം സ്ഥാനത്തെത്തി.\nFirst published: December 21, 2018, 19:39 IST


strong-room-checking | ശബരിമല സ്‌ട്രോങ് റൂം പരിശോധിക്കും; വഴിപാടായി കിട്ടിയ 40 കിലോ സ്വർണവും നൂറ് കിലോ വെള്ളിയിലും കുറവ്; ആഭരണങ്ങൾ സ്‌ട്രോങ് റൂമിൽ നിന്ന് മാറ്റിയതിന് രേഖകളില്ല; ഹൈക്കോടതി നിയോഗിച്ച ദേവസ്വം ഓഡിറ്റിങ് വിഭാഗം നാളെ സ്ട്രോംഗ് റൂം തുറന്ന് പരിശോധിക്കും; രജിസ്റ്ററിൽ രേഖപ്പെടുത്താത്തത് 2017ന് ശേഷം ലഭിച്ച കാണിക്ക - MarunadanMalayali.com\nMay 26, 2019 | 11:28 AM IST | Permalink\nതിരുവനന്തപുരം;ശബരിമലയിൽ വഴിപാടായി കിട്ടിയ 40 കിലോ സ്വർണവും നൂറ് കിലോ വെള്ളിയും കുറവ്. ഓഡിറ്റിംഗിൽ സ്വർണവും വെള്ളിയും കുറവുണ്ടായത് കണ്ടെത്തിനെ തുടർന്ന് ശബരിമല സ്ട്രോംഗ് റൂം നാളെ തുറന്ന് പരിശോധിക്കാൻ തീരുമാനം. സ്വർണവും വെള്ളിയും സ്ട്രോംഗ് റൂമിലേക്ക് മാറ്റിയതിന് രേഖകളില്ല. ഹൈക്കോടതി നിയോഗിച്ച ദേവസ്വം ഓഡിറ്റിങ് വിഭാഗം നാളെ സ്ട്രോംഗ് റൂം തുറന്ന് പരിശോധിക്കും. നടപടി വഴിപാട് ഇനത്തിൽ കിട്ടയ സ്വർണത്തിലും വെള്ളിയിലും കുറവ് കണ്ടെത്തിയതിനെ തുടർന്ന്.\nസഹബാങ്കുകളുടെ സ്ട്രോംഗ് റൂമുകൾ റിസർവ് ബാങ്ക് മാനദണ്ഡമനുസരിച്ചല്ല; ഭരണസമിതികൾക്കെതിരെ കേസെടുക്കാം; സ്‌ട്രോംഗ് റൂമിനുള്ള പണമുപയോഗിച്ച് പ്രസിഡന്റിന്റെ വീട് എസിയാക്കും; പിന്നെങ്ങനെ കള്ളന്മാർ സ്വർണം കൊണ്ടുപോകാതിരിക്കും\nചെറുവത്തൂർ ബാങ്ക് കവർച്ചയിൽ അധികാരികൾക്ക് മൗനം; എത്ര പേർ പണയം വച്ച സ്വർണ്ണമാണ് പോയതെന്ന് വ്യക്തതയില്ല; ഒരാഴ്ചക്കകം പ്രതികളെ പിടിക്കാൻ വല വിരിച്ച് പൊലീസ്; സ്‌ട്രോങ് റൂം നിർമ്മാണത്തിൽ ഗുരുതരമായ പാളിച്ചയെന്ന് വിലയിരുത്തൽ\nകാണിക്കയായി ലഭിക്കുന്ന സ്വർണവും വെള്ളിയും4എ രജിസ്റ്ററിൽ രേഖപ്പെടുത്തുകയാണ് പതിവ് സ്ട്രോംഗ് റൂമിലേക്ക് മാറ്റുമ്പോൾ രജിസ്റ്ററിലെ എട്ടാം നമ്പർ കോളത്തിലാണ് രേഖപ്പെടുത്തുക. 2017ന് ശേഷം ലഭിച്ചതിൽ നിന്നാണ് 40 കിലോ സ്വർണവും നൂറ് കിലോ വെള്ളിയും എട്ടാം നമ്പർ കോളത്തിൽ രേഖപ്പെടുത്തിയിട്ടില്ല. നാളെ നടക്കുന്ന പരിശോധനയിൽ സ്ട്രോംഗ് റൂുമിലെത്തിയ സ്വർണത്തിന്റെയും വെള്ളിയുടെയും അളവ് രേഖപ്പെടുത്തും. അങ്ങനെ രേഖപ്പെടുത്തുന്ന മഹസറിൽ സ്വർണവും വെള്ളിയും കൃത്യമായ അളവ് കണ്ടില്ലെങ്കിൽ ശബരിമലയിലെ ഉത്തരാദിത്തപ്പെട്ടവർ അതിന് മറുപടി നൽകേണ്ടതായി വരും.\nകുറവ് കണ്ടെത്തിയ സ്വർണവും വെള്ളിയും സ്‌ട്രോംഗ് റൂമിൽ എത്തിയിട്ടുണ്ടോ എന്നാണ് നാളെ പരിശോധിക്കുക. ഹൈക്കോടതി നിയോഗിച്ച ഓഡിറ്റ് വിഭാഗമാണ് നളെ പരിശോധന നടത്തുന്നത്. നാളെ 12മണിക്കാണ് സ്‌ട്രോങ്ങ് റൂം മഹസർ പരിശോധിക്കുക. 2017 ന് ശേഷം മൂന്ന് വർഷത്തെ വഴിപാടാണ് സ്‌ട്രോംഗ് റൂമിലേക്ക് മാറ്റിയതിന് രേഖകളില്ലാത്തത്. ആറന്മുളയിൽ ഉള്ള സ്ട്രോങ് റൂം മഹസർ ആണ് പരിശോധിക്കുക.\nശബരിമലയിൽ ഭക്തർ വഴിപാടിലൂടേയും കാണിക്കയിലൂടേയും ലഭിച്ച സ്വർണം, വെള്ളി എന്നിവയെല്ലാം ക്ഷേത്രത്തിലെ4എ രജിസ്റ്ററിൽ രേഖപ്പെടുത്തണം എന്നാണ് വ്യവസ്ഥ. ഈ രജിസ്റ്ററിൽ രേഖപ്പെടുത്തിയിട്ടുള്ള സ്വർണം പിന്നീട് സ്ട്രോംങ് റൂമിലേയ്ക്ക് മാറ്റുമ്പോൾ അത് രജിസ്റ്ററിന്റെ എട്ടാം നമ്പർ കോളത്തിൽ രേഖപ്പെടുത്തണം. എന്നാൽ ഇപ്പോൾ നഷ്ടപ്പെട്ട സ്വർണവും വെള്ളിയും ലഭിച്ചുവെന്ന് രേഖകൾ ഉണ്ടെങ്കിലും ഇത് സ്ട്രോംങ് റൂമിലേയ്ക്ക് മാറ്റിയതിന് തെളിവില്ല. ഇതിനെ തുടർന്നാണ് നാളെ സ്ട്രോംങ് റൂം പരിശോധിക്കുന്നത്.


ജിസിസിയില് പുകയില്ലാത്ത പുകയില ഉല്‍പ്പന്നവുമായി ഫിലിപ് മോറിസ് എത്തുന്നു - FUTURE KERALA - Daily on Business Economy and Society\nകത്താതെതന്നെ പുകയിലയെ ചൂടാക്കുന്നതിനുള്ള ഇലക്ട്രോണിക് ഉപകരണമായ ഐക്യുഒഎ ജിസിസിയിലേക്ക് കൊണ്ടുവരാനാണ് കമ്പനി പദ്ധതിയിടുന്നത്\nദുബായ്: പ്രമുഖ സിഗററ്റ് ബ്രാന്‍ഡ് മാല്‍ബോറോയുടെ നിര്‍മാതാക്കളും വിതരണക്കാരുമായ ഫിലിപ് മോറിസ് ഇന്റര്‍നാഷണല് (പിഎംഐ) ജിസിസിയില് പുകയില്ലാത്ത ഉല്‍പ്പന്നങ്ങള് കൊണ്ടുവരാന് ഒരുങ്ങുന്നു. സിഗററ്റിനേക്കാള് അപകടം കുറഞ്ഞ ഉല്‍പ്പന്നം ആയിരിക്കും ഇതെന്ന് കമ്പനി പറഞ്ഞു.\nകത്താതെതന്നെ പുകയിലയെ ചൂടാക്കുന്നതിനുള്ള ഇലക്ട്രോണിക് ഉപകരണമായ ഐക്യുഒഎ ജിസിസിയിലേക്ക് കൊണ്ടുവരാനാണ് പദ്ധതിയിടുന്നത്. ഇതിലൂടെ പുറത്തുവിടുന്ന ബാഷ്പത്തോടു കൂടിയ നികോട്ടിന് സിഗററ്റില് നിന്ന് പുറത്തു വരുന്ന പുകയേക്കാള് 90 മുതല് 95 വരെ ശതമാനം വിഷമയം കുറഞ്ഞവയായിരിക്കുമെന്നാണ് കമ്പനി അവകാശപ്പെടുന്നത്.\nഇന്ന് ലോകവ്യാപകമായി 25 മാര്‍ക്കറ്റുകളിലാണ് ഐക്യുഒഎസ് ലഭ്യമാകുന്നത്. 2017 ന്റെ അവസാനം ആവുമ്പോഴേക്കും പ്രധാന നഗരങ്ങളില് ഉള്‍പ്പടെ 30 മുതല് 35 മാര്‍ക്കറ്റുകളിലേക്ക് ഇത് എത്തിക്കാനാവുമെന്നാണ് പ്രതീക്ഷിക്കുന്നതെന്ന് ഫിലിപ് മോറിസ് മാനേജ്‌മെന്റ് സര്‍വീസസ് ലിമിറ്റഡിന്റെ കോര്‍പ്പറേറ്റ് അഫയേഴ്‌സ് ഡയറക്റ്റര് ലന ഗമാല് എല്‍ഡിന് പറഞ്ഞു. ജിസിസി വളരെ പ്രധാനപ്പെട്ട മാര്‍ക്കറ്റാണെന്നും ഇവിടേക്ക് വളരെ വേഗത്തില് ഉല്‍പ്പന്നം എത്തിക്കുമെന്നും അവര് വ്യക്തമാക്കി.\nഐക്യുഒഎസ്സില് ഉപയോഗിക്കുന്ന പുകയില സ്റ്റിക്കുകള് അറിയപ്പെടുന്നത് ഹീറ്റ്‌സ്, ഹീറ്റ് സ്റ്റിക്‌സ് എന്നീ പേരുകളിലാണ്. ഇവ തീ പിടിപ്പിക്കേണ്ടതില്ല അതിനാല് മാലിന്യ കൂനകളിലേക്ക് സുരക്ഷിതമായി തള്ളാന് കഴിയും. ഇതിനകം രണ്ട് മില്യണില് അധികം ഉപഭോക്താക്കളാണ് ഐക്യുഒഎസ് ഉപയോഗിക്കുന്നത്. ഉപകരണം വീണ്ടും നിറച്ച് ഉപയോഗിക്കാന് സാധിക്കും. ഇതിലേക്ക് ഹീറ്റ്സ്റ്റിക് കയറ്റിയതിന് ശേഷം ഉപകരണത്തിലെ ബട്ടണില് അമര്‍ത്തിയാല് ഇത് പ്രവര്‍ത്തനക്ഷമമാകും. സ്റ്റിക് ചൂടാകുന്നതിനായി 20 സെക്കന്റ് കാത്തിരിക്കണം.\nപുകവലി ഉപേക്ഷിക്കാന് കഴിയാത്തവര്‍ക്ക് ഉപയോഗിക്കാന് പറ്റിയ ഏറ്റവും നല്ല മാര്‍ഗമാണ് ഐക്യുഒഎസ്സെന്ന് പിഎംഐ വ്യക്തമാക്കി. പുതിയ സാങ്കേതിക വിദ്യയെ ഉപയോഗപ്പെടുത്തിക്കൊണ്ട് രൂപവല്‍ക്കരിക്കുന്ന ഇത്തരത്തിലുള്ള അപകടസാധ്യത കുറഞ്ഞ രീതികള് പുകവലിക്കുന്നവര്‍ക്കിടയില് പ്രോത്സാഹിപ്പിക്കണമെന്ന് ഗവണ്‍മെന്റിനോടും ആരോഗ്യ സംഘടനകളോടും ആവശ്യപ്പെട്ടിരിക്കുകയാണ് പുകയില ഭീമന്.\nഐക്യുഒഎസ് പൂര്‍ണമായി അപകടമില്ലാത്തതാണെന്ന് വിശ്വസിക്കുന്നില്ലെന്നും എന്നാല് പുകവലിയെ അപേക്ഷിച്ച് ഇത് ഇത് കൂടുതല് സുരക്ഷിതമാണ്. പുകവലിയില് നിന്നുള്ള പ്രശ്‌നങ്ങള് പരിഹരിക്കാനാണ് നിലവില് കമ്പനി ശ്രമിക്കുന്നതെന്നും പിഎംഐയുടെ കോര്‍പ്പറേറ്റ് അഫയേഴ്‌സ് ആര്‍ആര്‍പി മാനേജര് ജോഷ്വാ ഗിഡിയോണ് പറഞ്ഞു. പുകവലിക്കാത്തവര് ഈ ഉല്‍പ്പന്നം ഉപയോഗിക്കുന്നത് കാണാന് ആഗ്രഹിക്കുന്നില്ലെന്നും പരീക്ഷിച്ചതിന് മാത്രമേ ഉല്‍പ്പന്നത്തെ പുതിയ മാര്‍ക്കറ്റുകളില് ഉപയോഗിക്കാവുയെന്നും അദ്ദേഹം. പുകവലി ഉപയോഗിക്കാത്തവര് ഇതില് താല്‍പ്പര്യം കാണിച്ചാല് അത് പ്രധാന പ്രശ്‌നമായി മാറുമെന്നും അദ്ദേഹം കൂട്ടിച്ചേര്‍ത്തു.\nഇ-സിഗററ്റ് പോലെയുള്ള പുകയില്ലാത്ത ഉല്‍പ്പന്നങ്ങളില് നിന്ന് വരുന്ന വിഷ വാതകം സിഗററ്റിന്റെ പുകയില് നിന്നു വരുന്നതിന് സമാനമാണെന്നാണ് ശാസ്ത്രജ്ഞരുടെ കണ്ടെത്തല്. ഇത്തരം ഉല്‍പ്പന്നങ്ങളില് നിന്നുവരുന്ന പുക സാധാരണ സിഗരറ്റിനേക്കാള് 1 ശതമാനത്തിന്റെ കുറവ് മാത്രമാണ്.\nTags:\tPhilips Morris arrives with smokeless tobacco products


കന്നഡ നടി സുഹൃത്തിന്റെ വീട്ടില് തൂങ്ങി മരിച്ചു;ഭര്‍ത്താവിന്റെ പരാതിയില് ആണ് സുഹൃത്ത് അറസ്റ്റില്. | Daily Indian Herald\nMarch 3, 2016 11:31 am By : Indian Herald Staff\nകന്നഡ സീരിയല് നടിയെ സുഹൃത്തിന്റെ വീട്ടിലെ മുറിയില് തൂങ്ങി മരിച്ചനിലയില് കണ്ടെത്തി. അവനു മത്തു ഷരവാണി സീരിയല് താരം ശ്രുതിയെയാണ് മരിച്ചനിലയില് കണ്ടെത്തിയത്. സംഭവവുമായി ബന്ധപ്പെട്ട് സുഹൃത്ത് ശ്രീകാന്തിനെ പൊലീസ് അറസ്റ്റ് ചെയ്തു. ശ്രുതിയുടെ ഭര്‍ത്താവും ബിസിനസുകാരനുമായ ഉമേഷ് നല്‍കിയ പരാതിയുടെ അടിസ്ഥാനത്തിലാണ് അറസ്റ്റ്.\nകച്ചോഹള്ളിക്ക് സമീപത്തെ മദനയാകനഹള്ളിയിലെ വീട്ടിലാണ് ശ്രുതിയെ മരിച്ച നിലയില് കണ്ടെത്തിയത്. ശ്രുതിയും ശ്രീകാന്തും ദീര്‍ഘ നാളായി സുഹൃത്തുക്കളായിരുന്നുവെന്ന് പൊലീസ് പറഞ്ഞു. ചൊവ്വാഴ്ച ശ്രീകാന്തിന്റെ വീട്ടില് നടന്ന പാര്‍ട്ടിക്കിടെ ഇരുവരും തമ്മില് തര്‍ക്കമുണ്ടായിരുന്നു. ഇതിന്റെ മനോവിഷമത്തിലാണ് ശ്രുതി ആത്മഹത്യ ചെയ്തതെന്നാണ് പൊലീസിന്റെ നിഗമനം.\nമുറികളിലൊന്നില് വിശ്രമിച്ചിരുന്ന ശ്രുതി ഏറെനേരം കഴിഞ്ഞിട്ടും പുറത്തുവന്നില്ല. തുടര്‍ന്ന് വാതില് ചവിട്ടിപ്പൊളിച്ച് ശ്രീകാന്ത് നടത്തിയ പരിശോധനയിലാണ് ശ്രുതിയെ തൂങ്ങിമരിച്ച നിലയില് കണ്ടെത്തിയത്. ശ്രുതിയുടെ മരണത്തില് ശ്രീകാന്തിന് പങ്കുണ്ടെന്ന് ഭര്‍ത്താവ് ആരോപിച്ചു\nTags: kannada artist, suicide\nയുഎസ് നടന് മാര്‍ക് സാലിംഗ് തൂങ്ങിമരിച്ച നിലയില്; ജീവനൊടുക്കിയത് കുട്ടികളെ ലൈംഗിക ചിത്രീകരണത്തിന് ഉപയോഗിച്ചെന്ന കേസില് ശിക്ഷ കാത്തുകഴിയവേ


സൌദി കെഎംസിസി റിയാദ് സെന്‍ട്രല് കമ്മിറ്റി ഉത്തരേന്ത്യയില് 70 കുഴല്‍ക്കിണറുകള് നിര്‍മിക്കും\n20 May, 2018 at 12:19 PM\nമുസ്ലിം ലീഗിന്റെ എഴുപതാം വാര്‍ഷിക ആഘോഷത്തിലായിരുന്നു പ്രഖ്യാപനം\nസൌദി കെഎംസിസി റിയാദ് സെന്‍ട്രല് കമ്മിറ്റി ഉത്തരേന്ത്യയില് 70 കുഴല്‍ക്കിണറുകള് നിര്‍മിച്ചു നല്‍കും. മുസ്ലിം ലീഗിന്റെ എഴുപതാം വാര്‍ഷിക ആഘോഷത്തിലായിരുന്നു പ്രഖ്യാപനം. സമ്മേളനത്തില് ഈ വര്‍ഷത്തെ എഴുപത് ഇന കര്‍മ പരിപാടികളും പ്രഖ്യാപിച്ചു.\nറിയാദിലെ ബത്ഹയിലായിരുന്നു കെഎംസിസിയുടെ എഴുപതാം വാര്‍ഷികാഘോഷം. നിരവധി പ്രവര്‍ത്തകര് ആഘോഷത്തിനെത്തി. കേക്ക് മുറിച്ചും മധുരം കൈമാറിയും വാര്‍ഷികാഘോഷം. സമ്മേളനം കെഎംസിസി നാഷണല് കമ്മിറ്റി ജന.സെക്രട്ടറി അക്ബര് വേങ്ങാട്ട് ഉദ്ഘാടനം ചെയ്തു.\nഉത്തരേന്ത്യയില് നിര്‍മിക്കുന്ന എഴുപത് കുഴല്‍ക്കിണറുകളുടെ പ്രഖ്യാപനം നേതാക്കള് നടത്തി. പ്രാദേശിക കമ്മിറ്റികളും വ്യക്തികളും കുഴല്‍ക്കിണറുകള് സമ്മേളനത്തിനിടെ സ്പോണ്‍സര് ചെയ്തു. സംഘടനയുടെ ഒരു വര്‍ഷത്തേക്കുള്ള കര്‍മ പദ്ധതി പ്രഖ്യാപനവുമുണ്ടായി. നാട്ടിലേക്ക് തിരിക്കുന്ന കെകെഎ ഖാദറിന് പരിപാടിയില് യാത്രയയപ്പ് നല്‍കി. സിപി മുസ്തഫ അധ്യക്ഷനായിരുന്നു. അര്‍ഷുല് അഹ്മദ് മുഖ്യ പ്രഭാഷണം നടത്തി. ജലീല് തിരൂര്, കെടി അബൂബക്കര്, കെ.കെ കോയാമു ഹാജി, അഷ്റഫ് തങ്ങള്, നാസര് കായല്‍പട്ടണം, സത്താര് താമരത്ത്, എന്നിവര് സംസാരിച്ചു.\nborewellboy rescued from borewell\nഇറാൻ യു.എസ് സംഘർഷം; ആശങ്കയൊഴിയാതെ ഗൾഫ് മേഖല


എന്ത് സ്‌നീക്കറുകൾ തിരഞ്ഞെടുക്കണം? മികച്ചവയുടെ അവലോകനം. | സ്റ്റൈലിഷ് പുരുഷന്മാർ\nപാക്കോ മരിയ ഗാർസിയ | | കാൾസോഡോ\nഇന്നത്തെ മനുഷ്യൻ ഏറ്റെടുക്കുന്നു നിങ്ങളുടെ ശാരീരികക്ഷമത മെച്ചപ്പെടുത്തുന്നതിനും സ്വയം വിനോദിപ്പിക്കുന്നതിനും ആരോഗ്യം മെച്ചപ്പെടുത്തുന്നതിനുമായി വിവിധ കായിക വിഭാഗങ്ങൾ. സുഖമായിരിക്കാനും നന്നായി പരിശീലിപ്പിക്കാനും ശരിയായ പാദരക്ഷകൾ വളരെ പ്രധാനമാണെന്ന് വ്യക്തമാണ്. അതിനാൽ, സ്പോർട്സിനായി നല്ല ഷൂസ് വാങ്ങേണ്ടത് പ്രധാനമാണ്.\nമാര്ക്കറ്റ് പ്രൊപ്പോസലുകള് കാണാതിരിക്കാന്, ഇവിടെ നമുക്ക് മൂന്ന് "ബി" ഉള്ള മോഡലുകളുടെ ഒരു നിര വിടാം: നല്ലതും നല്ലതും വിലകുറഞ്ഞതും.\n1 പുതിയ ബാലൻസ് ഫ്രഷ് ഫോം 1080v8\n2 സോക്ക് ഇഫക്റ്റ് ഉള്ള സ്വീഡ് ക്ലാസിക്\n3 പുതിയ ബാലൻസ് ഫ്രഷ് ഫോം സാന്റെ v4\n4 നൈക്ക് എയർ മാക്സ്\n5 സ്പോർട്സ് ഷൂസ്: സ uc ക്കോണി ട്രയംഫ് ഐ‌എസ്ഒ 4\nപുതിയ ബാലൻസ് ഫ്രഷ് ഫോം 1080v8\nഈ ബ്രാൻഡ് ഒരു ക്ലാസിക് ആണ്, ഏറ്റവും പ്രധാനം അതിന്റെ സൗന്ദര്യാത്മകത തികച്ചും ജനറിക് ആണ് എന്നതാണ്. അവരോടൊപ്പം ഞങ്ങൾക്ക് ജിമ്മിൽ പോകാം, ജോഗ് ചെയ്യാം, പ്രവർത്തിപ്പിക്കാം, പ്രത്യേക മാനദണ്ഡങ്ങൾ ആവശ്യമില്ലാത്ത പ്രവർത്തനങ്ങൾ നടത്താം. ഓണാണ് അതിന്റെ നീല നിറം എല്ലാത്തരം വസ്ത്രങ്ങളുമായി സംയോജിക്കുന്നു, നമുക്കറിയാം, ഇത് പുരുഷ ലിംഗത്തിന് നല്ലതാണ്.\nസോക്ക് ഇഫക്റ്റ് ഉള്ള സ്വീഡ് ക്ലാസിക്\nഇത് അത്തരമൊരു പരമ്പരാഗത മാതൃകയല്ല, പക്ഷേ നിരവധി ഉപയോക്താക്കൾക്ക് സ offer കര്യം വാഗ്ദാനം ചെയ്യും. നമ്മൾ ശൈത്യകാലത്തിന്റെ മധ്യത്തിലാണെങ്കിൽ, തണുപ്പിൽ നിന്ന് കണങ്കാലുകളെ അല്പം സംരക്ഷിക്കാൻ സോക്ക് സഹായിക്കും. ഈ മോഡൽ വളരെ മാന്യവും ബദലുമാണ്, ഇതിന് ന്യായമായ € 100 ചിലവാകും.\nപുതിയ ബാലൻസ് ഫ്രഷ് ഫോം സാന്റെ v4\nപാരാ ആ നെയ്തതും മൃദുവായ പാദരക്ഷകളും ഇഷ്ടപ്പെടുന്നവർ, ഈ മോഡൽ അനുയോജ്യമാകും. കാൽവിരലുകൾക്ക് കുറച്ച് സഞ്ചാര സ്വാതന്ത്ര്യമുണ്ടാകും, സ്വയം ഒരു ആശ്വാസ ഓപ്ഷനായി നിലകൊള്ളുന്നു. അവരുടെ തിളക്കമുള്ള നിറങ്ങൾ ഈ സ്പോർട്സ് ഷൂസിന് ധാരാളം മനോഭാവം നൽകുന്നു.\nസുസ് കറുപ്പും സൈനിക പച്ചയും സംയോജിപ്പിക്കുന്ന നിറങ്ങൾ നമ്മെ അച്ചടക്കത്തിലേക്ക് പ്രവേശിപ്പിക്കും. മിതമായ എർണോണോമിക്സ് ഉള്ള ഇവ ശാന്തമാണ്, ഇത് വ്യായാമത്തിനായി പാർക്കിൽ പോകാൻ അനുയോജ്യമായ ഷൂ ആക്കുന്നു. പ്രശസ്ത കമ്പനിക്ക് നല്ല വിൽപ്പന രജിസ്റ്റർ ചെയ്ത ഈ സ്പോർട്ടി ജോഡിയുമായി നമുക്ക് മലകളിലേക്ക് പോകാം.\nസ്‌പോർട്‌സിനായുള്ള സ്‌നീക്കറുകൾ: സ uc ക്കോണി ട്രയംഫ് ഐ‌എസ്ഒ 4\nറണ്ണിയ ബ്രാൻഡിൽ നിന്ന് ഇവ നെയ്തതും സുഷിരങ്ങളുള്ളതുമായ ഡിസൈനർ ഷൂസും കട്ടിയുള്ള കാലുകളും തമ്മിലുള്ള മികച്ച ബാലൻസാണ് അവ. ഇത് ട്രെഡിൽ കൂടുതൽ സ്ഥിരത നൽകുന്നു, ഇളം പാദരക്ഷകളെക്കുറിച്ച് സംശയമുള്ള ആളുകളെ ബോധ്യപ്പെടുത്താൻ കഴിയുന്ന ഒന്ന്. വൈവിധ്യമാർന്ന ശാരീരിക പ്രവർത്തനങ്ങൾ നടത്തുമ്പോൾ അവ തികച്ചും വൈവിധ്യമാർന്ന ഹൈബ്രിഡാണ്.\nഇമേജ് ഉറവിടങ്ങൾ: Deporlovers / empezaracorrer.com\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » ഫാഷൻ » കാൾസോഡോ » സ്‌പോർട്‌സിനായുള്ള സ്‌നീക്കറുകൾ, മികച്ച ബ്രാൻഡുകൾ


ഡിഎംകെ-കോൺഗ്രസ് മണ്ഡലങ്ങളിൽ ധാരണ; കനിമൊഴി തൂത്തുക്കുടിയിൽ\nസ്വന്തം ലേഖകൻ March 15, 2019 09:43 PM IST\nതമിഴ്നാട്ടില് ഡിഎംകെയും സഖ്യകക്ഷികളും മത്സരിക്കുന്ന മണ്ഡലങ്ങളുടെ കാര്യത്തില് ധാരണയിലെത്തി. ചെന്നൈയിലെ മൂന്ന് സീറ്റിലും ഡിഎംകെ സ്ഥാനാര്‍ഥികളെ നിര്‍ത്തും. കോയമ്പത്തൂരും മധുരയും സിപിഎമ്മിന് നല്‍കി. കന്യാകുമാരി അടക്കമുള്ള പത്ത് മണ്ഡലങ്ങളിലാണ് കോണ്‍ഗ്രസ് ജനവിധി തേടുക.\nശ്രീപെരുംപുത്തൂര്, കാഞ്ചീപുരം, തെങ്കാശി, നീലഗിരി, തഞ്ചാവൂര്, സേലം, ധര്‍മപുരി, പൊള്ളാച്ചി തുടങ്ങിയവയാണ് ഡിഎംകെ മത്സരിക്കുന്ന പ്രധാന മണ്ഡലങ്ങള്. പാര്‍ട്ടിയുടെ സ്ഥാനാര്‍ഥികളില് പ്രമുഖയായ കനിമൊഴി തൂത്തുക്കുടിയില് നിന്ന് ജനവിധി തേടാനാണ് സാധ്യത. മുതിര്‍ന്ന കോണ്‍ഗ്രസ് നേതാവ് മണിശങ്കര് അയ്യര് മത്സരിക്കുമെന്ന് കരുതിയിരുന്ന മയിലാടുതുറൈ ഡിഎംകെ ഏറ്റെടുത്തു. ഇരുപത് ഡിഎംകെ സ്ഥാനാര്‍ഥികളെ ഞായറാഴ്ച പ്രഖ്യാപിക്കും.\nപുതുച്ചേരിക്ക് പുറമെ ശിവഗംഗ, കന്യാകുമാരി, കൃഷ്ണഗിരി, ആറണി, വിരുതുനഗര് തുടങ്ങിയവയാണ് കോണ്‍ഗ്രസ് മത്സരിക്കുന്ന പ്രധാന സീറ്റുകള്. നാഗപട്ടണവും തിരുപ്പൂരുമാണ് സിപിഐക്ക്. ചിദംബരം, വില്ലുപുരം മണ്ഡലങ്ങളില് വിസികെയും രാമനാഥപുരത്ത് മുസ്്ലിം ലീഗും മത്സരിക്കും. ഇറോഡില് എംഡിഎംകെ, നാമക്കലില് കെഡിഎംകെ, പെരമ്പല്ലൂരില് ഇന്ത്യ ജനനായക കക്ഷി എന്നീ പാര്‍ട്ടികള് മത്സരിക്കും.


സര്‍വീസ് നിര്‍ത്തിയ ബോയിംഗ് 737 മാക്‌സ് വിമാനങ്ങളില് കൂടുതല് സുരക്ഷാപ്രശ്‌നങ്ങള്\n4 Jun 2019 8:44 AM GMT\nബോയിങ് 737 മാക്സ് വിമാനങ്ങളിലും അതിന്‍റെ മുന്‍തലമുറയില്‍പെട്ട വിമാനങ്ങളിലും അമേരിക്ക കൂടുതല് സുരക്ഷാ പ്രശ്നങ്ങള് കണ്ടെത്തി. മുന്നൂറോളം 737 മാക്സ് വിമാനങ്ങള് പരിശോധിക്കാന് വിമാന കമ്പനികളോട് ഫെഡറൽ ഏവിയേഷൻ അഡ്മിനിസ്ട്രേഷൻ നിര്‍ദ്ദേശിച്ചിരുന്നു.\nതുടരെത്തുടരെ അപകടങ്ങള് ഉണ്ടായതോടെ ബോയിങ് 737 മാക്സ് വിമാനങ്ങള് മാര്‍ച്ചു മാസത്തില് സർവീസ് അവസാനിപ്പിച്ചിരുന്നു. എത്യോപ്യൻ എയർലൈൻസ്, ലയൺ എയർ അപകടങ്ങളില് മാത്രം ഈ വര്‍ഷം 346 പേരാണ് മരണപ്പെട്ടത്.2ദുരന്തങ്ങളും 737 മാക്സ് വിമാനങ്ങളിലെ നിയന്ത്രണ സോഫ്റ്റ്‌വെയറിന്റെയും സെൻസറുകളുടെയും തകരാർ മൂലമാണെന്ന് വിമാന നിര്‍മ്മാണ കമ്പനി അംഗീകരിച്ചിരുന്നു. എന്നാല് വിമാനത്തിന്‍റെ ചിറകുകളടക്കം പല ഭാഗങ്ങളും ശരിയായ രീതിയിലല്ല നിര്‍മ്മിച്ചിരിക്കുന്നത് എന്നാണ് ഇപ്പോള് കണ്ടെത്തിയിരിക്കുന്നത്. എന്നാല് ഇരുപത് 737 മാക്സ് വിമാനങ്ങളില് മാത്രമാണ് പ്രശ്നങ്ങള് ഉള്ളതെന്ന് ബോയിങ് വിശദീകരിക്കുന്നു. 159 വിമാനങ്ങൾകൂടെ പരിശോധിക്കും. കൂടാതെ, മുന്‍കാല മോഡലായ 737 എൻ.ജി വിമാനങ്ങളില് 133 എണ്ണവും പരിഷിധിക്കുമെന്നും കമ്പനി പറയുന്നു.\n737 മാക്സ് 8 മോഡൽ വിമാനങ്ങൾക്ക് എല്ലാ രാജ്യങ്ങളും പറക്കൽ അനുമതി നിഷേധിച്ചിരിക്കുകയാണിപ്പോൾ. മാർച്ചിൽ ഒറ്റ ഓർഡർ പോലും 737 മാക്സിന് ലഭിച്ചിട്ടില്ലെന്ന് ബോയിങ്ങിന്‍റെ വിൽപനക്കണക്കുകൾ വ്യക്തമാക്കുന്നു. 737 ശ്രേണിയിലെ മറ്റു മോഡലുകളുടെ കച്ചവടവും കുത്തനെ ഇടിയുകയാണ്. ഇത്തരം വിമാനങ്ങളിലെ നിയന്ത്രണ സോഫ്റ്റ്‌വെയർ പരിഷ്കരിക്കുമെന്ന് കമ്പനി നേരത്തെ പറഞ്ഞിരുന്നെങ്കിലും ഇതുവരെ അതിലൊരു തീരുമാനവും ആയിട്ടില്ല.\n737 Max Boeing Safety


galaxy F41: പുതിയ #FullOn Galaxy F Series പ്രഖ്യാപിച്ച് Samsung; സ്മാര്‍ട്ട് ഫോണ് പ്രേമികള് ആവേശത്തിൽ! - samsung announced brand new fullon galaxyfseries and the hype is crazy fea ture | Samayam Malayalam\nsamsung announced brand new fullon galaxyfseries and the hype is crazy fea ture\nപുതിയ #FullOn Galaxy F Series പ്രഖ്യാപിച്ച് Samsung; സ്മാര്‍ട്ട് ഫോണ് പ്രേമികള് ആവേശത്തിൽ!\nsaifudheen tm | Samayam Malayalam | Updated: Sep 26, 2020, 6:27 PM\nപുതിയ #FullOn Galaxy F Series പ്രഖ്യാപിച്ചിരിക്കുകയാണ് Samsung. Galaxy F41 ആണ് F Series-ൽ പുറത്തിറങ്ങുന്ന ആദ്യ Samsung സ്മാര്‍ട്ട് ഫോണ്. ഒക്ടോബര് 8-ന് വൈകുന്നേരം 5.30-ന് നടക്കുന്ന ലോ‍ഞ്ചിനായി കാത്തിരിക്കാം. ഫോണിനെ കുറിച്ച് കൂടുതൽ അറിയാം.\nസ്മാര്‍ട്ട് ഫോണ് പ്രേമികളെ ആവേശത്തിലാഴ്ത്തി പുതിയ 'F' ബോംബ് വർഷിപ്പിച്ചിരിക്കുകയാണ് Samsung. സ്മാര്‍ട്ട് ഫോണ് ഭീമന്‍മാര് പുറത്തിറക്കുന്ന ഏറ്റവും പുതിയ, കിടിലന് #FullOn Galaxy F Series-നെ കുറിച്ചാണ് പറയുന്നത്. ഇത്തവണ Flipkart-നൊപ്പം കൈകോര്‍ത്താണ് പുതിയ ഫോണ് Samsung പ്രഖ്യാപിച്ചിരിക്കുന്നത്. #WheresTheF എന്ന സോഷ്യൽ മീഡിയ ക്യാംപയിന് നിമിഷങ്ങള്‍ക്കകം തന്നെ Twitter-ൽ ടോപ് ട്രെൻഡിങ് ആയി മാറിയിരുന്നു.\nതൊട്ടുപിന്നാലെ Flipkart-നെ #FullOn മൂഡിലേക്ക് നയിച്ച് കൊണ്ട് പുതിയ സ്മാര്‍ട്ട് ഫോണ് സിരീസ് Samsung പ്രഖ്യാപിക്കുകയും ചെയ്തു.\nഇന്ത്യയിലെ ഏറ്റവും വിശ്വസ്തരായ, സ്മാര്‍ട്ട് ഫോണ് ബ്രാൻഡായ Samsung, ഇന്ത്യയില് നിന്ന് വളര്‍ന്നുവന്ന ഇ-കൊമേഴ്സ് പ്ലാറ്റ്ഫോമായ Flipkart-നെ കൂട്ടുപിടിച്ച് രാജ്യത്തെ യുവജനതയെ ആവേശത്തിലാഴ്ത്താനുള്ള ഒരുക്കത്തിലാണ്. Galaxy F Series സ്മാര്‍ട്ട് ഫോണുകളുടെ ആദ്യ ഗ്ലോബൽ ലോഞ്ച് Gen Z-ന് ആവേശം പകരുന്ന കാര്യമായി മാറും. യുവജനതയുടെ സോഷ്യൽ, പ്രൊഫഷണൽ ആവശ്യങ്ങളെയെല്ലാം സഹായിക്കുന്ന തരത്തിലുള്ള ഹൈ-പെര്‍ഫോമിങ് സ്മാര്‍ട്ട് ഫോണാണ് പുറത്തിറങ്ങാനൊരുങ്ങുന്നത്.\nടീസര് അടിപൊളിയല്ലേ! പുത്തൻ Samsung സ്മാര്‍ട്ട് ഫോണ് സിരീസ് നമ്മുടെ മനസ്സിനെ Full On മൂഡിലേക്ക് നയിക്കുമെന്ന് ഉറപ്പായിരിക്കുകയാണ്. ജീവിതത്തിലെ ഓരോ നിമിഷങ്ങളെയും ആഘോഷമാക്കി മാറ്റുന്ന, ആസ്വദിക്കുന്ന Gen Z ജീവിതശൈലിയാണ് നമുക്ക് ടീസറിൽ കാണാന് കഴിയുന്നത്.\nഇപ്പോള് ലഭിക്കുന്ന വിവരങ്ങള് അനുസരിച്ച് Galaxy F41 ആയിരിക്കും #FullOn Galaxy F Series-ൽ പുറത്തിറങ്ങുന്ന ആദ്യ സ്മാര്‍ട്ട് ഫോണ്. Samsung-ന്‍റെ പുത്തൻ ടെക്നോളജിയിൽ നിര്‍മ്മിച്ച സ്മാര്‍ട്ട് ഫോണ് Flipkart-ന്‍റെ മികവുറ്റ കണ്‍സ്യൂമര് അണ്ടര്‍സ്റ്റാന്‍റിങ് വഴിയാണ് മാര്‍ക്കറ്റ് ചെയ്യപ്പെടുന്നത്. കരുത്തുറ്റ 6000mAh ബാറ്ററിക്കൊപ്പം #FullOnPower ആയിരിക്കും ഫോണ് സമ്മാനിക്കുക.ഈ സ്മാര്‍ട്ട് ഫോണിലെ മറ്റൊരു #FullOnLit Feature ആയ sAMOLED Display നിങ്ങള്‍ക്ക് #FullOnFlex അനുഭവമാണ് ഒരുക്കുന്നത്. ഫെസ്റ്റിവൽ സീസണും Flipkart-ന്‍റെ ബിഗ് ബില്യണ് സെയിലും വരാനിരിക്കേ, ഈ കൂട്ടുകെട്ട് സിനിമകളും, ഗെയിമുകളും, സംഗീതവും വിനോദവും സമ്മാനിക്കുന്ന 'full on' അനുഭവങ്ങളാണ് കാത്തുവെക്കുക.\nകൂടുതൽ പേരും വീട്ടിൽ ജോലി ചെയ്യുന്ന, വിദ്യാര്‍ത്ഥികള് ഓണ്‍ലൈന് ആയി പഠനം നടത്തുന്ന ഈ സമയത്ത് ഫോണ് ഉപയോഗം ദിവസത്തിൽ ഏറ്റവും കുറഞ്ഞത്6മണിക്കൂറുകള് വരെയെങ്കിലും ആയി വര്‍ധിച്ചിട്ടുണ്ട്. അതുകൊണ്ട് തന്നെ കൂടുതൽ മികവുറ്റ ഒരു സ്മാര്‍ട്ട് ഫോണ് വെറും സ്വപ്നം മാത്രമല്ല, ഒരു ആവശ്യം കൂടിയായി മാറിയിരിക്കുകയാണ്.\n" ഉപയോക്തൃ കേന്ദ്രീകൃതമായ പുതുമകളിലാണ് Samsung ശ്രദ്ധ കൊടുക്കുന്നത്, ഏറെ സാമൂഹിക താൽപ്പര്യമുള്ള ഉപയോക്താക്കളുടെ ആഗ്രഹങ്ങള് ഉയര്‍ന്ന നിലയിലേക്ക് നയിക്കുന്ന ആഘോഷമാണ് Flipkart-നൊപ്പം ചേര്‍ന്ന് ഇന്ത്യയിൽ ഡിസൈന് ചെയ്ത Galaxy F ഒരുക്കുക, Galaxy F-ലൂടെ യുവജനങ്ങളെ അവര് ഏറ്റവുമധികം ഇഷ്ടപ്പെടുന്ന രീതിയിൽ ജീവിക്കാനുള്ള കിടിലന് ഫീച്ചറുകളാണ് Samsung-ഉം Flipkart-ഉം ഒരുക്കുക. Gen Z ഉപയോക്താക്കളുടെ ജീവിതശൈലിയെ നിര്‍വചിക്കുന്ന 'full on' മൂഡ് തന്നെയാണ് Galaxy F. Galaxy F Series സ്മാര്‍ട്ട് ഫോണുകള് ജീവിതം 'full on' ആക്കി മാറ്റുമെന്ന ആത്മവിശ്വാസത്തിൽ തന്നെയാണ് ഞങ്ങള്" - Samsung India, സീനിയര് വൈസ് പ്രസിഡന്‍റും ഹെഡ് ഓഫ് ഇ-കൊമേഴ്സ് ബിസിനസുമായ അസിം വര്‍സി പറഞ്ഞു.\nSamsung-നൊപ്പമുള്ള കൂട്ടുകെട്ടിനെ കുറിച്ച് Flipkart ഗ്രൂപ്പ് സിഇഒ കല്യാണ് കൃഷ്ണമൂര്‍ത്തിയുടെ വാക്കുകളിങ്ങനെ - " ഇന്ത്യയിൽ തന്നെ വളര്‍ന്നുവന്ന ഒരു കമ്പനി എന്ന നിലയിൽ, ഇവിടുത്ത ഉപയോക്താക്കളെ മനസ്സിലാക്കാനും അവര്‍ക്ക് ആവശ്യമായ ഉൽപ്പന്നങ്ങള്‍ക്ക് മികച്ച ബ്രാൻഡുകളുമായി കൈകോര്‍ത്ത് എത്തിക്കുന്നതിലും ഞങ്ങള്‍ക്ക് അഭിമാനമുണ്ട്, സ്മാര്‍ട്ട് ഫോണുകള് ആളുകളുടെ ജീവതത്തിലെ പ്രധാനപ്പെട്ട ഭാഗമായി മാറിക്കൊണ്ടിരിക്കുന്ന ഈ കാലത്ത്, ഭാരതത്തിലെ 250 ദശലക്ഷം ഉപയോക്താക്കള്‍ക്ക് മികച്ച ടെക്നോളജി ലഭ്യമാക്കാനുള്ള ഞങ്ങളുടെ താൽപ്പര്യത്തെ കൂടുതൽ ശക്തമാക്കുന്നതാണ് Samsung-നൊപ്പമുള്ള ഈ കൂട്ടുകെട്ട്."\nഫോണിലെ കൂടുതൽ ഫീച്ചറുകള് പുറത്തുവന്നിട്ടില്ലെങ്കിലും ഉപയോക്താക്കളെ ആവേശത്തിലാഴ്ത്തുന്ന, അവര്‍ക്ക് ഫുള് ഫ്രീഡം ലഭിക്കുന്ന കിടിലന് ഫോണായിരിക്കും പുറത്തിറങ്ങുന്നതെന്ന കാര്യം ഉറപ്പാണ്. ആവേശത്തോടെ കാത്തിരിക്കുകയല്ലേ? ഒക്ടോബര് 8-ന്, വൈകുന്നേരം 5.30-ന് 'Full On Festival' തീര്‍ത്ത് കൊണ്ട് Galaxy F41 സ്മാര്‍ട്ട് ഫോണിന്‍റെ ലോഞ്ച് നടക്കും. അതുവരെ ക്ഷമയോടെ കാത്തിരിക്കാം.കൂടുതൽ വിവരങ്ങള്‍ക്കും "Full on Festival"-നായി രജിസ്റ്റര് ചെയ്യുന്നതിനും വേണ്ടി Samsung-ന്‍റെയും Flipkart-ന്‍റെയും സോഷ്യൽ മീഡിയ അക്കൗണ്ടുകള് ഫോളോ ചെയ്ത് കൊണ്ടിരിക്കു!\nആര്‍ട്ടിക്കിള് ഷോ5 ലെൻസുകൾ! സാംസങിന്റെ ആദ്യ പെന്റാക്യാമറ ഫോണാവാൻ ഗാലക്‌സി A72\nസാംസങ് ഗ്യാലക്സി സാംസങ് samsung galaxyfseries Samsung galaxy F41 Galaxy F fullon full on festival Flipkart\nWeb Title : samsung announced brand new fullon galaxyfseries and the hype is crazy fea ture


ചൈനയില് നിന്നെത്തിയ വിദ്യാര്‍ഥികള് വീടുകളിലേക്ക് മടങ്ങി | no corona virus symptoms to malayali students returned from china| corona virus| health\nചൈനയില് നിന്നെത്തിയ വിദ്യാര്‍ഥികള് വീടുകളിലേക്ക് മടങ്ങി\nFeb 9, 2020, 11:11 AM IST\nവീടുകളില് നിരീക്ഷണത്തില് കഴിയാന് നിര്‍ദേശം. പരിശോധനാഫലം രണ്ടുദിവസത്തിനകം\nമുഹമ്മദ് ഹുസൈന് സിദ്ദിഖി\nകൊച്ചി: കൊറോണ വൈറസ് ബാധ പടരുന്ന ചൈനയില് നിന്ന് കൊച്ചിയിലെത്തിയ വിദ്യാര്‍ഥികള് വീടുകളിലേക്ക് മടങ്ങി. എറണാകുളം മെഡിക്കല് കോളേജില് നടത്തിയ പരിശോധനയില് ആര്‍ക്കും രോഗലക്ഷണങ്ങള് കണ്ടെത്തിയില്ല.\nഇവരുടെ രക്തസാമ്പിളുകള് ആലപ്പുഴയിലെ വൈറോളജി ലാബിലേക്ക് അയച്ചു. പരിശോധനാഫലം രണ്ടുദിവസത്തിനകം ലഭിക്കും.\nരോഗലക്ഷണങ്ങളില്ലാത്തതിനാല് ഇവരെ മാതാപിതാക്കള്‍ക്കൊപ്പം വീടുകളിലേക്ക് വിട്ടു. വീടുകളില് 28 ദിവസം നിരീക്ഷണത്തില് കഴിയണം. കൊച്ചിയിലെത്തിയ വിദ്യാര്‍ഥികളുടെ വൈദ്യപരിശോധനയും സാന്പിള്‍ശേഖരണവും ഒരുമണിക്കൂര് കൊണ്ടാണ് കളമശ്ശേരി മെഡിക്കല് കോളേജിലെ ഐസൊലേഷന് യൂണിറ്റില് പൂര്‍ത്തിയാക്കിയത്.\nവെള്ളിയാഴ്ച പുലര്‍െച്ചയോടെ കൊച്ചി വിമാനത്താവളത്തില് നിന്ന് പ്രത്യേക സുരക്ഷയില് കളമശ്ശേരി മെഡിക്കല് കോളേജില് എത്തിച്ച ഇവരെ വിദഗ്ദ്ധ ഡോക്ടര്‍മാരുടെ സംഘം പരിശോധിച്ചു. ഇതിനുശേഷമാണ് അടുത്ത 28 ദിവസത്തേക്ക് വീടുകളില് നിരീക്ഷണത്തില് കഴിയാന് ആവശ്യപ്പെട്ടത്. തുടര്‍പരിശോധനയില് അസ്വാഭാവികമായി ഒന്നും കണ്ടെത്താന് കഴിയാതിരുന്നതിനാലാണ് വീടുകളിലേക്ക് അയച്ചതെന്ന് ആരോഗ്യവകുപ്പ് അധികൃതര് പറഞ്ഞു. ഇവരുടെ ലഗേജുകളും ഇവരെ എത്തിച്ച ആംബുലന്‍സുകളും അണുവിമുക്തമാക്കി.\nവെള്ളിയാഴ്ച രാത്രി എയര് ഏഷ്യ വിമാനത്തില് ബാങ്കോക്കില് നിന്നാണ് ഇവര് എത്തിയത്. കൊച്ചി വിമാനത്താവളത്തില് വന്നിറങ്ങിയ ഉടനെ കളമശ്ശേരിയിലെ മെഡിക്കല് കോളേജിലേക്ക് മാറ്റുകയായിരുന്നു. ടെര്‍മിനിലില് പ്രവേശിപ്പിക്കാതെ എയര്‍സൈഡ് വഴിയാണ് പുറത്തിറക്കിയത്. അണുവിമുക്തമാക്കിയ അഞ്ച് ആംബുലന്‍സുകളിലായാണ് മെഡിക്കല് കോളേജിലേക്ക് കൊണ്ടുപോയത്. ഡോക്ടര്‍മാര് ഉള്‍പ്പെട്ട മെഡിക്കല് സംഘവും ഒപ്പമുണ്ടായിരുന്നു.\nയുനാന് പ്രവശ്യയിലെ ഡാലി സര്‍വകലാശാലയിലെ മെഡിക്കല് വിദ്യാര്‍ഥികളാണിവര്. ഒരാള് ഒഴികെ ബാക്കിയെല്ലാവരും തെക്കന് ജില്ലകളില് നിന്നുള്ളവരാണ്.\nവിദ്യാര്‍ഥികളെ വീടുകളിലേക്ക് അയച്ചെങ്കിലും നീരീക്ഷണകാലാവധി കഴിയുംവരെ അതീവജാഗ്രതാ നിര്‍ദേശം നല്‍കിയിട്ടുണ്ട്.\nഭക്ഷണത്തിനും പണത്തിനും ബുദ്ധിമുട്ടി\nകൊച്ചി: ദുരിതകാലം കടന്ന് നാട്ടിലെത്തിയ ആശ്വാസത്തിലാണ് ചൈനയില് നിന്ന് വെള്ളിയാഴ്ച നാട്ടിലെത്തിയ വിദ്യാര്‍ഥികള്.\nയുനാന് പ്രവിശ്യയിലെ ഡാലി സര്‍വകലാശാലയിലെ മെഡിക്കല് വിദ്യാര്‍ഥികളാണിവര്. ആദ്യം എടുത്ത ടിക്കറ്റ് അവസാനനിമിഷം റദ്ദാക്കിയതോടെ രണ്ടുദിവസം ചൈനയിലെ കുമ്മിങ് വിമാനത്താവളത്തില് കുടുങ്ങിപ്പോയെന്ന് വിദ്യാര്‍ഥികള് പറഞ്ഞു. വിദേശമന്ത്രാലയം എല്ലാ സഹായങ്ങളും വാഗ്ദാനം ചെയ്‌തെങ്കിലും വിമാനയാത്ര അനുവദിക്കാന് കഴിയില്ലെന്ന നിലപാടിലായിരുന്നു ആദ്യം ചൈനീസ് അധികൃതര്.\nഫെബ്രുവരി രണ്ടിന് ഇവര് നാട്ടിലെത്തേണ്ടതായിരുന്നു. എന്നാല്, സംഘത്തിലെ ചിലര്‍ക്ക് വിസ കിട്ടാന് വൈകി. വ്യാഴാഴ്ചയാണ് ടിക്കറ്റ് എടുത്തത്. നാനൂറോളം കിലോമീറ്റര് സഞ്ചരിച്ച് വിമാനത്താവളത്തില് എത്തിയെങ്കിലും വിമാനക്കമ്പനി അവസാനനിമിഷം യാത്ര നിഷേധിക്കുകയായിരുന്നു, പണവും നഷ്ടമായി. സിങ്കപ്പൂര് വഴിയാണ് ഇവര് ആദ്യം ടിക്കറ്റ് ബുക്ക് ചെയ്തത്.\nബോര്‍ഡിങ്ങിന് തൊട്ടുമുമ്പാണ് ടിക്കറ്റ് റദ്ദാക്കിയത്. ഒടുവില് ഇന്ത്യന് എംബസി ഇടപെട്ടതോടെയാണ് വിമാനത്താവളത്തില് വിശ്രമിക്കാന് പെണ്‍കുട്ടികള് അടക്കുള്ളവര്‍ക്ക് വഴിയൊരുങ്ങിയത്. കടകള് ഇല്ലാത്തതിനാല് ഭക്ഷണം കിട്ടാനും ബുദ്ധിമുട്ടി. എ.ടി.എം. ഉപയോഗിക്കുന്നതിനും പ്രശ്‌നമുണ്ടായി. വിവരങ്ങള് വിദ്യാര്‍ഥികള് രക്ഷിതാക്കളെ അറിയിച്ചിരുന്നു.\nContent Highlights: no corona virus symptoms to malayali students returned from china\nഒരുമാസത്തെ ശമ്പളം: സര്‍ക്കാര് ജീവനക്കാര്‍ക്ക് സാലറി ചലഞ്ച് മന്ത്രിസഭ തീരുമാനിച്ചു\nക്വാറന്റിനില് കഴിയുന്നവര്‍ക്ക് വാട്ട്‌സ്ആപ്പ് വീഡിയോ കോളിലൂടെ ആശ്വാസവുമായി തൃശൂര് റേഞ്ച് പോലീസ്\nകൊറോണ എന്ന് പറഞ്ഞാലും മാസ്‌ക് ധരിച്ചാലും അറസ്റ്റിലാവും; വ്യത്യസ്ത ഉത്തരവുമായി തുര്‍ക്‌മെനിസ്താന്\nകോവിഡ്-19 പ്രതിരോധം; ഹോണ്ടയുടെ വക 11 കോടി രൂപയും 2000 ബാക്ക്പാക്കും\nപുകവലിക്കുന്നവരില് കൊവിഡ് രോഗസാധ്യത കൂടുതല്; കാരണങ്ങള്